楊文明響1963年11月發動政變罷黜吳廷琰，而阮文戎處死吳廷琰同吳廷瑈。其中一位政變策劃者陳文敦將軍調查過呢件事，根據調查所得，阮文戎護送已經被逮捕嘅吳廷琰同吳廷瑈，響番去聯合總參謀部時係咁用刀捅佢哋，重開槍殺死佢哋。


龍血樹嘅樹脂雖然係暗紅色，但佢係比較出名嘅防腐劑同油漆嘅原料。喺而家嚟講，街邊買到嘅紅油漆原料就成日用到呢樖嘢嘅樹脂嚟整嘅。而樹脂喺結咗醮之後，重可以用嚟做藥，可以醫腰酸背痛嘅病。另外，佢嘅灌木重可以用嚟做觀景植物都得。


《追風箏的孩子》係一部2007年嘅美國電影，由Marc Forster執導，Khalid Abdalla、Homayoun Ershadi、Shaun Toub、Atossa Leoni、Saïd Taghmaoui主演，改編自同名小說。


2016年11月26號晏晝接近挨晚時分，劉振南喺新北三重區嘅三重國民運動中心做完運動，準備嘟停車卡時唔小心將卡跌到車出面，佢開車門執返張卡嗰時，隻右腳踹到油門，架車衝前夾住咗佢。佢送院搶救後不治，終年37歲。


時值五人男子團體H.O.T喺韓國大獲成功，DSP媒體公司社長李浩然正準備籌組多人團體同佢對抗，透過李朱諾引薦，睇咗'Quicksilver'嘅練習，從而睇中外貌同舞蹈實力兼具嘅金在德同李宰鎮，畀二人與既定成員殷志源、姜成勳、張水院，以及最後入隊嘅高志溶，六人共同組成水晶男孩，於1997年4月15日正式出道。


金在德於2008年6月4日入伍，起初喺野戰部隊服役，後期喺首爾龍山區國防部宣傳志願隊作為演藝士兵活動，2010年4月21日退伍。服役期間與多位藝人共事並結為好友，諸如H.O.T.成員Tony An、神話成員Andy、歌手PSY、Gaeko、演員李棟旭、綜藝人Boom、梁世炯.


..等人，其中尤與軍中直屬學弟、歌壇前輩Tony分外投緣，兩人退伍後更成為室友，Tony都邀請金在德到佢創設嘅娛樂公司TN Nation Entertainment擔任理事一職，負責訓練公司歌手。曾經身處敵對組合嘅兩人，如今無論於公於私都係相互扶持嘅好夥伴，喺樂壇蔚為佳話。


2016年，MBC綜藝節目《無限挑戰》企劃特輯《星期六星期六係歌手》第二季以水晶男孩為特輯主題，唔單只節目中嘅游擊演唱會大為成功，播出後亦獲得巨大迴響，多首名曲重回音源榜，成員們嘅凍齡外貌與更上一層樓嘅專業實力更係深受好評，都讓水晶男孩順利重返韓國樂壇。


ASP，譯名動態伺服器網頁，係由微軟開發嘅伺服器端執行嘅指令碼平台，由 Internet Information Services 管理。網頁檔案嘅副檔名係「.asp」。呢隻技術自2000年之後就無更新過，已經畀跟住開發嘅ASP.


關可臨，JP，香港政府首長級公務員，職級係首長級丙級政務官，現任屯門民政事務專員。關可臨早年喺美國讀書，喺聖克拉拉大學攞到哲學系學位，佢返港之後做過記者，2005年1月至2006年4月喺大公報任職，之後跳槽到now寬頻電視新聞。


關可臨喺2007年加入香港政府做政務主任，獲派到教育局出任助理秘書長，專責香港私立大學事項。佢喺2009年轉到旅遊事務署任職，曾經代表港府出席國際合作會議同展覽，喺2012年再轉到民政事務局，協助首席助理秘書長馮雅慧改革免費法律諮詢服務。


因應佢嘅親中立場同言行，佢同陳世强、劉金勝、管浩鳴、許淑芬、林以諾、梁燕城、張恩年、蔡志森、蘇穎智、陳歐陽桂芬喺2020年被門徒事工列入「基督教制裁名單」。門徒事工形容佢哋係長期協助極權政府打壓港人民主同人權嘅「賣港教賊」，要求各國政府對佢哋實施制裁懲罰。


1990年，大埔工業邨另一間廠房「永泰食品廠」啟用。同年開始生產零售急凍春卷、咖哩角。1992年起開始生產急凍點心南翔小籠饅頭、青島蒸餃/煎鍋貼、生煎包，1994年起開始生產急凍點心公仔點心系列，喺街市凍肉舖、惠康同百佳等售賣。


《蝴蝶夢》係一部2020年嘅英國愛情驚悚電影，由Ben Wheatley做導演，Jane Goldman、Joe Shrapnel同Anna Waterhouse一齊編劇，改編Daphne du Maurier嘅1938年同名小說《Rebecca》。


2020年3月10號，將原來名叫「望廈體育館」改名做「望廈體育中心」。新建築物五層樓高，預計2021年6月落成，同時段可以容納500人。裏面設有多個籃球場、羽毛球場等運動設施，總建築物面積有四萬八千多平方米，每層樓7至12米高，有多個功能室同辦公室。


2021年6月16號，感染應變中心宣佈喺6月21號開始徵用望廈體育中心作為武漢肺炎社區疫苗接種站，接種疫苗種類係北京國藥集團滅活疫苗，初期每日提供1,000個接種名額，服務時間為上晝10點至夜晚7點。


响二〇二一年十二月三號，《財新網》報道，佢整合公開資訊，發現除咗太陽城集團之外，涉及較多與賭博相關嘅大陸案件之澳門賭廳經營者為德晉集團，亦得知有個叫衛品良嘅大陸人，唔單止同時做呢兩檔嘢嘅疊碼仔，重入股後者，直接參與分紅，更喺澳門請咗班人去接待賭客。


00港元，永利渡假村股份有限公司要48,251,602.75港元，澳娛綜合度假股份有限公司要35,648,247.00港元，威尼斯人澳門股份有限公司要46,991,348.63港元，美高梅金殿超濠股份有限公司要3,828,581.


隻歌喺2019年8月，由4個自稱係和理飛嘅音樂人喺Youtube度出咗呢隻歌。呢隻歌嘅目的係鼓勵香港人喺政治氣氛唔好嘅社會入面要一齊進退。喺風格上，隻歌比較抒情，想攞嚟記錄呢個盛夏嘅抗爭畫面。作曲人K講過，話呢隻歌用得匿名方式去出就係想唔分你同我，希望大家喺呢隻歌度攞到啲力量。


1929年5月16號於江蘇宜興出世。1948年考入國立中央大學理學院物理系學習。1952年7月畢業於南京大學物理系。1980年當選為中國科學院學部委員。中國科學院物理研究所研究員，曾經擔任該所嘅副所長，中國科學院數學物理學部主任。


20世紀60年代先後喺蘇聯科學院半導體研究所同中國科學院物理研究所從事軟磁鐵氧體的研究。70年代完成幾項特殊用途嘅小型接收天線嘅任務。80年代主要從事科研管理工作，同時擔任中法合作喺中國建造三台中子散射譜儀嘅中方負責人。


查全性於1925年喺江蘇省南京出世，祖籍安徽涇縣，1950年畢業於武漢大學化學系。1957年至1959年間前往莫斯科國立大學進修，師從著名電化學家亞歷山大·弗魯姆金。返國之後一直任教於武漢大學化學系，長期從事電極過程動力學嘅研究。


號稱史上最凶惡嘅超生物「殺老師」將月球炸咗七成，揚言出年要炸埋地球，以不明目的擔任椚丘中學3年E班嘅老師。各國首腦將暗殺重任交畀椚丘中學3年E班，為佢哋配送特製武器，希望學生可以響一年之內消滅老師，報酬係一百億日元。


民國元年2月2日，中華民國臨時政府同三井物產株式會社等兩方代表相互認可並簽字完成《日本合辦漢冶萍合同》嘅第三份合同。合同列明，三井物產株式會社代替漢冶萍公司備款日金二百五十萬元，借畀中華民國政府。並提及漢冶萍公司須以「大冶鐵礦」作抵押，該款將由三井物產交付中華民國政府，所有兌換匯水，都由三井物產自行自定。


喺北洋政府統治時期，漢陽鋼鐵廠年鋼產量5萬噸。1919年漢陽鋼鐵廠1、2號高爐停產。1921年北洋政府改變鋼軌標準，造成漢陽鐵廠近5萬噸鋼軌無銷路頓失。1925年該廠停止生產。喺國民政府統治十幾年間始終冇恢復生產，惹起爭議。


烏魯淡武廊國家公園係汶萊一個國家公園，佢喺汶萊東部淡布隆縣，大約覆蓋呢一個縣40%土地。公園喺1991年成立，面積550平方公里，Batu Apoi森林保育區範圍呢一公園擁有原始森林，被叫做「汶萊嘅綠色寶石」。


呢個公園由Forestry Department of the Ministry of Primary Resources and Tourism管理。國家公園總部辦公室喺Sungei Belalong同Temburong河匯合處附近。


汶萊大學喺1990年建立咗一個研究站。佢喺西岸Belalong河口大約500米。呢個研究中心係國際研究界同大學嘅重要研究、教育同培訓場所。佢用作各種環境意識活動，包括由汶萊大學運作嘅學校環境教育活動。


度假村設有17間客房，係一座低密度同環保嘅住宿，佢一共有三種房型，分別係標準房、高級房以及豪華房。度假村設有會議室、禮堂、餐廳、禮品同紀念品商店以及遊戲室。如果要住呢間度假村，遊客需要提前預訂烏魯淡武廊國家公園旅遊套票，來回斯里巴加灣市。


1940年代中期，加入任劍輝同陳艷儂嘅「新聲粵劇團」，係由鄧碧雲僱用才升為「二幫花旦」。1956年，任劍輝、白雪仙組成著名嘅「仙鳳鳴劇團」，佢首部演出劇目為《牡丹亭驚夢》，直至「仙鳳鳴」於1970年解散為止。


維多利亞日嘅起源係1845年維多利亞女皇時代嘅英女王壽辰，1957年開始，佢喺加拿大理論上亦即係英王壽辰，雖然理論上係慶祝君主生日，但係喺加拿大嘅慶祝活動實際上同皇室冇乜關係，主要係放一日假，慶祝夏天開始，普通人嘅慶祝方法包括燒嘢食、去 cottage、自己放小型煙花等等，而官方嘅慶祝活動就包括巡遊、煙花滙演等等。


大王花係大花草科下面一個屬。佢生長喺馬拉半島同埋婆羅洲、蘇門答臘嗰啲島上面。大王花冇根冇莖，係種寄生植物，靠吸收葡萄科植物嘅養分生存。佢嘅直徑可以去到1.4米長，所以畀人話係世界上最大嘅一種花。大花草開花嗰陣好臭，靠吸引廁蠅同埋甲蟲幫佢傳粉。


陳歐珀係台灣嘅政治人物，宜蘭縣員山鄉出身。而家佢喺民主進步黨嘅立法委員。陳歐珀係農家出身，自己都係基層公務人員，之前做過國立宜蘭大學嘅講師同埋第10屆臺灣省議員。2018年1月30號佢代表民進黨參選宜蘭縣縣長，不過最終敗俾當時嘅羅東鎮鎮長林姿妙，兩者之間票數相差近三萬張。


2023年5月18號，時代力量前立委黃國昌爆料話，詐騙集團im.b嘅羅東大樓，就係陳歐珀競選後援會同埋辦公室。當日，陳歐珀回應指控，講自己唔知道im.B嘅負責人曾國緯有做詐騙嘢，同時強調自己冇從中得益。


佢仲表示願意捐出所收嘅租金，作為對詐欺受害人嘅賠償，同埋對自己喺唔知情嘅情況下收嘅贊助感到愧歉。3日之後，黃國昌繼續揭發，加上宜蘭縣民進黨議會黨團嘅11名議員聯合要求中央黨部盡快調查同解釋。結果陳歐珀喺5月21號嘅晚上發聲明退出2024立委選舉。


中國大陸維基人用戶組係2017年8月建立嘅維基百科友組織，自稱以喺中國大陸地區推廣維基媒體計劃為宗旨，但唔係維基地方自治體委員會承認嘅用戶組。截至2021年9月，呢個用戶組已經有大約300個中國維基友加入。


由於中國大陸維基人用戶組嘅成員絕大部分立場係完全支持中國共產黨同中國政府，有部份成員甚至出任行政員同管理員，不斷打壓香港、台灣同部份立場唔夠親共嘅中國維基友，進而影響維基百科嘅中立性。用戶組成員之一嘅Walter Grassroot更加喺中國維基QQ群入面提議向香港警務處國家安全處舉報香港用戶。


2021年9月13號，維基媒體基金會法務部門副總裁瑪姬·丹尼斯發表聲明，話經過深入調查「中國大陸維基人用戶組」之後，以安全風險為理由，宣布對中文維基百科嘅7個用戶實施全域鎖上，又取消12個用戶嘅管理員權限。


2021年10月，中國第二次以台灣作為理由，阻止維基媒體基金會申請成為世界知識產權組織觀察員。有維基用戶向美國之音展示一張截圖，指係基金會申請被阻止之後，其中一個被封鎖嘅中國大陸維基人用戶組成員Walter Grassroot喺中國維基人QQ群組發表嘅公告。


BTOB呢個名代表著「Born TO Beat」，意思指「包含音樂抱負，希望同決心，為Beat而生」。以「Beat」嘅意思為節拍、伴奏、背景、衝擊，都分為「為新嘅音樂同舞台而生」同「用音樂畀全世界聽眾帶來衝擊而生」兩個主題。


2012年3月21日，以首張韓語迷你專輯《Born To Beat》於韓國正式出道，並於次日喺Mnet《M Countdown》公開出道初舞台。2014年11月12日，以首張日語單曲《WOW》於日本正式出道。


2016年9月19日，Vocalists成員恩光、昌燮、炫植、星材組成子團BTOB－BLUE，以首張數位單曲〈留喺我身邊〉正式出道。2020年11月16日，恩光、旼赫、昌燮、Peniel組成子團BTOB 4U，以首張迷你專輯《INSIDE》正式出道。


BTOB係從由多個年齡段嘅成員構成嘅男子組合，通過柔美嘅嗓音同熱情嘅RAP形成咗嶄新嘅音樂風格，展示出道前日積月累嘅精湛實力。特別嘅係全部成員都能以Vocalist及Rapper之名表演，而4位Vocalist成員都做得主音。


佢哋曾計劃以樂團形式組成出道，因此全部成員都識得演奏樂器，且大多具有作曲、填詞、編曲、製作、伴奏等實力。佢哋對音樂秉持嘅初衷為「唔係販賣專輯，而係販賣感動」，隨著成員參與歌曲創作與專輯製作，令BTOB音樂嘅完整性更加豐富，都形成咗BTOB獨有嘅音樂風格。


2009年，Cube娛樂舉行「CUBE Band Project」徵選，選入好多具有歌唱及樂器演奏實力嘅成員並加以培訓。後計畫恩光、昌燮、炫植同其他兩名練習生以五人樂團形式出道，最終因考慮外在市場嘅變化而取消，並改變路線開始進行舞蹈訓練。


2012年3月21日，下午2時舉行出道發表會，初次公開首張迷你專輯《Born To Beat》嘅雙主打歌曲〈Insane〉同〈Imagine〉。3月22日，喺Mnet《M! Countdown》展示舞台，正式出道。


5月3日，公開咗單曲〈父親〉，並配合於5月8日嘅父母節 於官方Youtube頻道上載咗父母節特別節目。5月15日，官方Facebook粉絲頁公佈BTOB嘅官方Fanclub名稱為「Melody」。同年9月12日，以迷你二輯《Press Play》正式回歸，主打歌曲為〈WOW〉。


2013年4月10日，正式發表數位單曲〈第二次告白〉，並喺4月11日公開完整版MV。8月29日，釋出咗先行曲〈當我係你嘅男人時〉嘅MV，並喺同日公開新歌〈為乜嘢〉嘅試聽。9月9日，發行迷你三輯《Thriller》。


2014年2月17日，迷你四輯《嘀嘀叭叭》發行，並奪得該年度2月第3週韓國國內專輯銷售榜嘅榜單一位。9月29日，迷你五輯《Move》發行，主打曲〈你就係感動〉MV都於同日韓國時間0點整公開。同年10月31日、11月1日，連續2天於韓國首爾奧林匹克Hall舉行首次單獨演唱會「Hello, Melody」。


2015年3月25日，發行第二張日文單曲《未來》。同年6月29日，公開正規一輯《Complete》及主打歌〈沒關係〉，呢個係佢哋首次選擇以抒情曲作為主打歌曲回歸樂壇。該次回歸取得歷來最優異嘅成績，公開主打歌音源後均於各大音源榜排行1位。


10月12日，公開迷你七輯《I mean》及主打歌〈返屋企嘅路〉，音源釋出即占據實時音源榜Mnet、Genie、Naver Music、Bugs、Olleh Music等1位、Melon2位，專輯其他歌曲都喺榜上。


2016年2月24日，發行第四張日文單曲《Dear Bride》，發行一週即獲日本Oricon公信榜週榜二位、唱片行「TOWER RECORDS」2月份月榜銷售一位，一週總銷量近十萬張。同年3月26、27日，於韓國首爾蠶室室內體育館舉行安可場演唱會「Born To Beat Time ~ Encore ~」。


6月15日，發行第五張日文單曲《L. U. V》，發行當日即銷售近63,000張、登上日本Oricon公信榜日榜1位、各大唱片行當日銷售排行榜1位，及Oricon公信榜週榜1位、Billboard Japan週榜1位，銷量為107,000張。


9月19日，Vocalist成員恩光、昌燮、炫植、星材以分隊「BTOB－BLUE」推出數位單曲〈留喺我身邊〉，係BTOB首次以小分隊形式活動，MV由成員Peniel執導，音源公開即空降Monkey3 1位、Genie、Naver、Mnet2位、Melon3位、Olleh4位、Soribada5位。


11月7日，公開迷你九輯《NEW MEN》及主打曲〈祈禱〉，音源釋出空降Melon、Mnet、Genie、Naver、Monkey3 1位、Olleh 3位、Bugs7位、Soribada 8位，專輯收錄曲都均入榜。


8月30日，發行第七張日文單曲《Brand new days ～點樣嘅未來～》，發行當日即獲Oricon公信榜日榜2位，發行日起連續三天獲得唱片行「TOWER RECORDS」全店綜合專輯日榜1位、全店綜合專輯周榜1位、8月全店月榜1位，以及Billboard Japan Top Singles Sales 2位，銷量為88,668張。


10月16日，正式發行正規二輯《Brother Act.》及主打曲〈想念〉，音源公開即空降音源實時榜 Naver Music2位、Genie、Bugs、MelOn3位、Soribada13位、Mnet18位。


特別係MelOn、Soribada、Naver Music、Genie、Bugs五榜中，其餘十一首收錄歌曲均佔據榜單上遊位置，而後主打曲於韓國時間21時喺MelOn、Genie、Bugs、Naver Music、Monkey3、Olleh等六榜上升至1位。


11月12日，正式發行首張特別專輯《HOUR MOMENT》及主打曲〈既係美麗又痛苦嘅〉，音源公開空降Bugs 3位、Melon 5位、Genie 7位、Mnet 11位、Naver 12位，專輯其他收錄曲亦均位於各榜上位圈。


4月5日，喺度服役中嘅恩光、旼赫、昌燮，發行入伍前一齊錄製嘅特別數位單曲〈對不起〉，該曲為旼赫嘅創作曲。音源公開即空降Bugs 9位、Naver 13位、Melon 24位、Genie 30位、Soribada 51位、Mnet 91位。


5月13日，Peniel發行首張個人數位單曲〈B.O.D〉，由Peniel嘅姊夫、作曲家KAIROS製作、Peniel參與填詞。7月31日，Peniel發行第二張個人數位單曲〈FLY23〉，由KAIROS作曲製作、Peniel參與填詞。


7月21日，炫植發表首張個人數位單曲〈留低〉，並收錄2018年於節目《鍵盤上嘅鬣狗》製作嘅歌曲〈抱著你嘅話〉之音源。同月29日，Cube娛樂宣布因冠狀病毒病疫情影響，昌燮喺休假後不返回部隊於同年8月21日直接退役。


9月9日，Cube娛樂宣布因冠狀病毒疫情影響，旼赫喺休假後不返回部隊於同月12日直接退役。同年10月27日，正式宣布已退役成員恩光、旼赫、昌燮以及免服役嘅Peniel組成分隊「BTOB 4U」，為該團體嘅第二個子團。


11月16日，子團BTOB 4U發表首張迷你專輯《INSIDE》，主打歌曲〈Show Your Love〉為成員炫植嘅創作曲。該迷你專輯發行後，獲得13個國家嘅iTunes綜合專輯榜及韓流專輯榜冠軍，〈Show Your Love〉之音樂錄影帶喺8小時內突破百萬觀看人次、喺5日內突破千萬觀看人次、兩週內突破兩千萬，刷新BTOB嘅自身紀錄。


4月20日，音源網站Melon Music公開串流播放數據，BTOB歷年發表嘅共七首抒情主打歌曲，串流播放次數平均達到1億3328萬5714次，其中位居前三名嘅依序為〈想念〉、〈唔可以冇你〉、〈既係美麗又痛苦嘅〉，均為成員任炫植嘅創作曲。


6月27日，旼赫發行第二張個人韓語正規專輯《BOOM》。同年11月11日，Cube娛樂宣布BTOB於2022年12月30日至2023年1月1日，連續三天於首爾奧林匹克體操競技場舉行成團十週年嘅第六次單獨演唱會《BTOB TIME ［Be Together］》。


特色係門廊嘅三個圓拱門，屋簷有浮雕裝飾，平頂正面上方有小山形壁。建築正立開七扇圓拱長窗，中間三扇由四根壁柱作框，中央長窗上方嵌有圓鐘。站體外觀講求實用簡樸，外牆上部牆身為磁磚，厚重嘅腰牆就係人造石。室內地板候車室同大廳多為大理石、牆面就以油漆為主。


日治時期為解決乘車外宿嘅唔便，臺南車站落成時二樓設有洋式旅館，係當時臺灣唯一設有旅館嘅車站。鐵路飯店提供乘客住宿、休息、盥洗同寄放行李等服務，並設有公共電話室、餐廳、酒吧、更衣室等設施，餐廳內都有冷藏食物嘅設備，除此之外，重設有貴賓室同接待室專門服務貴賓。


二戰後，臺南鐵道飯店一分為二，由鐵路餐廳同鐵路飯店分別經營，但不敵時代潮流，1965年旅館部結業，1986年鐵路餐廳都被裁撤，一直荒廢到而家，但重見得到嗰時室內空間嘅華麗。二樓空間而家整修緊，重未對外開放。


容羨媛係香港無綫電視藝員。佢喺香港出世，2004年參加香港電台嘅「DJ生還者」比賽而開始做香港電台節目主持，2008年加入無綫電視，初頭做無綫娛樂新聞台主持，2012年開始做翡翠台《東張西望》主持，亦客串過電視劇演出。


容羨媛中學喺趙聿修紀念中學同博愛醫院鄧佩瓊紀念中學畢業，然後讀香港理工大學，攞到建築經濟及管理學理學士學位，最後喺香港浸會大學攞埋碩士學位。大學畢業之後短暫喺澳洲墨爾本一社區電台做嘢。2004年參加DJ生還者，加入香港電台，任職第二台同青年網上電台Teen Power嘅Web J同Project Coordinator。


im.B詐騙案係一單發生喺台灣嘅龐氏騙局。呢個平台自稱可以標售債權，聲稱合法同高回報，吸引好多人投資。但近日就爆出呢個平台喺近幾年嘅時間裡開始製造假債權，誘騙想賺高利息被動收入嘅投資者。後來佢哋發現自己無辦法支付利息同本金，平台上超過九成嘅債權都係假嘅。


聯合報形容，呢宗案件係蔡英文執政期間嘅超級醜聞，亦係民進黨主席賴清德成為總統嘅最大絆腳石。聯合報又形容，對於接受詐騙集團主嫌提供房屋和汽車嘅陳歐珀，民進黨只俾咗個警告，明顯係污辱咗民眾嘅智慧。如果佢係公務員，呢個行為已經涉及準貪汙犯罪嘅範疇。


楊建兵按原計劃去咗馬尼拉參加ONE冠軍賽，但喺2015年12月10號當地時間上晝，佢突然暈咗被送到帕塞嘅聖環迪奧斯醫院嘅急症室搶救，第二日當地時間12點06分救唔返，終年21歲。馬尼拉醫院官方宣布楊建兵係因為心肺衰竭而死，震驚成個中國大陸體壇。


呢間公園嘅佔地面積係23400平方米。而設計方面係用咗傳統嘅造園手法，按自由式佈局嚟合理安排各個景區。公園喺西、南、北三邊都整咗出入口，各個景點都有路連通。呢間公園按植物、水體、建築嘅分佈狀況嚟睇，從西向東可以分成陸地觀賞區，水景觀賞區同埋紀念區


《疤面煞星》係一部1983年嘅美國犯罪電影，由白賴仁狄龐馬執導，奧利華史東編劇，呢套片係1932年英文同名電影《傷面人》嘅重拍版。主演係阿爾柏仙奴、Mary Elizabeth Mastrantonio、Steven Bauer、米雪菲花。


佐伊一世係東羅馬帝國皇帝君士坦丁八世嘅第二個女，皇帝羅曼諾斯三世個皇后及共治皇帝，皇帝米哈伊爾四世個皇后及共治皇帝，皇帝米哈伊爾五世個姑媽兼共治皇帝，狄奧多拉女皇個二家姐兼共治皇帝，皇帝君士坦丁九世個皇后、君士坦丁九世同狄奧多拉女皇兩個人嘅共治皇帝，係東羅馬帝國同歐洲歷史上第二位女皇。


佢細個曾經考入門薩俱樂部，之後喺美國杜克大學畢業。畢業後返咗去新加坡做產品經理，但冇幾耐之後就投身咗演藝圈做演員。佢曾經話過，因為自己喺屋企經濟環境唔好嘅時候走去做演員，曾經都覺得自己自私，但父母冇阻止佢，呢樣嘢成為咗佢成為好演員嘅動力，亦因為咁帶來壓力，對自己管得好嚴。


《廣府春秋》係一套關於廣府文化嘅紀錄電影。套片由廣西紀錄片導演陳怡執導。目前有兩季上唨映，分別係《山海之間》同埋《璀璨明珠》，講唨廣府地區歷史淵源同埋廣府近代政治經濟文化等。第三季《一路花香》喺2017年開拍，主要關注花市、花城嘅風物人文同埋廣府之美。


《一世之雄》係一部1938年嘅美國犯罪電影，由米高寇蒂斯執導。主演係占士格尼、Pat O'Brien、The Dead End Kids、堪富利保加、Ann Sheridan、George Bancroft。


佢喺黑社會社團影響力都幾大，有傳媒指佢喺元朗嗰度有一定勢力，無人敢惹佢。2018年佢喺一間酒樓舉行婚宴，警方好緊張，為咗打壓黑幫氣焰，反黑組探員同埋機動部隊警員喺場邊駐守戒備，重要在場人士登記身份證。


2021年中國大陸停電限電事件係指中華人民共和國自2021年8月底20個省市開始出現嘅電荒。自2021年9月24號開始，有省份出現大規模限電狀況，其中以中國東北嘅遼寧、吉林、黑龍江三省情況最嚴峻，呢三個省多次出現拉閘限電現象，東北有啲城市一日之內冇預警多次停電，甚至一次停電超過12個鐘。


瀋陽有啲地方嘅交通燈突然停電，引發交通擠塞。遼寧澎輝鑄業有限公司因為突發限電，導致通風系統停止運作，發生高爐煤氣中毒事故，23個人中毒送院。遼寧為咗應對缺口而多次發佈缺電橙色同藍色預警信號。多地民生經濟受到影響同衝擊。


由於煤電價格倒掛被認為係造成呢次電荒嘅原因之一，內蒙古、寧夏、上海等地區開始畀煤電市場交易電價上漲。9月29號，國家發改委、國家鐵路集團發布《關於做好發電供熱企業直保煤炭中長期合同全覆蓋鐵路運力保障有關工作嘅通知》，加大對發電供熱煤炭鐵路運輸嘅支持。


威廉‧歐文‧艾斯納係一個美國圖像小說家、漫畫家、作家同埋企業家。佢喺1978年出版既《與上帝的契約》圖像小說，令到圖像小說喺美國流行起嚟。而令到佢出名既係佢既正式「漫畫研究」，佢係1985年出版既《漫畫與連續藝術》。


香港天文台係香港嘅政府部門同聯合國所屬世界氣象組織成員，專門負責香港嘅氣象觀測，亦兼任地震、授時、天文、輻射監測等事務，向香港市民發出相關嘅警告。香港天文台亦係世界氣象組織擔任網頁開發同操作嘅總負責氣象部門，以及聯合國世界氣象組織屬下嘅航空氣象委員，撰寫航空氣象文章嘅牽頭氣象部門。


戰爭初期迦太基主帥漢尼拔率領軍隊由伊比利亞半島，穿過阿爾卑斯山，入侵羅馬本土。初時戰況對羅馬不利，不過羅馬逐漸穩定到自己本土形勢同埋將迦太基勢力逐出伊比利亞半島之後，喺前204年反攻迦太基。前202年迦太基打輸札馬戰役之後，第二次布匿戰爭打完。


場仗嘅結果令迦太基等同做咗羅馬嘅附庸國。迦太基要割讓全部海外同埋一部分非洲領土，亦要分50年畀賠款，並且要裁減軍備。迦太基冇得向非洲以外出兵，而且出兵都要得到羅馬批准，結果迦太基冇辦法喺軍事上對羅馬構成威脅之餘，佢淨低嘅領土都逐步俾羅馬嘅盟友努米底亞攻佔。


喺好遠好遠嘅時代，嚟自宇宙嘅三一射線嚟到地面。早乙女研究所將呢啲未知嘅能源睇做新嘅資源而加以開發。但係亦都因為噉，好驚三一射線嘅恐龍帝國將早乙女研究所當做眼中釘，而為咗保住三一射線嘅早乙女研究所亦都唯有夾硬同恐龍帝國打番場。


於是乎早乙女博士開發咗用三一射線做動力來源嘅超級機械人。但係亦都因為呢個機械人實在係太過勁根本冇人可以揸到。早乙女博士後尾搵埋空手道家流龍馬、學運家神隼人，諗住一齊打低恐龍帝國。喺打咗幾場仗之後柔道家巴武藏亦都成為咗三一萬能俠之一，就係噉一場唔知幾時先完嘅防衛戰就慢慢開始咗。


1970年代，李德麟喺美國經營凍肉生意。1999年，李德麟以佢批發凍肉嘅經驗，決定進軍飲食界，喺九龍紅磡開設扒王之王主力賣牛扒，取得成功，其後不斷喺香港各區開設分店。截至2006年中，扒王之王有36間分店。


2014年，特首梁振英政府推動嘅政改釀連串社運，李德麟嘅紅資藍絲帶背景被爆。《香港商報》同埋《文匯報》先後報導李德麟係土共組織「保普選反佔中大聯盟」建制派身份。政府資料亦有佢係俗稱保皇黨嘅建制派選委會香港中華總商會成員，同埋中國政協委員浙江代表。


2010年，素貼同前總理阿披實，曾經下令紅衫軍集會清場，導致近百人死。2013年11月，泰國總檢察長辦公室指控素貼兩個謀殺罪。而素貼否認指控，認為指控有政治目的。2013年11月尾開始，素貼再發動黃衫軍示威，企圖推翻丘英樂政府。


伊藤由奈係日本女歌手同演員，係日韓混血，老竇係日本人，阿媽係韓國人。佢喺洛杉磯出世，不過喺夏威夷大嘅，有美國國籍。因為2005年演出咗『NANA』真人版電影，重唱咗主題曲《Endless Story》而被人認識，嗰首《Endless Story》重被張惠春翻唱咗國語版『想念你的歌』同衛蘭翻唱咗粵語版『陰天假期』。


CUSIS本來意思係中大學生資訊系統，但伺服器嘅表現問題，不時成為中大人批評或者開玩笑嘅對象。有啲同學因為選擇自己嘅科目面對阻滯，不時會喺網上面話「屌CUSIS老母」。之後甚至有名為CUSIS老母嘅Facebook Page出現，佢哋嘅Admin喺2013年，仲連同其他中大學生，拍咗一個惡搞張國榮歌曲《Stand Up》嘅MV。


另外，2015年11月18號晚上，中大喺於新亞書院圓形廣場舉行「山城睇波」直播，中大政治與行政學系副教授馬嶽有份做旁述，佢接受《大學線》訪問嘅時候亦講笑話，冇諗過喺呢次賽事上網搶飛，「因為一定變CUSIS」，揶揄呢個系統嘅伺服器經常失靈。


夏伯茨·束古爾斯係一名拉脫維亞飛行員，拉脫維亞納粹組織「阿拉斯突擊隊」領導人物，喺納粹德國佔領拉脫維亞期間親自組織同參與對拉脫維亞猶太人嘅屠殺。二戰結束之後，束古爾斯經法國逃亡到巴西聖保羅。1965年，束古爾斯被以色列特工誘騙到烏拉圭首都蒙特維迪奧郊外殺死。


發現水道係加拿大一水道，喺英屬哥倫比亞海岸，溫哥華島同發現羣島之間，駁通佐治亞海峽同莊士敦海峽。「發現」個名，出自溫哥華船長隻船，即係皇家船發現號。水道東岸，為四分島，而水道北端，則係勝羅那島，在此駁通莊士敦海峽。


遊戲入邊嘅偶像嘅名都係佢哋嘅本名，偶像出道時可以設置偶像組合名同埋偶像嘅藝名，但係喺課程同交流嘅時候會叫返本名。由星井美希開始，偶像嘅名唔再用日本戰船嘅名嚟起。但係後嚟嘅《百萬人演唱會！》又用返日本戰船嘅名嚟起偶像嘅名。


偶像嘅年齡同性格，同特別試音會「歌姬樂園」嘅參與門檻相關。由《2》開始，每一位偶像年紀都大咗1歲。除咗喺《SP》度加入嘅新偶像我那霸響同四條貴音，每一位偶像都有咗新嘅日常服裝同冬裝。另外有部分偶像嘅身高、體重、三圍都有一啲變化。


每一位偶像都有佢哋專屬嘅代表色，代表色會喺佢哋嘅日常服裝、運動服、Xbox 360版遊戲入邊嘅部分EXTEND服裝中反映到，喺試音會參與者一覽界面度嘅角色剪影都會用到佢哋嘅代表色作為背景色。街機版中心顯示器度顯示嘅排行亦都會用到代表色。


每一位角色嘅日常服裝有街機版入邊嘅「Casual」同《SP》度增加嘅「Nexus Casual」。《SP》爆機一次之後，可以喺「設定項目」度選擇街機版日常服裝。喺《L4U!》入邊又加埋新嘅日常服裝「EXTEND衣裝」可以下載。


書中有廣東話例，用北方中文作解釋。 收七千幾個詞，有三分之二屬於粵語共用，另外三分之一，二千個左右，係香港獨有或者香港發明嘅詞。用字方面，用「約定俗成」嘅原則，儘量選用社會上慣用嘅字，唔拘泥於「本字」。


最細嘅妹妹今年二月底突然起乩，聲稱被三太子附身，同屋企人講，喺台北嘅大家姐會有生命危險，一定要返高雄，否則會有生命危險。老媽媽連夜將大女帶返屋企，但大女吳金女返到屋企訓覺嘅時候，就夢見自己被性侵犯，嚇到淨係敢喺日頭訓覺。


屋企人之後諗起，大女喺三月頭有一次聽完一個電話之後就被神明上身，自稱係觀世音菩薩，跟住就徒手毆打自己自殘。家人情急之下，陪佢去五指山禪修，又去到楠梓區一家神壇收驚，但返屋企之後情況反而惡化，屋企人被神明上身，老豆自認被玉皇大帝上身、阿媽係王母娘娘、細妹係七仙女等，自殘互毆。


情形持續一個月，一家六口分別攞神主牌、枴杖互毆，甚至攞點燃嘅香燒焫對方，相信互撒鹽米、灌對方食屎、向對方抹尿液就可以驅魔，多日嚟只係飲符水維生，又唔覺得肚子餓，住在樓下嘅親戚，都嚇到唔敢返屋企，只得暫時棲身旅館。


4月9號，大女冇咗氣息，但全家認為死嘅唔係大女，而是附身嘅妖魔。直到第二天上身嘅情形消失，佢地先將大女兒送往高雄醫學大學附設醫院急救，一家五人認為屋企有邪靈，擔心再被附身，全部喺外地匿埋，就算接獲警方通知要求到案說明，法醫驗埋屍，證實大女孩因為多日無食嘢，導致體內器官多重衰竭而死，並唔係因為中邪，屋企人都認為大女無死，直到阿媽被大女附身，話畀屋企人聽死訊，佢地先至接受事實。


警方當時偵辦亦覺得離奇，佢哋屋企當時各個窗口貼滿符咒，窗口曬著一排全部都係黑色嘅衣物。之後，檢警也建議死者家屬接受精神鑑定。吳武運自稱當時全家人精神恍惚，知道吳金女出問題，但覺得嗰個唔係佢個女，所以無送醫。


其實呢條馬路喺古代嗰陣，係屬於廣州入面嘅其中一條巷仔，由於嗰陣時，呢條馬路喺整紙嗰行入面係出嗮名嘅，加上條路有好多間紙行響度，所以「紙行路」呢個名就係噉嚟。不過到咗1932年，廣州市政府就整闊咗條紙行街同埋南邊嘅木牌坊，起咗條紙行路。


順德聯誼總會李金小學係香港一間政府資助全日制男女小學，喺新界屯門掃管笏路23號。2011年由順德聯誼總會何日東小學下午校同順德聯誼總會胡少渠紀念小學下午校合併而成。辦學團體係順德聯誼總會。現任校長係蘇碧婷女士，做過合併前嘅順德聯誼總會何日東小學下午校嘅英文科組長。


之後佢喺迪士尼頻道電視劇《樂在其中》飾演佢嘅成名角色荷莉·迪亞茲，而佢都因為嗰角色喺2018年獲得Imagen Awards嘅最佳後生電視劇演員。喺切換到Netflix影集《安眠書店》飾演Ellie Alves之前，奧特嘉試過喺2016年至2020年期間為迪士尼頻道動畫影集《艾蓮娜公主》嘅伊莎貝爾公主配音。


佢目前為Netflix動畫影集《侏羅紀公園白堊冒險記》一角Brooklyn配音。 佢亦都有幾個即將上映嘅作品。拍戲之餘，奧特嘉亦因為佢慈善事業嘅公眾形象而聞名。佢被雜誌Popsugar評為' 20 Under 20'中嘅第一位。


《賽後你點睇》，係香港賽馬會賽馬資訊評論節目，由香港賽馬會製作，逢賽馬日完咗之後嘅深夜播出，主持係卡洛斯、梁浩賢同張美德。呢個節目而家喺無綫電視財經 體育 資訊台、TVB Anywhere88台同now TV668台都會播。


目前ARD由九個州立廣播公司聯合組成，德國電視一台係佢合作製作嘅電視台，除此之外呢啲州立廣播公司仲製作自己嘅、地方性嘅電視台同廣播節目。德國對外廣播電台德國之聲都係ARD嘅成員。ARD、德國電視二台同德國廣播電台係德國公共廣播嘅三個組成部分。


耶穌同門徒到咗迦百農，有收丁稅嘅人嚟搵彼得。耶穌就向彼得解釋，佢係冇義務要繳交丁稅，因為佢係上帝嘅仔，上帝聖殿嘅一切費用都係唔使交。但係，耶穌為咗唔濫用佢嘅自由，亦都唔想激嬲嗰班唔認識佢係上帝嘅仔嘅人，所以要西門彼得將丁稅繳納畀佢哋。


綠色友誼連線，簡稱綠色連線、綠友，亦有陽信幫的稱呼，係民主進步黨嘅一個派系，2004年由前陽信商業銀行董事長陳勝宏召集過去部分美麗島系人馬成立。核心人物為陳勝宏，知名成員有前立法委員薛凌、立法委員何志偉、台北市議員鍾佩玲、前高雄市議員林武忠、前立法委員林進興等。


三姓橋站喺台灣新竹市香山區元培街同縱貫線交叉點南側，係臺灣鐵路管理局縱貫線喺臺鐵捷運化計劃中新設嘅站，設喺縱貫線基隆起 111.2 km 度，離新竹站大概 4.8 km、香山站大概 3.2 km。本站規劃階段叫南新竹車站，正式起就改成而家個名。


寶騰喺成立時係一間由馬來西亞重工業社同日本三菱集團屬下嘅三菱汽車同三菱商事組成嘅聯營公司。當中馬來西亞重工業社佔總股權嘅70%，另外兩間日本企業各佔15%。公司嘅營運模式係由三菱公司提供生產技術，寶騰負責生產。


喺2019年9月15號，民陣原定喺港島遊行嘅警方發出反對通知書兼上訴失敗後，仍有大批人士喺原定起點銅鑼灣東角道聚集。警方先後發射催淚彈同埋出動水炮車驅散人群。民權觀察批評，警方錯誤使用低致命武器，會增加致命風險，同使用低致命武器避免示威者或者市民嚴重傷亡嘅目的不符。


2020年12月，民權監察發表咗報告，指國安處介入咗至少七單唔涉及香港國安法嘅案件，民權監察批評，國安處嘅負責範圍含糊，為任意拘捕開大門。報告又批評，國安處成立舉報熱線，畀市民可以作匿名舉報，但呢啲舉報難以追蹤驗證，變相鼓勵人惡意投訴，或者以非法手段取得嘅資訊作舉報，營造一種「告密」嘅風氣，破壞社會間嘅信任，嚴重傷害持不同意見人士表達觀點想法嘅自由。


春運係中國大陸每年農曆臘月十六號至正月底，由於大多數人都返屋企過年，過完年又返返去做嘢，而造成嘅一種大規模短期人口遷徙現象。佢嘅直接表現係搞到啲高速公路同國道塞嗮車，長途汽車票同火車票好難買到。春運係中國大陸春節期間各個新聞媒體報導嘅焦點。


天球儀係一種將天球縮細比例畫喺實物球上邊嘅天文儀器。戥二維星圖唔同，佢可以保證天球上各種天體同埋天體組合嘅投影唔會因二次投影而產生變形，同埋保持啲恆星投影之間嘅角距、體現出啲恆星嘅唔同亮度等級，好方便啲人進行天文學觀察同埋研究、航海抑或占星。


聯合國安理會通過決議，要求岡比亞進行和平有序過渡，將權力移交畀贏出總統選舉嘅巴羅。1月19號，西非塞內加爾軍隊開入岡比亞，確保岡比亞新總統巴羅順利接掌權力。而巴羅就響塞內加爾嘅岡比亞大使館宣誓就職，佢響就職演講到下令岡比亞所有軍隊留響軍營。


後來由畿內亞總統孔戴牽頭響1月20號上晝做最後斡旋行動。而西非各國領袖要求喺選舉輸咗嘅現任總統賈梅，響1月20號中午之前交出權力，唔係就用聯合國支持嘅地區力量，將佢驅逐，但係響中午之前，各國響岡比亞嘅軍隊唔會繼續推進。


賈梅要求將交出權力期限推遲幾嗰鐘。得到聯合國支持嘅西非經濟共同體部隊，已經入咗岡比亞待命，並發出最後通諜，要求賈梅交出權力。共同體入面兩國領袖去到當地，再做最後努力斡旋。而在位廿二年嘅賈梅，響談判期間話願意落台，條件係唔再向佢追究刑責，同埋可以留喺家鄉。


冇耐賈梅就響國營電視台發表講話，話作出良心決定，決定放棄領導國家確保國家和平，重感謝全國人民。之後搭飛機離開統治咗廿二年嘅國家，將權力交畀選舉入面贏出嘅巴羅，結束政治危機。另一方面，西非部隊已經去到岡比亞首都班珠爾，準備總統巴羅由鄰國塞內加爾返來。


80年代嘅偽女代表作係江口壽史嘅漫畫《停止！！雲雀》，而大空雲雀就日本係漫畫界最早嘅偽娘，據講係因為江口老師想惡搞當時日本最興嘅少年少女戀愛。爾套漫畫響1981年開始作，喺2010年發最終篇《ストップ!


零丁小屋，屋一種，細間，零零丁丁喺山，或者田野之中。英文稱之為cottage，原本係禽畜所住，後亦指人居。唐字而言，有舍、廬、庵、墅之類，有形形色色唔同名，以草舍、茅舍、茅房、草廬、田舍、小廬、小屋等等。


《霧鎖南洋》係一部1984年由新加坡廣播局製作嘅歷史電視戲劇，主要講述新加坡華人由英治時期到現代嘅經歷。值得一提嘅係，呢套劇嘅監製賴水清、編劇同編導大多是香港人，他們來新加坡之前都曾在香港麗的電視任職。


西雪梨大學係澳洲雪梨大西部一間大學，擁有多個校區。學校提供學士、碩士同埋博士等各級課程，喺賓士鎮、布萊克敦、坎貝爾敦、霍克斯伯里、帕拉馬塔、同埋彭里斯等地區都設有校區。根據QS世界大學排名，西雪梨大學喺2021年被列入世界大學500強，澳洲第26名 。


廣州軍區體育館係中國廣東省廣州市嘅一間體育館，喺越秀區嘅寺右新馬路西邊，差唔多達道路口嗰頭。呢間體育館喺1995年起好，屬廣州軍區軍人俱樂部管理。入面有籃球、排球、乒乓波、羽毛球、體操等體育項目比賽，重可以搞音樂演唱會、舞蹈大會、雜技表演同機關、團體同公司嘅大中型集會、甚至搞各種展覽同展銷會都得。


紅衫軍嚮2010年3月中開始搞示威，期間曾經有人倒人血、念經。紅衫軍認為而家嘅泰國政府係政變上台，並唔合法，所以希望總理解散國會，重新舉行大選，但紅衫軍示威咗一個月之後嚮2010年4月被泰國軍隊武力鎮壓，造成眾多人死傷。


故仔講四個人－Reed Richards、Susan Storm、Jonathan Storm同Benjamin Grimm－去外太空冒險，但因為意外，佢哋吸收咗宇宙射線，有咗超能力。佢哋每個都有自己嘅外號，分別係神奇先生、隱形女俠、霹靂火、石頭人。


盧比零蚊紙係印度非政府組織「第五支柱」發行嘅鈔票仿製品，設計參考舊嘅盧比五十蚊紙，目的係打擊印度系統性嘅政治腐敗。當政府官員要求賄賂嚟換取本來應該免費嘅政府服務，民眾就會畀爾張零蚊紙作為「賄款」，以示抗議。


《普濟方》，係公元1406年出版關於方劑嘅醫學文獻， 由明朝周定王朱橚、教授滕碩、長史劉醇編輯，收錄明初以前各種關於中醫方劑同有關著作而編成，裏面仲收咗其他傳記、雜說、道藏、佛書中嘅有關記載。係中國收方最多嘅書。


2006年，藍家汶以13歲嘅年紀代表中國香港參加2006年亞洲運動會，成為香港代表團最年輕嘅泳手。2010年，再次代表中國香港參加2010年亞洲運動會，出戰800米自由泳、200米蝶泳同400米個人混合泳三項比賽。


長頸鹿屬係偶蹄目長頸鹿科嘅其中一個屬，下分做長頸鹿。長頸鹿又嗌麒麟鹿，佢哋生活嚮非洲，係世界上身材最高嘅哺乳動物。通常認為，呢個屬喺現時僅僅係由一個物種組成，佢就係唯一未絕種嘅努比亞長頸鹿，亦係呢個物種嘅模式種，但若果使用唔同方法去分析嘅話，現存嘅長頸鹿可以細分到去一到八個物種。


長頸鹿嘅顯著特徵有頸長、腳長、皮骨角，同埋佢哋特有嘅皮毛形態。喺生物分類上便，佢同基因最相近嘅㺢㹢狓同屬長頸鹿科。長頸鹿嘅分布北至乍得，南至南非，西到尼日爾，東至索馬里，通常居住喺疏林草原或者係疏林入便。


佢哋食怕醜草亞科為主嘅木本植物嘅葉、果同埋花，佢條長頸令佢哋食到其它動物食唔到嘅植物。佢哋亦可能成為獅、豹、斑鬣狗同非洲野犬嘅獵物。長頸鹿係群居動物，带住啲蘇蝦嘅鹿乸同冇血綠關係嘅成年鹿公都傾向組成各自嘅群體，不過佢哋鍾意社交，有時都會聚埋好大嘅一羣。


長頸鹿因爲佢哋獨特嘅外觀同行為，成為由古至今嘅各種文化嘅組成元素，經常出現喺繪畫、書籍、漫畫之中。國際自然保護聯盟認定佢做易危物種，喺部分地區已經局部地區滅絕。長頸鹿係眾多國家公園同主題公園嘅常客，截至2010年 ，動物園中嘅長頸鹿有1,600幾隻。


貝林喺普魯士王國西普魯士羅森堡縣嘅漢斯朵夫村出世，喺屋企個十二兄弟姊妹中排行第五。阿爸係貧窮嘅鄉村教師。佢自細成績優秀，攞到唔同嘅獎學金而得以中學畢業。之後佢因為冇辦法繼續攞到獎學金去讀醫，決定從軍，一路做軍醫學生一路當兵，所以攞到錢。


1874年10月2號貝林入咗柏林嘅威廉皇帝軍醫學院，1878年獲得博士學位，1889年俾羅拔科赫邀請入咗柏林傳染病研究所，1890年喺呢度奠定咗血清療法嘅基礎。佢同北里柴三郎合作發現咗破傷風抗毒素。佢由1891年開始喺保羅埃利赫嘅幫助下研究白喉嘅抗毒素。


1941年12月8號，日軍進佔泰國。喺日軍嘅威逼利誘下，日泰訂立攻守同盟條約，1942年1月25號泰國向英美宣戰。當時泰國駐美國大使社尼·巴莫反對鑾披汶·頌堪政府執行親日政策，拒絕向美國遞交鑾披汶政府嘅宣戰書，並立即喺華盛頓宣佈建立自由泰人運動，好多泰國留學生同泰國大使館官員紛紛參加呢個組織。


漱珠涌，亦叫下水道、南溪，係廣州河南嘅一條涌，有1072米咁長。珠江水自漱珠市入，由北向南，過龍珠橋之後行西南向，一路流到鶴洲，同馬涌匯合。涌同兩岸合稱溪峽，有上高有漱珠橋、環珠橋等。1966年，漱珠涌改成一條渠箱。


台84線係「東西向快速公路－北門玉井線」，係台灣東西向省道快速公路之一。全線喺台南市境內，西起台南市北門區北門交流道接台61線、台17線，東至台南市玉井區玉井端接台20線，通車長度41.8公里，全線喺2014年9月27號正式通車。


台84線自北門區嘅台61線分出，沿線經學甲區、下營區、麻豆區、官田區、大內區同玉井區等七個區，全長41.8公里，係全臺12條東西向快速公路中長度第二長嘅路線，亦係全台快速公路中，第三長嘅快速公路，共設8處交流道，係台南市溪北地區聯絡西部濱海同東部丘陵嘅重要路網，呢條路係12條東西向快速公路之中三條具有速限100km/hr嘅快速公路之一。


渡頭交流道以西路段設有側車道，起點北門交流道，橋下配置東西雙向各5m寬地方連通道，銜接下營系統交流道，路線全長約13.729公里，平面側車道預留穿越中山高涵洞空間。其中台19甲線至渡頭交流道之路段已納入縣道系統，編號分別為市道171甲線、市道171乙線。


秋楓峒前水後山，坐東朝西，典型梳式佈局。中心係酉四祖祠同酉七祖祠，週邊係民居。民居順山勢而起，座向一致，錯落有序。村面建築唔係平列式，酉四祖祠一路建築向前突出，民居逐漸升高。秋楓峒嘅主巷係忠安里、長安里、仁和里，街巷地面鋪石春。


由於地面縱橫高低唔同，村民喺規則佈局之中特登開一條南北向嘅巷仔。中心祠堂係硬山頂，民居起成懸山頂來遮雨。民居係磚、木、石結構，多數三間兩廊佈局，亦有幾間係五間兩廊嘅大宅，正廳前櫺格通花落地罩。外圍有村牆，其中村面一段係花崗岩牆腳。


北宋後期，防禦使鍾軾嘅四世孫鍾隆信由龍騰里搬來呢邊。相傳開村初期，巫師相信秋風能夠消滅山妖，於是起「秋風」做村名，後尾將「風」改成「楓」。清代屬從化縣馬村堡，1960年代屬從化縣秋風大隊，後來改屬從化區太平鎮秋楓行政村。


係韓國政治人，韓國慶尚南道河東郡人。1956年延世大學法政學院畢業，1962年美國陸軍軍法學校畢業。1991年1月至1997年1月做大法官。2002年9月10號被提名做韓國總理候選人，10月5號獲國會通過。


夏沫僑係中華人民共和國女演員，四川出世，河北傳媒大學畢業。2011年機緣巧合下獲取錄接拍由陳嘉上執導嘅電影《畫壁》、《四大名捕》系列，亦曾參演劇集包括《真愛謊言》、《我家有個趙大咪》、《大秦帝國》同香港導演馬偉豪作品《蝴蝶公墓》等。


舊蘭斯敦路球場係愛爾蘭首都都柏林嘅一座已經拆咗嘅多用途球場，由全愛爾蘭橄欖球隊擁有，並且同愛爾蘭國家男子足球隊一齊用做主場，此外亦都舉辦過演唱會。座球場喺2007年拆咗，後來喺原址上面起咗新蘭斯敦路球場。


城市當代舞蹈團喺1979年成立，首個作品係喺香港藝術中心上演嘅《尺足》，觀眾剩係得五十人。經過廿幾年嘅經營，舞團已經發展成為香港最大型嘅專業現代舞團，重多次代表香港作國際性嘅巡迴演出，譽為「香港最好嘅文化大使」。


CCDC舞蹈中心 以前係城市當代舞蹈團嘅教育及外展部，喺2004年成立，業務範圍係舞蹈教育、外展計劃、社區表演及藝術推廣。中心重新裝修舞團喺黃大仙，由舞團前藝術總監曹誠淵借出嘅四層大廈團址，重將其中一個排練室改建成賽馬會舞蹈小劇場。


快捷通軌道，即為巴生谷輕快鐵系統，係一個服務馬來西亞巴生谷嘅城市軌道交通系統，依家營運緊嘅路線包括三條輕快鐵線路同一條單軌鐵路，四條路線加埋一齊總長度大約159.2公里。快捷通軌道系統由馬來西亞國家基建公司擁有，同由佢全資子公司快捷通軌道私人有限公司營運，屬於吉隆坡快捷通品牌名稱旗下嘅公共交通服務之一，而旗下另一項公共交通服務係快捷通巴士。


快捷通軌道、馬來亞鐵道、機場快鐵同巴生谷捷運系統組成巴生谷嘅公共運輸鐵路網。輕快鐵採用標準軌，而單軌就採用ALWEG型軌道。列車營運時間由朝早6點至夜晚11點或者12點左右，繁忙時段平均每3分鐘一班車，非繁忙時段最耐14分鐘一班車。


1990年，由馬來西亞同外國公司組成嘅聯合體完成吉隆坡輕軌系統嘅可行性研究，建議借鑒香港同新加坡起地鐵嘅經驗，並優先上馬從市中心通往東南方向、連接安邦同冼都嘅輕軌鐵路。1992年，輕軌運輸系統私人有限公司由9間公司合股成立，負責呢條輕軌鐵路嘅建設同經營，所以呢條路線亦得名為「STAR」。


1993年，為配合將喺吉隆坡舉行嘅1998年英聯邦運動會，馬來西亞政府決定喺吉隆坡起第二條輕快鐵鐵路，於是成立輕軌運輸合作項目私人有限公司，嚟負責第二條輕快鐵線路嘅實施，所以呢條路線亦得名為布特拉輕快鐵。


布特拉輕快鐵全長29公里，喺吉隆坡市內由東北向西南延伸，連接鵝嘜同格蘭那再也，途徑雙子塔同吉隆坡塔等出名地標。布特拉輕快鐵嘅投資模式為BOT模式同土地補償，喺1994年2月正式動工，第一階段喺1998年9月起好通車，第二階段喺1999年6月起好通車。


呢個係啟用當時係世界上營運里程最長嘅全自動無人駕駛輕軌系統，亦係全球第四個龐巴迪先進快速軌道交通系統，採用直線電機驅動嘅無人駕駛列車、750伏特直流第三軌供電、「SelTrac」CBTC移動閉塞系統。


但係，上述三條城市軌道交通路線起完通車之後，三間輕軌鐵路同單軌列車營運商都面臨嚴重財政困難，主要原因係基礎建設同車輛購置費用等固定投資嘅債務償還壓力，而且客流量水平亦遠低過建設規劃時估計。由於吉隆坡私家車擁有比率好高，加上政府缺乏對泊車設施同接駁交通等配套規劃，令到好多吉隆坡市民仍然習慣使用私家車出行，阻礙咗城市軌道交通系統使用率嘅提高。


以安邦線為例，嗰條線最初預計到2003年嘅日均客流量將達到50萬人次，但實際只係達到11萬人次。另外，城市軌道交通系統建設規劃上不足亦備受批評，由於三條路線分別由三間公司各自營運而互不隸屬，當呢幾條路線落成時並無統一嘅轉乘車站，令到乘客轉乘另一條路線好麻煩。


2001年11月，馬來西亞聯邦政府不得不負起最後承擔者嘅角色，接管呢兩間頻臨破產危機嘅輕軌鐵路營運公司，由企業債務重組委員會負責對佢哋進行債務重組，當時呢兩間公司合共仲有57億令吉未償還債務。之後，為咗加強整合吉隆坡公共交通系統、提升公共交通嘅營運效率同服務質素，馬來西亞聯邦政府喺2004年7月注資成立吉隆坡快捷通公司，作為馬來西亞國家基建公司嘅子公司，由2005年1月1號開始成為吉隆坡嘅公共交通營運商，負責經營巴生谷輕快鐵鐵路同巴士服務。


自動售檢票系統喺2011年11月開始喺輕軌車站開始使用，並喺2012年2月開始擴展至所有單軌列車車站。2013年1月，馬來西亞國家基建公司宣佈進行企業架構重組，建立快捷通軌道公司經營原本由吉隆坡快捷通公司營運嘅鐵路服務，建立快捷通巴士公司經營原本由吉隆坡快捷通公司營運嘅巴生服務。


一般而言，有主要用途，都唔會叫中心。如電影戲院，就主要畀人睇電影。而叫得電影中心，就可能肩負好幾種用途，收藏、播放、教育、研究討論等等，性質相異。又如服務中心咁，有可能會賣產品，賣零件，做檢查，做維修等。


呢個表列出所有港鐵嘅車站，包括鐵路車站同埋昂坪360車站，並按路綫嘅落成先後排序。輕鐵車站已經喺香港輕鐵車站一覽列出。部份路綫亦有起緊、計劃緊同建議緊嘅車站，起緊嘅車站會展示佢公佈嘅套色，計劃緊同埋建議緊嘅車站就以灰色表示。


東鐵綫目前有16個車站。會展同埋金鐘站係沙中綫嘅一部份，而沙中綫落成時紅磡站將另建新月台。喺原本嘅沙中綫計劃中，係以中環南站為東鐵綫新嘅南行終點站，但最後因選址同埋地質問題而暫緩興建。因此，東鐵綫新嘅南行終點站暫時會設喺金鐘站。


東涌綫由東涌站前往香港站，全綫目前共8個車站。未來計劃延長路綫至添馬站，該站重會計劃成為東涌綫嘅終點站同埋同將軍澳綫轉乘嘅轉車站。但係有關建議重討論緊，暫未有落實時間表。另外，政府喺2012年展開「東涌新市鎮擴展研究」，探討東涌嘅未來發展，於2013年嘅「我們未來的鐵路」 第二階段公眾諮詢被重新提出興建東涌東站同埋東涌西站。


陳亞扁係中國抗日戰爭時期嘅慰安婦人士之一，崖州陵水縣嘅黎族人。曾經喺抗日戰爭年間，1942年春俾日軍捉咗做性奴隸，嗰年夏天被轉到崖縣藤橋慰安所而變成慰安婦直到日軍投降為止。後嚟喺2001年7月同黃有良、林亞金等8位海南慰安婦事件生還者一齊去日本搞咗長達10年官司嘅起訴，但日本法院以「個人冇權向國家起訴」嘅理由而敗訴咗好多次。


2020年10月30號，馮天蔓喺Instagram度公開過張自己露出𢆡頭嘅相，雖然好快就收返埋，但係依然因此受到傳媒同大眾關注，佢跟住發帖話噉係一時錯手所致，而且為此覺得好傷心。不過有網民質疑佢係為博出名而特登噉做。


件事發生喺二十大閉幕會中途，即係啱啱選完中央委員同中紀委委員，傳媒入場之後。根據西班牙《阿貝賽報》記者拍攝嘅相片，胡錦濤首先想睇檯上面嘅紅皮文件，被屬於習近平派系嘅政治局常委栗戰書、王滬寧阻止，亦引起坐喺隔離嘅習近平注意。


之後，根據法新社影到嘅現場畫面，習近平貼身秘書、中共中央辦公廳副主任兼秘書局局長孔紹遜同習近平嘅貼身保鏢相繼趕過去，習近平吩咐咗兩句，兩個人出手想將胡錦濤帶走。期間胡錦濤多次想攞返紅皮文件，仲企圖打開習近平手旁邊嘅紅皮文件，但被習親手壓住。


胡被工作人員拉起身，仲未離開座位嗰陣，坐喺佢左手邊嘅栗戰書想起身扶佢，但係坐喺栗左手邊嘅王滬寧將栗戰書拉返去佢座位。胡錦濤同工作人員雙方僵持咗大約一分半鐘，最後胡錦濤妥協，臨走嗰陣同習近平有短暫講返一兩句，習近平有短暫咁應答，胡仲用手拍咗拍習右手邊嘅李克強嗰肩膀。


唔清楚胡錦濤同習近平嘅講話內容同埋胡錦濤嘅最終去向。事後引發媒體猜測，例如CNN認為胡錦濤係唔情願被逼離場。而新華社喺Twitter用英文話胡錦濤離場係因為「身體不適」，但喺中國境內冇任何中文報道。中國官方亦馬上啟動審查過濾行動，新浪微博全面封殺胡錦濤同佢嗰仔胡海峰嘅相關討論。


根據之後公佈嘅選舉結果，團派嘅原政治局常委李克強同汪洋落選中央委員，即係67歲嘅佢哋要宣佈退休。而胡錦濤悉心栽培嘅團派新星胡春華，雖然繼續當選中央委員，但做咗兩屆政治局委員兼且只有59歲嘅佢竟然被踢出政治局，即係到2023年兩會之後連副總理都冇得做。


新一屆政治局全部換曬習近平派系人馬，連民間評價不佳嘅李強同蔡奇都憑借同習嘅關係晉升政治局常委。2012年，胡錦濤宣佈「裸退」不干政，將權力全部移交畀習近平，當時習近平仲稱讚胡「高風亮節」。習近平獨攬大權之後對胡錦濤毫不留情，同對團派「趕盡殺絕」嘅做法引起外界爭議。


溥任，乳名聯格，字友之，原名金友之，係大清末代皇帝溥儀嘅四弟，喺北京什刹海北岸醇親王府出世。曾經喺1947年用過醇親王府嘅舊宅嚟辦過北京競業小學，亦做過北京市第七到第九屆政協委員，北京市文史研究館員。


劉邦平定三秦以後，殷王司馬卬反叛楚國，畀陳平打敗。不過劉邦攻下殷地之後，項羽大怒，打算殺死殷地嘅將領。陳平驚被殺唯有逃走，轉投劉邦手下。佢之後施以反間，離間鍾離昧同范增，後封戶牖侯。然後同張良輔佐劉邦攻打楚國，封曲逆侯。


芝娃娃嘅特點係細隻，眼大、耳仔大、條尾豎起。美國犬業俱樂部只承認一種芝娃娃，但其實呢隻犬種有好多型態、花色同埋長短毛之分。分為短毛種同長毛種，短毛多啲見，而長毛芝娃娃身上嘅毛質會比較光澤且柔軟，後肢肌肉較發達。


性情勇敢不過好怕凍，鍾意熱同曬太陽。長毛種嘅耳仔、腳同尾巴都有裝飾毛，但係毛未長到拖地。花紋顏色方面，墨西哥地區以前以黑色品種居多，不過而家毛色有好多隻，抱括奶油色、紅色、啡色、黑色中夾雜有黃啡色、朱古力色、灰色、各種混色。


目前人類掌握有關芝娃娃起源資料重係好少。現時有一個講法，認為芝娃娃嘅祖先，可能同九世紀時支配今日墨西哥周圍嘅阿茲提克文明有關。佢哋嘅皇室養咗一種叫 Techichi 嘅狗。呢種犬種同芝娃娃好似，但係大隻啲。


根據健力士世界紀錄，平板支撑嘅最耐紀錄係由美國退休老兵佐治·胡特喺2020年達成，長達8小時15分15秒。事實上早喺兩年前，胡特就已喺一場由推動世界紀錄搞嘅活動到破咗10個鐘10分鐘10秒嘅平板支撐紀錄，但當時並冇健力士世界紀錄嘅認證官在場，所以呢筆紀錄並冇被健力士世界紀錄收錄。


茶芥係茶同芥末醬嘅合稱，專指香港一般餐館、酒樓內供應畀客人嘅茶同各種調味品、醬菜、炒花生、小食、濕紙巾等。茶指茶位錢，有啲會視乎客人飲乜茶葉而收錢，有啲就劃一收費。但由於競爭激烈，有酒樓已經唔收茶芥。


根據政府當局喺2004年向香港立法會財務委員會工務小組委員會提交嘅文件，喺九龍塘興建消防局同救護站嘅其中一個原因係要解決樂富、筆架山同九龍塘消防同救護設施唔足嘅問題，皆因上述地區係「樓宇稍為密集地區」，而最就近嘅消防局都較偏遠，唔符合香港消防處有關消防車輛須喺接獲樓宇火警召喚後，喺六分鐘內抵達火警現場嘅政策。


九龍塘消防局暨救護站佔地2,876平方米，樓面面積達4,850平方米，樓高6層。設有4個停車位、更衣室、休息室、食堂、健身室同露天操場等。九龍消防總區總部建築部份設有職員辦事處、演講廳、會議室、會見室、圖書館、康樂室、候命人員休息室、茶水間、貯物室同16個停車位。


九龍塘消防局暨救護站喺外觀上同香港其他嘅標準消防局暨救護站唔同，打破咗傳統規格，外牆用白色同灰色嘅磁磚組成，電閘被塗上咗綠色，有別喺傳統嘅紅色。呢個外，佢外觀唔單止能夠配合附近環境，同時亦可以減低鄰近嘅香港浸會大學同香港專業教育學院李惠利分校等學校學生對消防局暨救護站嘅不安感覺。


方慧蘭係加拿大作家、記者同政治人。2017年11月做加拿大外交部長，2019年加拿大聯邦大選之後，喺2019年11月份調任副總理，並先後兼任跨政府事務部長同財政部長。係該國自2006年2月份以蒞恢復副總理一職。


緊急死火掣，掣一種，危急時熄機，阻止意外受傷死人。就算救人，亦必先緊急熄機，以免更多意外。佢可以話安全機制。熄機有一般程序，惜住機器，然而緊急時就太慢，阻止唔來，故此有設緊急掣。個掣裝得好顯眼，用法簡單，乜人都用到，多數紅色㩒掣，一㩒就停。


危險機器，就有依個掣，例如鋸牀、鑽牀、籠𨋢、電梯咁就有。遊樂場機動遊戲都要。佢其他名有緊急煞掣、緊急停機掣咁。用喺車上，又叫得緊急停車掣，火車、巴士就有。核子發電廠都有，一㩒就入控掣棍，阻停核子連鎖反應。


張文釗喺1987年5月28號喺四川德陽中江縣出世，細個時開始練足球，14歲時俾中國足球冬令營選拔賽入面，俾深圳平安保險三隊揀到正而開始足球生涯。2005年甚至跳級到「08之星」隊，2006年升入深圳上清飲一隊而開始佢嘅足球生涯第一步，同年5月同9月，分別踢咗土倫盃同去咗國際米蘭隊試腳。


2009年初俾深圳隊挂牌，賣到長春亞泰隊踢咗4年波，期間因為表現得好出色而喺2011年入選咗中國國家隊。2014年轉會到山東魯能泰山隊踢波。喺山東踢咗2年半之後，由於山東隊喺2016賽季中葉排包尾，加上教練唔睇啱佢，所以嗰年7月7號轉咗去廣州恆大淘寶隊踢波。


受嗰陣時重係季風低壓嘅森拉克外圍雨帶影響，離岸嘅風力強咗，香港天文台喺7月31號朝早7點05分發出強烈季候風信號。到下晝香港風勢強咗好多，離岸同高地間中吹緊烈風。將軍澳駿日街下晝有地盤棚架被強風吹開咗，地盤人員要封鎖附近地面。


因季風低壓增強緊同埋會發展成熱帶氣旋，天文台喺下晝4點45分發出「特別天氣提示」，話會考慮喺夜晚發出三號強風信號，取代咗強烈季候風信號，嗰陣森拉克喺香港西南偏南約520公里，已經最近香港。係2000年熱帶低氣壓618之後第一次跳過咗一號信號直接發三號波，同埋1993年颱風黛蒂之後第一次發三號波取代強烈季候風信號。


威爾艾斯納漫畫工業獎，通常簡稱做艾斯納獎，係漫畫界最出名、最重要，亦係最具代表性嘅獎，俾業界叫做漫畫界嘅奧斯卡金像獎。 呢個獎係以圖像小說先鋒兼作家威爾·艾斯納命名嘅獎，佢喺2005年死之前，一直都有出席呢個獎嘅頒獎典禮。


孤店子站係中國吉林省吉林市孤店子鎮一個鐵路車站，郵政編碼係132103。1913年起，而長圖鐵路就經過呢個站，而家呢個站就辦理貨運，唔辦理客運，而車站同上下嘅行區間都未電氣化。車站距離長春站有成104公里，屬於瀋陽鐵路局，係四等站。


叔本華嘅『世界係表象』繼承康德哲學對現象同自體嘅分野，但係佢只同意康德分類之中嘅因果，康德認為我哋係冇法理解自體。叔本華以為我哋係冇法喺理性上認識自體，不過，可以用直覺得知，而自體就係意志，亦即係叔本華講嘅『世界係意志』。


馬來西亞嘅氣象觀測史可以追溯至19世紀初。1820年，新加坡開始咗氣象觀測業務，呢個係馬來亞氣象觀測史嘅開端。1883年，馬來亞衛生署開始喺檳城同馬六甲地區觀測氣壓、氣溫同降雨量。1926年，氣象部門喺馬來亞一間醫院建立咗首個氣象站，開始進行日常性氣象觀測。


直至1930年代，馬來聯邦調查局氣象分局已經發展為一個組織完整嘅現代化氣象機構。1931年，泛馬來亞氣象總部喺新加坡成立。1938年，馬來亞政府任命首任馬來氣象局局長。其後，伴隨住馬來亞聯邦嘅創立，1946年9月1號，總部設喺新加坡嘅馬來亞氣象局正式成立。


1958年5月19號，馬來西亞政府向聯合國交存加入世界氣象組織嘅公約文書並加入咗世界氣象組織。1963年8月9號，馬來亞氣象局總部搬去吉隆坡。兩年後嘅1965年8月9號，隸屬於馬來西亞交通部嘅馬來西亞氣象局正式成立，馬來西亞同新加坡嘅氣象業務亦同時分離。


馬來西亞成立後，馬來西亞嘅氣象觀測得到咗進一步發展。1967年，馬來西亞氣象局研究同培訓處成立。1968年4月1號，馬來西亞氣象局位於八打靈再也嘅總部大樓建成。1968年，氣象局衛星氣象處同電子數據處理處成立。


1969年7月1號，氣象局由馬來西亞民航局手中接管咗沙巴同砂拉越州嘅氣象部門。隨後1970年代，馬來西亞氣象局相繼成立咗水文氣象處、農業氣象處、海洋氣象處、氣象儀器部、環境研究處，海洋氣象處以及地震處。


作為前英國殖民地，馬來西亞嘅氣象觀測事業深受英國影響。馬來西亞氣象局嘅觀測方式同英國氣象部門相當接近，觀測儀器同規範亦充分參考咗英國嘅經驗。依家，馬來西亞擁有至少30個主要氣象站，一啲氣象站亦兼有航空氣象站嘅功能，為鄰近嘅機場提供服務。


沽空既投資者睇淡某隻股票，相信呢隻股票既價錢會跌。咁佢就去股票經紀行開個沽空戶口，向經紀行借入想沽空嗰隻股票，然後將借返嚟既股票賣出套現。喺借貨既合約期滿前，喺市場買入同一隻股票，將啱啱買返嚟既股票還俾經紀行，呢個動作叫做平倉，而一賣一買既差價，扣除借貨成本同埋手續費，就係投資者既利潤。


吳紹明係中國大陸嘅政治人兼事業家，黑龍江省黑河北安市人。1985年12月加入中國共產黨，1987年6月開始先後喺一汽集團做過。期間做過一汽集團總經理同埋屬下嘅助理兼規劃部部長同中國汽車工業協會副會長同秘書長。


喺1981年3月，4名英國工黨議員退黨，成立咗社民黨，冇幾耐佢哋就同自由黨組成非正式聯盟。喺1981年Warrington選區嘅國會補選入面，其中一名社民黨嘅前工黨議員 Roy Jenkins，就以「SDP with Liberal support」嘅名義參選。


《賭城群英會》，中國大陸叫《澳門群英會》，係香港無綫電視同王晶旗下嘅星王朝、王晶創作室，同埋上海優創影視文化聯合製作嘅時裝電視劇，由謝賢、陳百祥、佘詩曼、馬國明、黃浩然、劉兆銘同陳法蓉領銜主演，監製王晶。


支嘢喺1949年開始生產，初期推出嗰時用繩掛喺舖頭面好高嘅地方賣。1970年代，由於廣州街頭好㷫聽收音機廣播，所以「有我咁好氣，冇我咁長氣。有我咁長氣，冇我咁好味！」呢句廣告口號開始傳到周街都係。1980年代成日用佢嚟請人客食飯。


1992年，因工廠同百事可樂一齊合作，令沙示喺市面上消失咗好耐，直到2002年先至收返兼成立亞洲汽水工廠。2009年5月因香雪製藥正式接手亞洲汽水而實施品牌戰略，重新搞返出沙示出嚟。而全新嘅亞洲沙示汽水喺2011年1月先至重新上市。


時間係2013年2月15號朝早約莫九點三個字，粒流星以每秒鐘十五公里嘅速度，喺三到五十公里上空飛過俄羅斯烏拉爾聯邦管區車里雅賓斯克，留低一條十公里長燃燒痕，碎片跌咗落去切巴爾庫爾湖，飛過形成嘅衝擊波震碎玻璃同整冧尐建築物，令到950人受傷。


《光豬舞壯士》係一部2012年美國喜劇電影，由史提芬蘇德堡做導演，大概根據卓寧泰坦18歲時做脫衣舞男嘅經歷拍成。主演係卓寧泰坦、Alex Pettyfer、Matt Bomer、Joe Manganiello、馬修麥康納希。


徐宏傑係香港足球員，踢右後衛，香港出世。由於佢喺2018年1月第40屆省港盃兩回合中嘅表現而令佢俾中甲球會梅州客家睇中，喺1月9號簽咗五年嘅合約以內援身份加盟，而家效力中國足球協會甲級聯賽球會梅州客家。


徐宏傑喺香港出世，中二嗰陣加盟離島區隊青年隊，直到一年後俾朋友邀請嘗試考入流浪青年軍，加盟後因為時時犯錯導致信心盡失，最終佢成季有時甚至連後備席位都沒有、只係得兩三場上陣機會。到中四時佢打算放棄足球專心喺籃球上發展，好彩當時佢嘅足球校隊隊友係學界冠軍而積極練習，結果佢俾班隊友感染並重新愛上足球離開籃球隊，後尾佢成功爭取到流浪青年軍嘅正選位置後，喺中五時為求進步主動向青年軍教練羅國豪請求到一隊跟操，結果佢俾當時一隊教練列卡度賞識安排到標準流浪訓練，同埋喺中六應考中學文憑試前獲流浪總監李輝立同羅國豪邀請註冊成職業球員。


徐宏傑喺2015年7月正式由青年軍升到標準流浪一隊，同埋俾香港代表隊上陣70場嘅李志豪指定係佢嘅接班人，而佢喺2015年10月26號對東方嘅聯賽盃分組賽正選上陣，係佢職業球員生涯嘅處女戰，佢喺場波64分鐘被換出，結果協助流浪爆冷以2–0 贏咗，隨後佢喺11月1號對傑志嘅聯賽，第一次喺聯賽上陣，喺56分鐘因累積兩面黃牌而收到職業生涯首面紅牌，結果流浪以0–2輸咗，跟住徐宏傑喺2016年2月28號作客傑志嘅聯賽，正選上陣擔當左後衛，結果佢只係26分鐘就俾教練換出，而佢亦都返到後備席痛哭，最終流浪以1–2落敗。


小熊座係家下八十八西洋星座之一。佢響天球北部，佔天球面積256平方度。地球北半球來講，小熊座係夏天嘅星座，即係夏夜會見到。肉眼可以睇到嘅星，約莫20粒到。有一到四等星7粒，即係有2等星2粒、3等星1粒、4等星4粒。


福音書通常用「鬼附身」嚟形容病症嘅嚴重，已經遠超過當時醫生醫治能力嘅範圍。因此，當時嘅人見到呢種病醫返好之後，佢哋嘅反應就係「從未見過噉樣嘅事」。」作者喺描述耶穌有噉樣嘅力量醫治盲眼、聾啞嘅人，甚至令到死人復活，耶穌就係先知所預言嘅彌賽亞。


殉國七士廟係愛知縣西尾市東羽豆町三根山）既陵墓。裡面供奉咗七名俾遠東國際軍事法庭判咗死刑既七個軍人同埋政治人物。 石碑高約5米，刻有由當時既首相岸信介親筆書寫既「殉国七士廟」大字。 據信，呢七個人既遺體埋咗喺紀念碑下面。


倉鼠管家，又叫看家鼠，工友倉鼠，倉鼠小使，係日本嘅一套漫畫，動畫片，伊藤理佐作品。 內容係關於倉鼠惠比知由同佢主人嘅日常生活談。喺1990年至2007年9月19號主婦と生活社嘅女性雜誌《ギガ/Shan》於漫畫連載，1999年8月1號至10月1號動畫化同DirecTV放送上映。


IPK係1879年製造嘅三個圓柱體之一。1883年，IPK嘅質量被發現同八十四年前嘅檔案局千克嘅一致，並喺1899年嘅第一屆國際度量衡大會中被正式指定為千克。維也納標準海水密度嘅現代測量指出一立方分米嘅水，喺最大密度時比一千克只差25.


除檢核標準可能受到嘅一般磨損外，就算被小心收藏嘅國家原器都會因為唔同原因，而產生相對於IPK嘅質量變動，當中原因有已知嘅，亦有未知嘅。由於IPK同佢嘅複製品都被存放於空氣中，佢哋都係會經由表面吸附大氣層中嘅灰塵而獲得質量。


因此會用一種稱為「BIPM清潔法」嘅方式來清潔佢哋，呢種方法係BIPM喺1939至1946年間開發嘅，步驟包括用沾有等量乙醚同乙醇嘅油鞣革輕抹，用蒸餾過兩次嘅水進行蒸氣清潔，以及畀原器喺核準前先放七至十日。


1938年農曆正月十七，6000名日軍喺珠海市三竈島蓮塘灣登陸，隨即喺三竈島展開大屠殺。2891名村民被日軍殺害，另外有超過3500人餓死。日軍更加將從朝鮮、台灣同橫琴等地方押來起飛機場嘅超過3000名民工秘密殺害。


全球定位系統表示時間嘅方法同 Unix 一樣，都係由一個 ｢紀元｣計起，而佢表示時間嘅方法包括咗一個數值，表示目前時間 ｢過咗紀元幾多個禮拜｣，爾個數值得10位元，所以每隔1024個禮拜就會歸零，令時間打返去紀元嘅日期時間，最近一次歸零係喺2019年4月6號，下次咁啱又係2038年。


Entertainment One，簡稱e One，係一間加拿大嘅跨國娛樂企業，目前係孩之寶嘅子公司。嗰間公司總部喺安大略省嘅多倫多，主要從事電影同電視劇的收購、發行同製作。嗰間公司喺倫敦證券交易所上市，直到2019年12月30號被孩之寶買咗。


榮譽獎章係香港授勳及嘉獎制度其中一種勳章，自1998年起開始頒授。頒畀警務處、消防處、入境事務處、海關、懲教署同埋政府飛行服務隊共六個主要紀律部隊及廉政公署嘅各級紀律部隊人員，表揚佢哋善於隨機應變、忠於職守，作出寶貴貢獻。


耿鬼係幽靈屬性同毒屬性嘅小精靈，好似幽靈嘅身體咁，係鬼斯通嘅進化形，進化之後同之前唔同嘅係多咗一對腳。耿鬼係一種神秘嘅小精靈，佢嘅身體結構係個謎，有人話佢係小精靈死後嘅鬼魂，亦有人話佢係由氣體組成嘅小精靈。


電影講述喺未來，科學家發明可以將自己身體縮細，以減少地球嘅能源消耗。當時有對夫婦喺奧馬哈遇上財務問題，佢哋決定利用新科技嘅發明縮細自己，之後可以喺實驗社區「休閒樂園」開始新生活。但佢老婆喺最後一刻拒絕進行縮細程序重離開咗佢，佢唯有留返喺新社區過佢自己嘅生活，之後同一個貧民區嘅革命者玉蘭交往，引發一連串嘅劇情。


Co Gal 係日本音樂家Hide喺2014年出嘅合輯，喺佢死咗十六年之後發行。hide喺1998年死前已經寫好咗呢首歌，但係未錄制時，hide意外死咗，十六年之後，Yamaha透過獨家嘅語音合成技術Vocaloid，重現返hide嘅聲音。


人稱雞婆嘅胡麗儀同老公吳冠雄個雞場周轉不靈，所以逼著去同姑母借錢，返屋企嗰陣遇到交通意外送咗醫院，同一時間，生得同麗儀一模一樣嘅有錢女葉瑪莉同未婚夫佐治嚮公路度同飛仔鬥車，又出咗交通意外，送埋去同一間醫院。


同傳統媒體運作唔同，Journesis 無自己嘅編採室 ，而係用一套後台系統，令所有已經審批嘅記者／作者，可以自己提交文章。之後，編輯就會好似 Uber 司機咁，收到通知知道有新文章，就可以上系統編輯，然後發布文章。


蘭納，大元嗌佢做八百媳婦國，大清就嗌做景邁同埋整邁，係家下泰國北面舊時存在過嘅一個王國。喺1292年嗰陣由傣阮人孟萊王建立。歷史上呢個王國成日都畀緬甸同埋暹羅軍隊係噉爭嚟爭去，後嚟卒之喺1892年畀暹羅吞併咗。


孤山系杭州西湖中嘅一座天然島嶼，四面環水。自從唐代於孤山東面建築白堤以後，東連斷橋，西接西泠橋，孤山就不再系湖中孤島，於系有「孤山唔孤」之講。孤山系西湖北山棲霞嶺嘅支脈，面積三百畝，系西湖中最大嘅島嶼，海掹高38米，系西湖群山中最低嘅山。


孤山雖然唔高，卻歷嚟系觀賞西湖景色嘅首選之地，被譽為「西湖眉眼之所喺」、「錢塘之勝喺西湖，西湖之奇喺孤山」、「人間蓬萊系孤山，有梅花處好憑欄。」。唐宋以嚟一直系文人墨客踏青郊游嘅勝地，文化氣息濃郁。開寶七年，吳越錢氏營造報先院於此。


南麓有收藏《四庫全書》嘅文瀾閣和浙江博物館。後山嘅放鶴亭系宋代詩人林和靖隱居和埋葬之處，附近廣植梅花，系西湖嘅賞梅勝地。西側有西泠印社。西麓有秋瑾墓。皇家也喺孤山興建行宮。南宋喺此興建御花園四聖延祥觀和西太乙宮，清康熙年又辟為聖因寺行宮，1927年以後改建為中山公園。


華盛頓互惠係美國一間銀行控股公司，1889年成立，總部喺西雅圖。旗下最大嘅子公司華盛頓互惠銀行喺2008年環球金融危機嗰陣時蝕好多錢，喺2008年9月畀美國財政部儲蓄機構管理局強制接管之後以19億美金賣盤畀摩根大通。


耶穌復活之後，有七個門徒喺加利利。彼得話佢要去捉魚，其他門徒都一齊跟住去。佢哋做嘅似乎唔係一個事先計劃嘅行動，而係即興嘅，所以，佢哋並唔係要重操故業。就快天光嘅時候，耶穌喺海岸上出現，但係門徒認唔出係佢。


間教堂最初屬於愛爾蘭裔社區，本來叫 St. Patrick’s Church，1908年聖柏德歷堂搬去隔籬街嗰陣，接手嘅意裔社區改咗叫佢 ｢嘉模聖母堂｣，1965年再轉畀萄裔社區，1969年再轉畀華裔社區，一直沿用 ｢嘉模聖母堂｣ 嘅名。


用菲林拍攝嘅年代，遊記片係遊埠紀錄片嘅前身，遊記片係探奇成份嘅紀錄片，多數由西方人嘅觀點睇其他文化。例如 1960年代嘅 Across the Seven Seas。米高沛連1989年嘅 Around the World in 80 Days令呢一類節目更加出名。


遊埠紀錄片最初係用遊記片形式出現。當有菲林嘅十九世記，旅行家會喺公眾講座，講佢哋嘅經驗，會配上相片同短片，之後發展成一種新嘅電影片種，遊記片，而遊記片將一笪地方便成條片主要內容。呢一類嘅片畀一般觀眾感受到，猶如遊埠經驗，見到唔同嘅文化同埋風景。


遊記片出自美國作家、講師史托德，1874年佢開始環遊世界，之後出書，寫自己冒險經歷，仲喺北美洲巡迴演講。原先嘅演講同場加放黑白幻燈片，1892年，史托德請咗伯頓鴻斯做拍檔。史托德喺 1897年退休，叫伯頓鴻斯搞埋攤嘢，講埋佢剩低嘅演講。


伯頓鴻斯之後變成遊埠講者，1904年佢將影畫片遊埠短片放入講座裏頭，令到遊埠短片紅極一時，佢更創咗「travelogues」一詞。 第二次世界大戰之後，湯馬斯制作咗 「Movietone News Reel Travelogues」，遊記片之後喺全美國嘅影院放映。


遊埠紀錄片因為用一笪地方做佢做主題，拍攝器材工作人員全部都要去到嗰笪地方，中間涉及一班人出埠，拍菲林嘅時代，好大件又重嘅器材，令到運輸，安排酒店住宿，飲食都有一定嘅難度。一啲地方可能需要政府批出嘅文件，或者要雇用當地嘅人、導遊噉，各地嘅設施相當唔同，落後嘅地方可能冇酒店，天氣等其他問題，令到拍攝相當複雜，不時要準備一啲未能遇見嘅情況。


喺電視上播出，會叫「旅遊節目」，旅行節目早年會畀旅行社贊助播出，家陣啲旅遊節目好多會有植入式廣告。而網上影片，多數係一啲 YouTube 頻道。一般根據該頻道收睇到嘅次數頻道，YouTube 公司同佢分帳，2017年每百萬播放約兩美金，成功嘅頻道要夠真實同埋有信譽，亦有廣告商廣搵啲遊埠 YouTuber 幫手「合作」。


喺1768年至1774年嘅俄土戰爭，烏沙哥夫指揮咗耶卡謝蓮娜大帝為自己而建造嘅戰艦，戰後，烏沙哥夫喺地中海負責保護俄國商船，免受英國私掠船嘅襲擊。喺克里米亞半島俾俄羅斯帝國吞併之後，烏沙哥夫親自監督建造塞凡堡海軍基地同赫爾松港口。


2002年7月，唐英年做工商及科技局局長，袁莎妮做唐英年嘅政務助理，2003年唐英年獲委任為財政司司長，袁莎妮繼續做佢嘅政務助理至2006年。其後做過副行政署長，2010年9月離開政府，最後任職運輸及房屋局副秘書長，當時人工一個月約莫14萬港元。


2011年8月，袁莎妮獲香港總商會請做總裁，接替提早離職嘅方志偉，成為香港總商會頭一位女總裁同埋最後生總裁。傳媒報導指袁莎妮並唔係按香港總商會嘅慣例公開招聘，而係由香港總商會主席胡定旭揀過再經理事會確認，惹來爭議。


袁莎妮未婚，2011年9月19號《明報》報道，詹培忠問過唐英年佢嘅「婚外情」，並指「唐英年回應話係『過去式』」。《明報》提及袁莎妮嘅名，暗示有關。第二日《明報》訪問袁莎妮，佢強烈否認同時任政務司司長唐英年有婚外情，又讚前上司唐英年係一「尊敬嘅上司」。


希慎道係香港島銅鑼灣嘅一條行車街道，以前由利希慎同怡和買咗東角後山一帶發展地產，改名利園山。而家希慎道兩邊係商業大樓同高級商場。例如宏利保險大廈、利園、希慎道一號。希慎道個名嚟自地皮業主地產發展商創辦人利希慎。


日內瓦國際發明展喺1973年創辦，係一年一度，由瑞士聯邦政府、日內瓦州政府、日內瓦市政府同埋世界知識產權組織舉辦嘅大型國際展覽。截止至2014年已成功舉辦42屆。參展者主要來自第三世界國家，唔少發明愛好者，會喺呢度展示自己嘅發明同新思想。


另外，喺2023年，有一啲香港人喺呢個發明展攞獎，香港創新科技及工業局局長孫東就聲稱，話香港代表團嘅參與正係香港重返世界舞台嘅最佳證明。不過，時事評論員馮睎乾就指，1000名發明品就有4成來自香港，相反來自美國、德國、法國同瑞士嘅參展品數量就相當少。


無綫新聞曾經喺2015年招攬陸漢德擔任新聞部編輯主任 一職，主力負責本地政治新聞嘅審稿工作。事件引起好多人擔心會唔會有進一步嘅政治審查，但無綫當時就否認事件。不過，有現職員工喺接受《立場新聞》訪問嘅時候就話，打死都唔信上層請人冇政治考慮。


葡萄醣解，又叫醣解、醣解作用、醣酵解等，係所有生物細胞醣代謝過程嘅第一步。喺呢個過程，一粒葡萄醣分子，經過十步酵素反應，轉變成兩粒丙酮酸分子。依個分子，嚴格嚟講，應該係丙酮酸鹽，即係丙酮酸嘅陰離子形式。


葡萄醣解，見於細胞嘅細胞質。早先淨係知道冇氧環境，醣喺可以降解成乳酸，但係現時終於知道，無論有氧定係冇氧環境，醣經過同樣嘅過程，會分解成丙酮酸。唔同嘅係喺有氧條件，攞走丙酮酸一粒二氧化碳分子，剩低二碳片段，形成乙酸鹽，之後輔酶A，卽一種喺微生素B度衍生出嚟嘅含硫化合物，以唔穩定嘅化學鍵，接上乙酸，令到乙酰基，卽黐著嘅乙酸鹽，好活潑，呢個就係化學修飾物乙酰輔酶A，之後再進入夏禮輔循環。


原核生物同真核生物，大部分缺氧細胞或者組織，如骨骼肌，丙酮酸會轉化成乳酸，或者好似醣類畀酵母分解噉樣，轉化成乙醇同二氧化碳。喺有氧環境做嘢嘅組織，如心肌細胞，將三碳嘅丙酮酸，分解成乙酰輔酶A同二氧化碳，乙酰輔酶A會再行夏禮輔循環，分解成二氣化碳同氫。


合成三磷酸腺苷，要二磷酸腺苷做原料。若然細胞入便，三磷酸腺苷多，二磷酸腺苷少，反應暫停，直到有足夠嘅二磷酸腺苷。呢種反饋調節機制好重要，因為三磷酸腺苷就算無用到，都會好快分解。反饋調節避免生產過量嘅三磷酸腺苷，慳番能量。


醣解作用嘅第二階段，係放能階段，呢個階段嘅目的，係產生高能分子三磷酸腺苷同NADH。因為一粒葡萄糖分子喺準備階段嗰陣，經已變成兩粒三碳醣分子，所以喺放能階段個個反應都會發生兩次。最後產生兩個NADH同四個三磷酸腺苷，令一粒葡萄醣分子，喺經過成個醣解作用之後，淨得兩個NADH同兩個三磷酸腺苷。


人體可通過葡萄糖逆生，即由非糖化合物，例如丙酮酸同乳酸等物質重新合成葡萄糖。葡萄糖逆生係肝或腎以丙酮酸做原料進行。葡萄糖逆生嘅其中七步反應係葡萄糖解嘅逆反應，佢哋由相同嘅酵素催化。但係葡萄糖解中有三步反應，係不可逆反應。


磷酸果糖激酶係其中最重要嘅限速酵素，亦係巴斯德效應嘅關鍵參與者，佢亦決定咗葡萄糖逆生嘅速度，成為控制點。AMP嘅濃度越高，酵素嘅活性越高。就係當機體大量消耗咗ATP，而相應又產生咗非常多AMP嘅時候，酵素嘅活性提高，令葡萄糖解按生成ATP嘅方向快速前進，以提高ATP產量。


喺細胞入面，NADH同埋NAD+係處於動態平衡嘅。喺葡萄糖解過程中產生嘅NADH必須被進一步氧化，轉化成NAD+先至能夠使葡萄糖解持續進行。另外，足夠嘅NAD+係3磷酸甘油醛成為1，3二磷酸甘油酸呢一步反應嘅重要前提。


宮崎縣位於日本九州嘅南部，當地物產豐富，無論生果、和牛、走地雞，都可以話首屈一指。《發現宮崎》，由兩位識飲識食嘅藝員周俊偉Lawrence、林熹瞳Rachel，帶大家到宮崎食、買、玩，兩個人喺有趣嘅挑戰裏面，介紹宮崎美景美食，展現宮崎最靚一面。


幸福傳聲基金會係香港一間慈善機構，2016年10月6號創立。基金會致力推動各項慈善工作、生命教育同人道關懷。亦同電影公司合作，成為關懷同行夥伴，舉辦公開場同專題講座，配合電影內容帶出發人深省嘅訊息，幫助心靈創傷嘅朋友。


幸福傳聲基金會藉住媒體製作同流動媒體平台「傳聲筒」MP3機，喺唔同國家同地方傳播幸福嘅信息，並召募唔同人士受訓成為專業義工團隊，將傳愛嘅使命付諸行動。以媒體結合關懷，生命影響生命，喚醒人類愛心同良知，帶來社會嘅轉化，重建人類嘅普世價值。


長期病患嘅幼童一般都需要接受一段較長嘅治療時間，佢哋嘅生活圈子只可以喺屋企同醫院，唔可以返幼稚園讀書，噉樣對小朋友嘅社交同情緒等各方面嘅發展都受到影響。為咗支援長期病患幼童同家長喺心靈同生活適應上嘅需要，幸福傳聲基金會有退咗休嘅校長，為二至六歲患咗癌症嘅病童，開辦一啲簡單嘅學習班，令到病童有社交學習嘅機會，同時亦有專業人士同過來人向家長分享資訊。


2010年11月23號，中華人民共和國、印尼、印度、越南、老撾、緬甸、泰國、馬來西亞、尼泊爾等13個全球野生虎分佈國嘅首腦喺當日嘅俄羅斯聖彼得堡舉辦嘅保護老虎國際論壇入面，討論到野生虎就快要絕種嘅問題。


因為喺1800年代尾或1900年代初到2000年代初間，全球野生虎數量從原先100000隻勁跌到得返唔夠3500隻，加上野生虎亦係生態系統一緊要標記，唔保護嘅話會喺生態系統出現重大損失。後嚟為咗畀公眾有保護野生虎嘅意識，會議最後決定，從2011年開始，逢每年7月29號定做「世界愛虎日」。


2000年前後，全球關注千年蟲問題，當中嘅「蟲」只係電腦軟件由隱藏數值引起嘅失誤，只會影響電腦軟件嘅運作，對人體無害，但係騙徒就將佢講成一種真實嘅害蟲，誘騙對千年蟲問題一知半解嘅人購買，令佢哋以為千年蟲係一種類似瘟疫、傳染病等等嘅病毒，感染咗嘅人類可能會死，推銷「可以殺死千年蟲」嘅殺蟲劑 。


中華人民共和國成立後，佢歷任湖北軍區政治部組織幹事、人民武裝部副科長、組織動員部副科長，湖北省兵役局科長，武漢軍區司令部動員部科長、副部長，中共襄陽地委常委、副書記兼中共襄陽縣委書記，宜昌地區革命委員會副主任、主任，中共宜昌地委常委、第一書記，中共湖北省委常委、副書記，中共武漢市委第一書記，內蒙古自治區黨委書記。


自古以來，連接歐洲同遠東嘅絲綢之路就極具神祕感，延伸喺歐亞之間嘅崇山峻嶺同乾草原令旅途困難重重，然而馬哥孛羅嘅遠東之旅最終成行。本書記錄咗呢段歷史，以年代記體裁為讀者講述絲綢之路嘅歷史面貌。豐富嘅全彩插圖係呢本書嘅特色之一，包含咗一啲罕見圖片，例如羅漢造型嘅馬哥孛羅塑像。


宇宙船係香港商業電台叱咤903嘅節目，連埋廣告每集係六十分鐘。主持係薛晉寧。響2020年6月1號起至2021年9月17號星期一至五晚上七點至八點播放，2021年9月21號至2023年4月29號星期二、三、四、五、六凌晨十二點至一點播放。


呢間公園用咗之前珠江邊有嘅綠化帶嘅基礎整出嚟嘅公園，佢有7萬幾平方米咁大，不過呢間公園同其它2014年6月1號開嘅兒童公園唔同，因為佢有喺廣州入面搵唔到嘅成熟綠化條件。喺呢間公園開園之前，嗰度重係市民好鍾意行江邊嘅休閒地方。


後來夏天到咗，隻熊同三母女講，話有個邪惡嘅矮人想偷佢嘅財寶，所以佢要離開一排。然後有一日，兩姊妹喺森林裡便遇到一個矮人，個矮人嘅鬍鬚畀樹枝纏住咗。郁唔到嘅佢一見到兩姊妹就大聲求救，兩位少女上前幫手，但係鬚同樹枝纏到好實，最後佢哋就焗住要攞把鉸剪剪斷啲鬍鬚。


係中國廣東廣州嘅一間有科普教育、科技成果展示、國際學術交流同科普旅遊等4大功能嘅教育基地，亦係廣東地區實施科教興粵同人才強省戰略、提高全民科學文化素養嘅大型綜合性科學場館。喺2008年9月26號開放，位置喺番禺大學城西南角嘅科普路同外環西路之間嚿地皮入邊。


中國大陸喺1978年改革開放後，廣東冇乜大型科技活動場館。廣東省委同省政府一直諗住搞間世界級嘅科學中心，但嗰時因為經濟落後，加上生產技術能力比較低，所以一直未搞到。直到1996年，嗰時廣東省省長盧瑞華話要搞間大型科學綜合活動場地及現代化嘅科學中心，而省政府喺1997年正式批准咗呢項決議，喺省政府嘅領導下，省府辦公廳、省發改委、省財政廳、省建設廳同省科技廳等有關廳局、廣州市政府一齊搞咗廣東科學中心專案建設工作領導小組。


喺展館2樓南邊，入面專門向未夠12歲啲細路搞互動遊戲、角色扮演、情景體驗入面一邊玩科學，一邊探索科學，入面有超市、安全屋、畫室、水電站、汽車廠、麵包屋等設施都有齊，但佢哋都係清一色卡通版。嗰度既係細路嘅「成年人世界」，又係細路嘅歡樂學堂。


《地獄解碼》係一部2016年嘅美國驚悚電影，由朗侯活執導，改編Dan Brown嘅2013年同名小說。主演係湯漢斯、菲莉絲迪鍾斯、Omar Sy、Sidse Babett Knudsen、賓科士打、Irrfan Khan。


《地球異世界》，又叫《抗爭》或者《抗爭之城》，係一部美國科幻西部電視劇，由Rockne S. O'Bannon、Kevin Murphy同Michael Taylor創作出嚟。Universal Content Productions公司製作套劇。


故事發生喺末世後嘅未來，地球被徹底改造，外星種族Votans利用改造地球嘅技術，令到地球受污染，喺預知唔到嘅情況下改變咗本地嘅動植物。劇情開始喺2046年，當時地球已經發生咗好大嘅變化，出現咗新嘅地形，植物同動物滅絕，重有新嘅物種出現。


呢套劇主要講喺聖路易斯廢墟上面建立嘅發達城鎮叫「抗爭之城」入面，Joshua Nolan 飾演）、佢收養嘅外星女仔Irisa 飾演）同埋呢個城鎮嘅新市長Amanda Rosewater嘅故事，另外重有一班演員扮演唔同嘅角色。


2015年10月16號，Syfy喺第三季之後取消咗呢套劇集，個原因係財政有問題。隻網上遊戲就繼續運作，喺2016年3月1號，Trion Worlds宣佈幫隻遊戲搞個大型更新，當係套劇集嘅第四季咁宣傳。


2013年，七個物種嘅外星難民嚟到地球周圍嘅軌道上面。佢哋以為會發現呢個星球無乜人居住，同埋適合改造同殖民化，佢哋對人類嘅存在就同人類對佢哋嚟到一樣覺得好驚訝。對於點樣處理外星難民嘅問題引發到一連串大事，其中包括大部分Votan族人嘅飛船喺軌道上俾人摧毀，重有發生咗稱為「Pale之戰」嘅一連串衝突。


呢啲事件導致咗大多數國家被毀滅，而Votan族人部署咗唔受控制嘅地球改造技術，改變咗地球嘅景觀，令到生態系統發生咗異變。第七個外星種族Volge喺Pale之戰期間嚟到地球，令到人類同Votan族人都覺得驚訝。


好多年之後，嗰場戰爭嘅老兵之一Joshua Nolan同佢收養嘅Votan女兒Irisa嚟到抗爭之城，呢座城鎮就係攞嗰場戰爭嚟命名，而且城鎮建立喺聖路易斯嘅廢墟上面。抗爭之城係人類同埋外星文化嘅大熔爐，喺兩個種族國家之間堅持保持中立。


兩個種族國家分別係以紐約市做中心嘅地球共和國，由人類主導，另一個係總部設喺巴西嘅Votanis集團，由外星人主導。Nolan同Irisa只係想喺一啲從天而降嘅Votan飛船殘骸裏面打撈出一個「大地球體」，但係發現咗城鎮嘅前任市長密謀請咗Volge雇佣兵嚟摧毀呢個城鎮。


拯救咗城鎮之後，佢哋決定留喺個城鎮一段時間，Nolan被任命為「執法人員」。Nolan調查同前任市長企圖摧毀城鎮有關嘅各種犯罪同埋陰謀，而且呢啲陰謀都同Irisa佢細細個嘅時候喺末世邪教組織嘅手中被救出嚟，重有埋喺呢座城鎮地下嘅Votan飛船有關。


佢重要應付同Irisa同埋前任市長無關嘅問題，例如城鎮裏面兩個最有錢家族之間嘅世仇，第一個家族係McCawley家族，擁有同經營著城鎮經濟要依賴嘅Gulanite礦場，另一個家族係Tarr家族，運作緊有組織犯罪活動。


2011年6月，Syfy宣佈佢哋會拍一部電視劇，套劇由Rockne S. O'Bannon開發，由Universal Cable Productions製作。重有宣佈套劇會同Trion Worlds製作嘅電子遊戲互相有連繫。


選角公告喺2012年1月開始，Grant Bowler係第一個被揀出嚟嘅人。Grant Bowler扮演Joshua Nolan，係「一位喺繁榮城市裏面嘅執法人員」。2月8日，TVWise披露咗五個主要角色嘅簡介。


後來有報道講，套劇嘅製作人曾經考慮揾姬莉安德遜扮演Amanda或者Stahma。但係由於佢哋認為姬莉安德遜對拍番電視劇無興趣，所以就無咗進展。2012年3月8號，宣佈茱莉賓士、Stephanie Leonidas、Tony Curran同Jaime Murray俾人揀咗加入卡司陣容。


語言學家David J. Peterson幫第一季裏面嘅唔同外星種族「Castithans族」同埋「Irathients族」開發咗兩種完整嘅語言。另外幫兩個種族「Indogenes族」和「Liberata族」准備咗基本嘅語言。


雅虎查詢語言  係由 Yahoo! 創建嘅一種類似 SQL 嘅查詢語言！作為佢哋開發者網絡嘅一部分。YQL 旨在通過單個 Web 界面喺 API 檢索同埋分析數據，可以溝埋啲數據嚟用，令開發人員用到 Yahoo!


曾秀清係香港一個女配音員，老公係配音員黃志明，有一個仔。1989年加入咗亞洲電視，後尾亞視配音解散後做咗一段短時間自由身，係同年12月就轉去無綫電視配音組。2013年1月，佢轉咗去香港電視配音組，然後喺2015年3月又再返去無綫電視配音組。


佢英文名叫Pansy。暱稱豆豆，因為好多年前佢為動畫《同班同學》飾演咗個同花名嘅角色，表現得好出色而且呢套動畫播咗好耐，而呢個角色又幾有觀眾緣，較為深入民心，咪有呢個名囉。之前曾經任職喺亞洲電視配音組，並且喺亞洲電視配音部解散後一段短時間為自由身配音員，再之後加入香港電視廣播有限公司配音組做配音員到而家。


主要都係為外購劇同埋動畫配啲少女角色、少婦角色或者細路仔角色，亦係林心如同鈴木保奈美等出名演員嘅常任配音。到咗2004年9月6號有fans 為佢成立咗個非官方新聞組叫做清秀豆豆谷，係少數個偶像會親自去留吓言嘅新聞組。


《生活日常》係香港商業電台叱咤903嘅電台節目。由細So主持，監製係光仔，製作助理係阿強。2016年5月16號正式首播，逢星期一至五晚上7點至9點喺商業二台播出。主題音樂由開播到依家一共有四首，分別由陳哲廬、區新明、黎曉陽以及JUDE主唱。


中國最先同美國外交係19世紀中葉嘅事，直到1873年喺沙面開咗間領事館。1949年8月因國共內戰而閂門，直到1979年8月31號恢復中美外交時，到流花賓館恢復返。1990年，總部搬返去舊時嘅荔灣區沙面一帶。


龍富路係香港新界屯門區嘅一條路，連接皇珠路同埋龍門路、屯門赤鱲角隧道公路交界，喺2002年3月8號正式通車，全長約莫2.5公里。呢條路係條繞道，兜過唔經蝴蝶灣同散石灣，連接屯門新市鎮同屯門西南部嘅第38區。


12歲嘅有錢人家少爺阿米爾同僕人個仔哈山，自細一齊長大，佢哋兩個年紀差唔多，兩個嘅感情好似兄弟噉，總係一齊玩，一齊分享有趣嘅故事。不過，喺一場風箏比賽之後，發生咗一件悲慘不堪嘅事，永久破壞咗兩個人之間嘅友情，從此各自走上唔同嘅人生道路，但係最後係以兩人意想唔到嘅方式，重新連接起大家嘅關係。


雖然阿米爾喺冇幾耐之後同阿爸逃去美國，以為噉就可以逃避過去嘅自己，但係關於哈山嘅回憶一直都消除唔到。阿米爾感到非常內疚，無法原諒自己當年對哈山嘅背叛同懦弱嘅行為。為咗贖罪，阿米爾終於再度踏上離開咗廿幾年嘅故鄉，希望能夠為不幸嘅好友盡最後嘅心力。


香港人口係全世界人口密度最高嘅地方之一，平均每平方公里有6,380人。但呢個數目其實只係一個平均數字，個別地區嘅人口密度差別可以好大。簡單嚟講，市區人口密度比新界地區高，但隨住新市鎮發展引起嘅人口遷移，而家香港市區同郊區嘅人口密度差別已經比1970年代時嘅比例大大減低。


香港嘅人口組成以華人為主，佔總人口接近95%。早期嘅人口統計亦有計算人口中各省籍嘅比例，當中香港華人有過半數響香港出世，而大多數都係廣府人，其次係四邑人、潮汕人、閩南人同客家人，重有少數嘅浙江人、江蘇人同山東人。


而自從中國大陸改革開放之後，嚟自其他省市嘅移民開始增加，包括北京人同四川人。香港華人人口唔係全部都係漢人，亦都包括唔少少數民族，例如回族、滿族等等。華人之外嘅種族，以菲律賓人人數最多，其次係南亞人、印尼人、泰國人、英國人、日本人同韓國人。


台灣屏東縣琉球鄉籍漁船「廣大興28號」喺2013年5月9號上晝10點喺巴士海峽中華民國暫定執法線內捉魚，俾菲律賓海岸防衞隊用機關槍冇警告過就掃射、射擊佢哋嘅漁船，搞到船員洪石成中彈死咗。根據台灣嘅媒體報道，當時「廣大興28號」喺距離鵝鑾鼻東南164海浬處捉魚，嗰度喺中華民國行政院海岸巡防署護漁界線內5海浬處，喺航行嘅過程中俾菲律賓海岸防衞隊突然攻擊。


中華民國海巡署嘅巡護艦「臺南艦」接報後去到事發地點對漁船進行戒護。但係菲律賓官方話發生喺巴林塘海峽，係屬於菲律賓一部份。菲律賓海岸防衞隊嗰度發現兩艘漁船，重話其中一艘漁船想撞佢哋，於是海岸防衞隊就開火，臺灣方面嚴正駁斥同拒絕呢個講法。


中華民國外交部事發後向菲律賓抗議，透過駐菲律賓臺北經濟文化辦事處嘅代表王樂生會見菲律賓海巡署署長Rodolfo D. Isorena，要求查明真相同懲處射殺臺灣漁民嘅人。中華民國外交部話，臺灣籍漁船喺經濟海域內作業係合法行為，菲律賓方面已經違反《聯合國海洋法公約》「若一國嘅軍用船舶、政府船舶違反國際法對其他嘅船舶、飛機實施暴力或掠奪行為，唔構成海盜罪，但係要求該國負擔國際責任，以及依該國國內法對有關人員進行懲處。


菲律賓駐臺代表白熙禮喺5月10號話，菲律賓對洪石成嘅家屬深深致歉同弔唁，重希望雙方嘅司法單位共同調查事件，希望呢件事唔會影響菲律賓同臺灣之間嘅友好。菲律賓海岸防衛隊發言人巴里羅話，開槍目的係想隻船行唔到，對造成傷亡表示同情但係冇致歉。


響夏禮輔循環，反應物葡萄糖或者脂肪酸會變成乙酰輔酶A。呢種「活化醋酸」，會喺循環過程分解產生最終產物二氧化碳兼且脫氫，質子將傳遞畀輔酶菸鹼醯胺腺嘌呤二核苷酸同黃素腺嘌呤，使佢哋成為NADH + H+同FADH2。


真核生物嘅線粒體同原核生物嘅細胞質係夏禮輔循環嘅場所。佢係呼吸作用過程入便嘅一步，但響需氧型生物，佢比呼吸鏈早發生。厭氧型生物就首先遵循同樣嘅途徑分解高能有機化合物，例如葡萄糖解，但之後並唔進行夏禮輔循環，而係進行唔需要氧氣參與嘅發酵過程。


《阿索的故事》係套2020年上畫嘅香港電影，由葉念琛執導，王菀之、姜皓文、梁漢文、蔡潔、林盛斌、邵音音、文雪兒、袁富華、夏韶聲同唐詩詠主演。電影用女巴士司機做主軸，係繼2004年亞洲電視劇集《八號巴士站站情》之後出現類似題材嘅香港影視作品。


佢同阿爸住喺諧街。佢先係讀公教中學嘅小學部。之後轉過好多次學校，華文同英文學校都返過。1955年，佢返華校中正中學。呢間學校經常有左翼學生示威。為咗避呢啲華校學生造成嘅政治緊張氛圍，佢阿爸响1956年將佢轉去加冷西政府華文中學。


1976年，星加坡行動黨政府大肆捉拿左派文藝界人士，以內部安全法令拘捕過百人，唔使經審訊就長期監禁。郭寶崑同吳麗娟兩公婆响3月被捕。吳為咗照顧兩個女，焗住簽悔過書，並上電視認罪。郭唔制，就一直坐監，仲要响1977年俾政府革除公民權。


預設幾幅地圖，擲骰仔前進，有多種道具同卡片用，另外仲會觸發一啲「特別事件」。主要通過購買房產，收取對手路費、租金，令到對手破產。《大富翁4》設有系列中最為完全、獨立嘅股票系統，一般升跌唔受玩家影響，但股票產值會導致物價飛漲，可令實物嘅房產價值加倍。


六家子站係位於中國吉林省吉林市蛟河新站六家子嘅火車站，由瀋陽鐵路局吉林機務段管理，屬拉濱鐵路，郵編132506。而家呢個站係四等站，旅客可以上落，可以托運行李、包裹，貨運上只可以整車貨物發到。呢個站離拉法站19公里，離哈爾濱站247公里。


《動物朋友》，亦稱《獸娘動物園》，係由動物好友企劃發起嘅多媒體企劃。從2015年3月到2016年年底有個手提電話RPG遊戯，從2015年7月到2017年3月又有個漫畫，而從2017年1月到3月底又有個動畫。


立場新聞高層大搜捕係指2021年12月29號，香港傳媒《立場新聞》高層同新聞從業員接連被香港警務處國家安全處以「串謀發布煽動刊物」嘅罪名大規模搜捕而引起嘅事件。呢次大搜捕係自2021年6月17號壹傳媒高層大搜捕以嚟，香港警方再對香港傳媒發動大規模搜捕，引起香港本地輿論同國際社會廣泛爭議。


2021年6月17號，香港警務處國家安全處以涉嫌違反《港區國安法》「串謀勾結外國勢力」罪為由拘捕香港壹傳媒董事同高層之後，立場新聞喺6月27號宣佈將同年5月前發佈嘅文章下架，暫停接受贊助。同時，何韻詩等六人辭去董事職務，但新聞編採仍然持續運作。


2021年12月3號，保安局局長鄧炳強喺撲滅罪行委員會會議嘅記者會上，批評《立場新聞》介紹大潭峽懲教所智慧監獄嘅報道「妖魔化」智慧監獄，又話同年11月11號刊出嘅香港中文大學衝突報道「同事實不符」，「美化暴力行為」。


鄧炳強話，任何人或組織，無論係媒體定係非政府組織包裝，只要係違法、想危害國家安全，警方都會揾到證據。《立場新聞》編輯部其後回應鄧炳強嘅言論，表示會堅持報道真相，認為「唯有充分嘅言論同新聞自由，俾多元嘅觀點互相交流交鋒，先有助社會進步，長治久安」。


2021年12月29號約清晨六點，國家安全處拘捕《立場新聞》六名高層同前高層，包括前總編輯鍾沛權、前董事吳靄儀、何韻詩、周達智、方敏生同時任署理總編輯林紹桐，指六人涉嫌違反刑事罪行條例第9同第10條「串謀發布煽動刊物罪」。


另外，副採訪主任陳朗昇就被帶走協助調查。林紹桐之後辭任總編輯職務。《立場新聞》同日下晝宣佈即時停止運作，網站同所有社交媒體立即停止更新，並會喺日內刪除，《立場新聞》所有員工被遣散，而6,100萬港幣資產亦被警方凍結，係「香港國安法」實施以嚟所凍結嘅最大金額。


另外，香港記者協會主席陳朗昇喺《立場新聞》嘅Facebook專頁進行直播，嗰陣有警員手持由裁判官羅德泉發出嘅法庭手令，要求進入寓所搜查。警方話陳朗昇涉嫌串謀發布煽動刊物，之後禁止陳朗昇進行直播，又警告錄影將會構成阻差辦公。


另外，早前被控違反港版國安法，正喺大欖女懲教所還柙嘅前《蘋果日報》副社長陳沛敏亦被捕，涉及喺《立場新聞》發表煽動刊物。陳沛敏係《立場新聞》前總編輯鍾沛權嘅老婆，早喺2021年6月被香港國安處拘捕，涉嫌違反《國安法》第29條「串謀勾結外國或境外勢力危害國家安全罪」，之後被加控一項串謀刊印、發布、出售、分發或複製煽動刊物罪，意圖引起憎恨或藐視中央或特區政府等，案件押後至2022年2月24號再訊，陳沛敏還押喺大欖女懲教所。


警方國安處高級警司李桂華話，警方喺搜捕行動入面檢獲大量電腦、電子器材、電話、文件同50萬蚊現金。亦根據《香港國安法》第3條實施，凍結《立場新聞》大約6,100萬蚊資產。佢又話，警方正調查《立場新聞》喺英國設立分社嘅目的，又質疑《立場新聞》同外國勢力勾結，違反咗香港國安法規定嘅犯罪行為。


《立場新聞》被搜捕事件引起咗香港社會廣泛關注同寒蟬效應。12月30號，《立場新聞》英國分社宣佈，即日起停止一切業務，英國分社主任楊天帥辭職，網站嘅報導同社交媒體帖文亦全部移除。香港獨媒新聞亦宣佈喺2022年1月1號零時停止運作專頁，並喺日內刪除，香港獨媒新聞所有有關人員同時解散。


喺臺灣，香港組織同人權團體喺12月30號發起「聲援香港新聞自由，抗議極權清算《立場》」集會，手舉「香港自由」嘅海報遊行到中國銀行臺北分行集結，聲援被逮捕嘅《立場新聞》高層，同時抗議香港政府侵犯新聞言論自由。


羅意庭係香港籃球員，綽號「阿庭」，司職控球後衛，有「港版艾佛遜」稱號，身高176厘米，體重64公斤，香港籃球代表隊主力球員，效力過新青聯籃球隊同南華籃球隊，2010年加盟中國籃球職業聯賽球隊福建潯興，成為歷來第四位進軍中國籃球職業聯賽嘅香港球員。


北俱盧洲，又叫北拘盧洲、鬱單越、鬱怛囉、郁多羅鳩留、嗢怛羅矩，係佛經所記四大部洲之一，係佛敎世界觀一部份。佢形似方版，四四方方，正方形，喺須彌山北，畀大鹹水海包圍。洲中人人平等安樂，壽足千年。洲中有樖高樹。


馬提索夫出生喺波士頓。1954年入學哈佛大學，專攻法國文學。1960年呢一年間喺國際基督教大學研究日文。1962年開始搬去柏克萊加州大學，受到瑪麗·哈斯嘅強烈影響，去研究喺泰國講嘅拉祜話。1967年佢取得博士學位。


台6線，又稱舊後汶公路、龍汶公路，係台灣一條省道，係苗栗縣最重要嘅地方聯絡公路，西起苗栗縣後龍鎮龍港，初向東南沿後龍溪、南勢溪谷地上行，過苗栗市界後喺分叉路轉向東，至後龍溪南岸後沿谷地右側上溯，至苗栗市區南側嘅育民工家後轉上龜山大橋，通過公館鄉後南行至後龍溪北岸，後沿河谷上溯至苗栗縣大湖鄉溫泉口同台3線相連，全長31.


台六線舊線曾經同台13線共線，行經苗栗市至公路、龍岡道口、苗栗市魚市場、苗栗監理站、苗栗市西山商圈、苗栗市戶政事務所、苗栗市福麗里活動中心、苗栗市三山國王廟、國立聯合大學、育民工家等。而家台灣絕大部分地圖仍係舊線。


喺九運會結束咗之後，吳坪楓就跟住廣東青年隊打咗2002年嘅中乙聯賽，並喺嗰個賽季跟隨球隊升級到甲B聯賽。而喺甲B賽場打咗2年之後，由於深圳科健解散，吳坪楓去咗江蘇舜天隊度踢波，一直到2008年先至返到廣東。


佢返咗廣東之後就入咗去廣州醫藥度繼續踢波，直到2012年嘅中超聯賽結束為止。到咗2013年1月11號，佢同姜寧、李健華一齊去咗廣州富力隊踢波。到咗2014年11月15號佢先至正式係廣東省人民體育場辦嘅告别賽入面正式退咗役，結束咗自己13年嘅足球職業生涯。


清唇齒擦音，係有啲話可以聽到嘅啞音。萬國音標用/f/來表示。清唇齒擦音，按發聲特徵，係清音，係唇齒擦音。響聲韻學上，佢係輕唇音聲母，中古時叫非母同敷母，兩者只係古音轉移，由濁轉清時，留低原本唔送氣音同送氣音嘅區別。


波蘭轉舞係一種源自波蘭嘅舞蹈，喺舞步上會用到大量嘅捧起動作同跳躍，而且女方成日會圍住男方旋轉。喺節奏上，波蘭轉舞會用瑪祖卡式噉嘅節拍，不過喺速度上比較快，閒閒地會去到 160 bpm 甚至 240 bpm 都有。


Lisp當其時分成好多派，大家都有意整返套共通，就出現Common Lisp，同樣就出咗隻Common Loops作為物件導向版本。依個版本之後演化成CLOS，意謂Common Lisp Object System。


喺20世紀40年代，Sidney Farber喺波士頓兒童醫院嘅研究，發現葉酸同癌症之間嘅關係。1948年，Yellapragada Subbarao發現甲氨喋呤，可以阻止葉酸嘅代謝。1953年，美國FDA批准咗甲氨喋呤用喺癌症上面。


托比·霍士，本名羅拔·F·霍士，係美國嘅遊戲設計師同埋作曲家。佢係2015年做咗一款廣受大衆俾好評論嘅角色扮演遊戲《Undertale》同埋佢相關嘅遊戲《Deltarune》。佢嘅作曲家事業就由網絡喜劇《Homestuck》開始。


荃灣街市天台遊樂場，香港公園之一，遊樂場之一，喺荃灣，荃灣街市街，荃灣街市天台，另三邊為川龍街、海壩街同眾安街，英文叫Tsuen Wan Market Roof Top Playground。行政上歸荃灣區。


《人民公敵》係一部1931年嘅美國全有聲黑幫電影，由William A. Wellman執導，改編John Bright同Kubec Glasmon無出版過嘅小說《Beer and Blood》。主演係占士格尼、珍哈露。


《消失的子彈》係一部2012年上映、香港同中國大陸合拍嘅民國懸疑犯罪電影，由樂視娛樂投資有限公司及英皇影業有限公司出品並發行，香港導演羅志良編劇及執導，爾冬陞擔當監製，並由劉青雲、謝霆鋒領銜主演。全片以民國初年為背景，講述咗警探郭追聯合警政官松東路調查一宗發生在兵工廠嘅連環殺人事件，隨著調查工作嘅深入，相關當事人先後離奇死亡，兩人及身邊人亦被追殺，情勢險象環生，然而最終嘅真相就出人意料。


警察局嘅金局長將呢件案交由善於偵探推理嘅警政官松東路同埋神槍刑警郭追聯合調查，點知郭追嘅助手「新警察小五」喺調查過程中慘死，松東路逐漸瞭解咗事情嘅真相，但松並唔願意相信自己嘅推理，經過同埋殺夫女囚傅源嘅通信，松終於願意揭露呢個其中不可思議嘅秘密。


2001年夏季世界大學生運動會係第21屆世界大學生運動會，喺2001年8月22號到9月1號喺中華人民共和國北京市舉行。呢次係中國第一次搞夏季世界大學生運動會。嗰屆中國喺獎牌榜以54金、25銀、24銅排第一。


耶穌吩咐門徒夜晚過海去格拉森，係要醫治嗰啲俾鬼附嘅人，可以見到耶穌愛靈魂嘅心。當時已經天黑，有幾個門徒係漁夫，熟悉船隊運作情形，所以話係門徒將耶穌一齊帶去。耶穌身體好攰瞓咗，因為佢係完全嘅人，佢所施行嘅神蹟證明佢亦係完全嘅神。


新西街國際大酒店入面有628間客房同6間別墅，亦有好多間餐廳同酒吧、多功能宴會廳同埋國際會議中心。重整咗好多種康樂設施，包括KTV、室外游水池、羽毛球場、桑拿浴室、網球場同埋高爾夫練習場、釣魚山莊、商場等。


大廟灣刻石，又叫地堂咀刻石，係香港最早有紀年嘅刻石，喺新界西貢區清水灣半島南部嘅大廟灣地堂咀，鄰近佛堂門一帶。石刻喺南宋咸淳十年刻，記載咗當時官富場鹽官嚴益彰去到南北佛堂遊覽，同埋嗰度附近嘅佛堂門天后古廟嘅歷史。


佢比較擅長打雙打比賽，球員生涯早期同美國嘅Eric Butorac拍檔打雙打多，佢哋拍檔贏咗三個冠軍，至2007年底拆夥。之後嗰五年幾，J 梅利同43個人拍檔過打雙打，至2013年佢開始同澳洲嘅John Peers拍檔。


碧山，係新加坡中部嘅一個社區，位於大巴窑以北，宏茂橋以南，實龍崗以西，面積大約3平方公里，主要係住宅區。個名嘅由來係一個叫做碧山亭嘅廣東籍墳場。呢個墳場喺1870年左近由來自廣州、惠州同埋肇慶嘅移民所建立，而新市鎮正正就起喺舊墳場之上。


呢樖嘢同龍血樹一樣都生得好慢吓，因為佢出世之後10幾年以上嘅樹先至開花。而樹幹係短而粗，樹葉比較堅硬兼羽狀分裂，一般生嗮喺莖頂，而線形裂片度有嚿中脈，邊緣向下攣，葉色係深綠，而佢啲葉基嗰度有刺。植種方面，公乸都唔同品種。


事發後，由於事發嘅IP地址出自伊朗一帶，所以無法查證係邊位仁兄搞事。有自己話係中國紅客嘅網民呼籲反攻伊朗網站。之後伊朗廣播大學嘅官網都被淪陷，頁面喺百度俾伊朗網軍攻擊後出現黑屏重寫出「Long live the People's Republic of China」、「You have been hacked for our country's website.


有媒體話呢單嘢喺中國大陸東部地區嘅上班高峰期發生，因伺服器故障，造成百度損失咗超過CNY￥700萬。 重有中國大陸部份評論話伊朗親政府分子報復中國網民支持反對派而攻擊百度。重有評論話呢次伊朗網軍入侵一事，可能係美國政府為咗打壓中國大陸嘅經濟發展，從而搞出挑釁中伊關係嘅行為。


艇仔粥係一種廣東粥。最先來自廣州荔灣西關一帶，原本係一啲水上人家用小艇喺荔枝灣河面經營販賣，所以叫「荔灣艇仔粥」，據講係由魚生發展出來。艇仔粥嘅主要配料有魚肉、瘦肉、油炸鬼、花生、蔥花，亦有加入浮皮、海蜇、牛肉、魷魚等。


傳統嘅廣州人認為艇仔粥要喺艇上面食，並以河水煮成嘅粥水先有風味，而家用嘅自來水唔及以前。而家傳統做法嘅艇仔粥已經買少見少，廣州黃埔區仍然有一老人喺佢漁艇上以傳統做法賣粥。受到環境所限，廣州最後嘅艇仔粥已差唔多消失。


美國為什麼要轟炸珍珠港，最初係一個中國內地網民提出嘅問題，之後喺知乎搜尋出現，排喺最先嘅標準答案話係因為日本向廣島同長崎投下原子彈，殺死十幾萬人，所以美國要咁做。呢個誤解歷史嘅說法，以致知乎搜尋嘅結果，因而引來香港同台灣甚至中國内地一啲網民嘅批評。


Zoom係由Zoom Video Communications開發嘅視像對話軟件。喺唔使畀錢嘅服務下可以使超過100人喺40分鐘內做視像對話。喺要畀錢嘅服務下就可以使最多1000人喺無限制嘅時間內去視像對話。


馬田壆一帶系山貝河合流嘅地方，兩河勒分別源至大棠同塘頭埔，該處起有馬田橋連結元朗新墟同十八鄉各村。1950年代起，馬田壆開始有人定居，逐漸發展成條雜姓村落，村口咁兩旁大多數系永久屋宇，周邊就以寮屋為主。


事關馬田壆村為處河交匯噉，居民常受水浸困擾。政府於1963年落實元朗防洪工程計劃，將山貝河河道再起成條大明渠同數條支渠，現時馬田壆村內仍然保留著數條原山貝河河溪。早年有村民喺村內搭建咗一個簡單天后神位作供奉，祈求風調雨順。


2006年，貫通元朗南嘅十八鄉路通車，將馬田壆村一分為二。2011年，恒基兆業就一幅位於馬田壆嘅地皮向城規會申請改扒地段以發展低密度住宅，但遭到否決。業主向居於應該噉嘅花農收地，惹法律糾紛同衝突，其間花農多次遭人騷擾，直到2018年遷出。


呢條路初期係條好窄嘅馬路。後嚟唐拾義製藥廠搬入，跟住桂林喺1980年代搞開發而整闊到23～32m闊度。後嚟因為太多車流搞到大塞車，桂林市政府又將呢條路搞改造，重喺2001年4～9月搞過一系列升級工程，重喺條路西邊起咗條立交橋。


複辭係種修辭方法，即係指將同一個字詞多次用喺同一個子句，每次表達唔同嘅意思。複辭可以係將同一個字詞，中間隔住其他字詞用，或者緊相連接嚟用，唔同用法會令到啲字喺句中有唔同嘅詞性同意思。複辭係複疊嘅一種，同時可以係用到反複。


《一百萬零一夜》係套2008年嘅英國電影，由丹尼鮑伊做導演，粗略改編印度作家Vikas Swarup嘅2005年小說《Q & A》。故仔講印度有個好窮嘅後生仔憑自己舊時經歷玩贏《百萬富翁》。主演係迪柏特爾。


《異能仨》係一部2019年美國超級英雄驚悚電影，由禮切沙也馬蘭做導演、監製、編劇，呢套片係沙也馬蘭之前拍嘅電影《不死劫》同埋《思·裂》嘅續集。主演係布斯韋利士、森姆積遜、James McAvoy、Spencer Treat Clark、Charlayne Woodard、安雅泰萊采兒。


布哈里後來喺2003年、2007年同2011年參選總統但係都輸咗。2014年7月，佢避過一次疑似由博科聖地發動嘅自殺炸彈襲擊。2014年12月成為全體進步大會嘅總統參選人，並且喺2015年大選當選做尼日利亞總統。


亞細亞支線，又叫做亞細亞線、台鐵殼牌倉庫支線、迺生產石油支線，路線由淡水站分岔後，以英商嘉士洋行倉庫做終點站。全長0.3公里。亞細亞支線遺留落嚟嘅部份鐵道、月台等已經喺2000年畀政府劃入英商嘉士洋行倉庫古蹟區。


過江新娘喺新加坡口碑唔錯，但男女主角徐彬同黃暄婷就喺紅星大獎2021嘅時候，都未能當選爲10大受歡迎男／女藝人，賽果令人意外。有評論就話，係因為10大嘅成績係有一半來自抽樣調查結果，而調查係喺2020年12月進行，所以賽制對佢哋不利。


喺2014年10月11號17點50分到，佛山市公安局公交分局同濟路站警務室嘅執勤人員喺巡緊呢個站嘅D出入口差唔多去到樓梯嗰邊嘅垃圾桶上面，睇到有隻冇人認嘅書包，好多人都以為呢個書包入面裝住炸彈。不過搞緊地鐵站巡邏嘅民警用咗金屬探測儀查過下，都重話可能有炸彈都未定。


結果公交分局就馬上將呢個站嘅D出入口封閉，嚟查清楚呢單嘢。而特警嚟咗呢度用技術手段差過下冇人認嘅書包之後，證實冇可疑，一開包之後查到入面裝住好多生活用品同大把嘅電腦書響度，而呢個過程搞到地鐵站嘅D出入口封閉咗差唔多一個鐘。


自由崙，意思係自由地，係一個捷克人Vít Jedlička宣稱建立咗嘅而未俾國際承認嘅蚊型國家，佢哋聲稱塞爾維亞同克羅地亞嘅Gornja Siga係佢哋嘅領土。第時正式得到國際承認之後就會變成全世界第三細嘅主權國家。


川澄奈穗美係日本足球員，踢中場，曾經喺2008～2016年間為日本女子足球代表隊出場82次，入咗20球。佢代表日本參加過2011年FIFA女子世界盃、2012年夏季奧林匹克運動會同2015年FIFA女子世界盃。


小林彌生係日本足球員，踢中場，曾經喺1999～2004年間為日本女子足球代表隊出場54次，入咗12球。佢代表日本參加過1999年FIFA女子世界盃、2003年FIFA女子世界盃同2004年夏季奧林匹克運動會。


臺北大眾捷運股份有限公司係臺北捷運系統嘅營運機構，係特許經營機構。股東包含臺北市政府、新北市政府、中華民國交通部、唐榮鐵工廠、台北富邦商業銀行、兆豐國際商業銀行、合作金庫銀行等七家法人，其中臺北市政府持股73.


臺北捷運公司喺1994年7月29號成立。2006年接手貓空纜車，並喺2007年7月4號正式對外營運。2014年12月16號，轄下嘅臺北市立兒童新樂園正式開幕，取代舊有嘅臺北市立兒童育樂中心。2015年3月24號，孫以濬正式上任北捷嘅總經理，中間轉過幾次手，最近到2017年11月20號，北捷董事長一職由顏邦傑代理。


多倫多公車局嘅失物認領處喺呢個站，即係無論係喺巴士、街車、地鐵抑或車站唔見咗嘢，都係去呢度搵，但係佢淨係開星期一至五返工時間，週未同公眾假期都唔開，甚至長假期前後都可能唔開。單車喺度淨係會留30日，其他嘢留60日，過期冇人認領就會交畀警局拍賣。


Bay 喺1966年2月26號啟用。初期其實係個轉車站，當時上下層月台都有用，但係當時試行嘅係一種嘅所謂Y形行車路綫，向東或者向西嘅乘客會唔知去上層定下層等車先啱，結果同年9月5號開始 ｢試行6個月｣ 放棄Y形行車路綫，但係其實多倫多公車局冇心恢復Y形路綫，結果1號綫同2號綫永久分開，下層月台變成廢站。


A.C.E，係韓國經紀公司BEAT INTERACTIVE推出嘅五人男子組合，成員由東勳、Wow、Jun、金柄官、Chan組成，喺2017年5月23號以單曲〈CACTUS〉正式出道。團名「A.C.E」嘅意思係「Adventure Calling Emotions」，擁躉名係「Choice」。


2019年10月23號，劉天球喺部落格一篇文章入面，批評馬哈迪領導作風同希望聯盟背道而馳，指出「希望聯盟4個政黨除咗土著團結黨26名國會議員外，仲擁有113名國會議員，只要一場大選，馬哈迪所屬嘅土著團結黨將會係最大嘅輸家，「其他政黨可以組成更好嘅政府」言論引起咗爭議。


土著團隊黨同黨員紛紛斥責劉天球言論相當無禮，土著團隊黨最高理事拿督莫哈末拉菲同希望民主行動黨檢討雙方嘅政治合作關係。民主行動黨發表呢個只係屬於劉天球個人言論，唔代表佢哋黨嘅立場，表示希望聯盟由4黨聯合組成，無盟黨領袖應該發表分裂言論。


坐東向西，面闊三間11.7米，深兩進22.35米，佔地261.5平方。懸山頂，磚木石結構，正脊龍船脊。瓦頂有舉折同升起，两沓都係擡樑式架樑，有如意紋裝飾。頭門有石春鋪前廊。大門前後各有兩條木檐柱。十一架樑同山墻墻體承重，入門有擋中。


1940年10月19號，由於打緊第二次世界大戰，扎哈蘭俾意大利皇家空軍控制住而成為空軍基地。1950年，扎哈蘭得7000人口。1991年2月25號，一粒伊拉克嘅導彈炸中美軍營地，導致賓夕法尼亞州嘅28位美國後備軍人死咗。


扎哈蘭一帶係熱帶沙漠氣候，成年都好熱。喺夏天最熱嘅月份測到＞40℃嘅高溫，最高紀錄係51.1 °C。但一到咗冬天最凍嘅月份，有時熱量好快翠消失嗮，溫度比較少見噉降到−2 °C，最低紀錄係1984年1月創造嘅−5 °C低溫。


深水埗關帝廟，最初叫做協天宮，其後改名叫深水埗武帝廟，係香港一座關帝廟，供奉三國嗰時蜀國嘅大將關羽，喺九龍深水埗海壇街同界限街嘅交界，間廟後面係深水埗公立醫局，係九龍區唯一供奉關帝嘅廟宇，由華人廟宇委員會打理。


深水埗關帝廟清朝中期起嘅，年份就無從考究，清朝光緒十七年重修過。關帝廟嘅位置原本係喺深水埗海旁，廟後就有小丘，前面係大海，有唔少上落貨嘅碼頭。當地人就起咗呢座供奉關帝嘅廟宇，祈求保祐貿易嘅忠誠。廟外重起咗一座「玉仙亭」，原本用嚟欣賞海景。


基馬拉斯大馬路空中走廊又叫基馬拉斯大馬路空中綠廊係氹仔市中心區慢行交通計劃構想之一，呢嗰方案構思係沿氹仔基馬拉斯大馬路中間起一條空中步道，為呢區居民提供方便、舒適嘅行人環境連接中央公園、區入面嘅學校、同埋起緊嘅運動場道輕軌站之類嘅設施，空中走廊亦可以作為基馬拉斯大馬路嘅行人天橋設施，結合街道美化同重整運動場圓形地之類嘅工作，優化附近嘅步行環境，形成呢區慢行嘅交通環境。


2012年12月21號，土地運輸工務局參考咗望德聖母灣大馬路步行系統嘅成功經驗，提出進一步延伸氹仔步行系統建設，提出基馬拉斯大馬路空中走廊計劃，之後發展到氹仔四大步行系統規劃，包括基馬拉斯大馬路起空中走廊、亞利雅架圓形地起行人天橋、湖畔花園到龍環葡韻起步行徑、小潭山起觀景台，話會爭取響2016年全部搞掂。


2014年11月21號，土地運輸工務局透過社區傾計、整展覽板、電話調查之類，向氹仔居民介紹有關項目計劃同瞭解氹仔居民嘅出行習慣同對呢個計劃嘅意見，響政府完成最初研究方案嘅基礎到，進一步同居民說明同溝通，務求完善同落實最終設計，爭取出年招標。


2018年1月1號，土地運輸工務局為咗爭取全長七百米左右嘅基馬拉斯大馬路空中走廊計劃響今年動工，再響原來計劃到優化基馬拉斯大馬路同運動場圓形地天橋落腳點同位居、天橋橋面淨寬改做四米，同埋調整天橋體型同整體高度、重整運動場圓形地重調整圓形地各個出入口，閂減天橋橋面嘅電動行人輸送帶、單車徑、而綠化帶改做簡單綠化裝飾等。


單案由美國首席大法官 華倫寫判決書，法院8個大法官 Hugo Black、Stanley F. Reed、Felix Frankfurter、William O. Douglas、Robert H. Jackson、Harold H.


Amanda因為佢跟進嘅一位受助者再次跳樓自殺，感到極之傷心同挫敗，加上工作壓力，令佢嘅抑鬱症越嚟越深，打算走上天台結束生命…。一位尋死嘅專業社工，一位努力活下去嘅初哥義工，同一位從旁指導經驗豐富嘅導師，點樣透過一個熱線電話，揭開一段令人震驚嘅童年往事，解開一個潛藏不解嘅心結，挽回一條因抑鬱症而自殺嘅生命……。


Signal係一款由 Signal Foundation 同 Signal Messenger LLC 開發嘅跨平台加密即時通訊程式，透過互聯網一對一或者群組發訊息，亦可以發檔案、語言訊息、相同片。另外，亦有提供一對一嘅語音同視像對話，Android 版本可以當成短訊程式。


Signal採用自由同開放軟件，用戶端以 GPLv3 條款發佈，而服務器源碼以 AGPLv3 條款發佈。Android 官方程式通常都係有用專有嘅 Google Play 服務，但係就算冇咗，由於有後備嘅開源源碼，都可以實現到所有程式嘅功能。


崑劇既折子戲《脫阱》係《紅梅記》裏面既唱段，個古仔同粵劇既《再世紅梅記》折子戲《脫阱救裴》一樣，都係講李慧娘死咗之後，冤魂不散，化做人形，知道太師想殺咗同李慧娘神交既裴禹，所以喺夜晚既時候喺書房現身，二個人重逢首先係嚟個午夜互訴情話於書房裡。


喺捷克共產黨第一書記亞歷山大·杜布切克嘅領導下，捷克斯洛伐克顯示出越嚟越強烈嘅獨立傾向。杜布切克喺國內政治改革嘅過程中，提出咗「帶有人性面孔嘅社會主義」，呢個方案並唔似1956年匈牙利嘅改革一樣，完全拋棄晒舊有嘅傳統。


李璐喺1992年10月喺山西呂梁柳林縣出世，1999年5月17號因為自己跌跛，導致下身癱瘓而一直未讀過書，十足似文盲噉。但佢一直都冇棄權，14歲時通過自學識字，16歲時喺紅袖添香網發佈咗大概16萬幾字嘅言情小說。


阿歷克塞率兵廢黜尼基弗魯斯三世而恢復咗科穆寧家族由於伊薩克一世退位而中斷嘅統治，從而繼承一個崩潰嘅帝國並面對帝國同小亞細亞嘅突厥人同埋巴爾幹半島以西嘅諾曼人嘅持續戰爭。阿歷克塞成功阻止咗帝國嘅衰弱並復興軍隊，最終佢同佢後代嘅成就被稱為「科穆寧中興」。


王家嶺煤礦係中國大陸國家發改委核准，國務院常務會議批准，由華晉焦煤有限責任公司投資嘅山西資源開發項目。王家嶺煤礦，嚮山西鄉寧縣河津市境內，井田大約180平方米，儲量23.42億噸，可採儲量10.36億噸，而家開採緊2號煤同10號煤，煤種係中灰、低硫、特低磷嘅瘦煤。


長沙縣係中華人民共和國湖南省長沙市嘅縣。長沙縣喺湖南中部偏北嘅地方，北接汨羅、平江，東接瀏陽，南面係湘潭市嘅岳塘區、株洲，西面係開福區、芙蓉區、雨花區、天心區，西北面係望城區。面積1997.15km²，人口116萬。


香港地產建設商會，簡稱地產商會、地建會，係由一班地產商喺1965年成立嘅商會組織。商會有幾百個會員，會員可以喺地產及建造界功能界別投票，依家界別嘅立法會議員就係地建會嘅秘書長龍漢標。由於呢個會係代表一眾地產商嘅利益，所以唔少人都將佢睇成係地產霸權嘅象徵之一。


地產建設商會組成、架構同埋運作一直都好神秘，外界對商會所知一向唔多。喺2010年5月，香港有線電視試過根據《公開資料守則》，喺同 一年4月就香港地產建設商會成立宗旨同埋幹事資料呢啲基本資料向警察牌照課攞料，但係警方即日就話噉樣涉及私隱，要知道索取理由及得到商會同意而拒絕提供。


之後記者繼續追問警方點解唔肯公開，但警察依然喺度耍太極。直到21日後，有線終於收到回覆但只係披露咗商會嘅宗旨。而幹事嘅資料就以《私隠條例》為由，話因為涉及個人資料而唔肯提供。結果記者同警察牌照課話想知道商會嘅註冊資料亦都衰咗。


郭毅喺第一次參加踢足球嗰陣就係喺2010年嗰陣，佢加盟咗博維斯塔嘅青年隊之後，重喺2012年初嗰陣入埋一線隊度踢波。而佢第一次出場係喺2012年4月1號對柏多恩斯隊嘅比賽入面。之後佢喺2012年嘅夏天嗰陣轉咗會去葡萄牙超級足球聯賽嘅馬列迪穆足球會預備隊度踢波。


佢第一次出場係喺2013年9月18號對陣波圖嘅比賽入面。之後雖然話佢喺2014年1月份俾人租借到湯狄拿度踢波，但佢凈係踢咗1場波就走咗。喺2014年5月12號，湯狄拿足球會官方就公開宣佈郭毅嘅正式加盟。


橫紋肌溶解症係人體肌肉細胞壞死嘅一種疾病。受損嘅肌肉細胞釋放出崩壞後嘅產物入咗血流，部分例如肌紅蛋白嘅物質會對腎造成損害，導致腎衰竭。症狀包括肌肉疼痛、嘔吐、意識混亂，症狀嘅嚴重性係睇肌肉受損嘅程度同埋係咪發生腎衰竭。


肌肉受損可以由外部原因導致，例如車禍受傷、過度鍛煉、藥物副作用、毒品酒精成瘾、感染等等。有啲人因為遺傳嘅原因會有較高嘅橫紋肌溶解症發病率。通常用血尿檢查診斷，治療方法主要係通過大量嘅靜脈滴注，再嚴重啲嘅要做洗腎。


對於災難事故入面發生嘅橫紋肌溶解症同併發症就需要特別重視，地震區域嘅醫療救援工作係需要專業嘅技能同設備。呢個病最早喺20世紀有相關嘅記載。1941年嘅倫敦大轟炸令人發現咗呢個病嘅機制。連馬都會因為一啲原因有呢個病。


1995年3月，廣州日本人學校設立委員會向廣東省教育廳申請搞學校，結果批准喺花園酒店入面搞兼準時喺1995年4月開學，學校正式改名做「廣州日本人學校」。時隔一年，學校搬到天河區嘅中信廣場入面。到咗2003年7月，科學城校區落成，學校正式搬入科學城。


響早幾日內華達州黨團會議，有桑德斯支持者唔滿意內華達州民主黨主席處理選舉爭議手法，即場搞搞鎮，掟凳，強行熄啦叭，甚至對主席作出死亡恐嚇，桑德斯譴責暴力行為，同時指出呢件事係一個警號，要求各州民主黨高層公平對待佢嘅支持者，令到黨內人士擔心民主黨團結出咗問題，對選情有唔好影響。


肯塔基只係接受民主黨人投票，加上前總統克林頓響兩屆選舉都係肯塔基初選到贏出，希拉里響上屆到亦曾經擊敗過奧巴馬，選情原本被睇高一線，但係希拉里提倡潔淨能源，令佢響呢個煤礦重鎮流失咗唔少藍領支持，結果只係險勝。


Bedford OB同以往WTB嘅最大分別在於佢嘅直濕同埋尾牙由擺喺底盤中間改為擺喺偏左。不過Bedford OB只係出咗73架，就因為第二次世界大戰爆發而停產。喺戰事期間，Bedford改出同OB差唔多設計嘅OWB。


龍虎山雙屍案係一宗1970年5月17號喺香港龍虎山發生嘅凶殺／命案。一對情侶俾一個懷疑精神有問題男人殺死，事發當日係女方生日，佢哋揀喺龍虎山慶祝生日，結果雙雙遇害。男死者港大畢業，當時任職教書先生，女死者係柏立基師範學院學生。


2017年6月27號，有勒索軟件冒充係Petya利用永恆之藍漏洞喺歐洲地區大肆傳播，呢個勒索軟件被命名為NotPetya。佢帶有較強嘅政治目的進行攻擊，即進行破壞而唔係要贖金，即使受害者支付贖金亦唔會得到任何密鑰，因為NotPetya根本就冇編寫密鑰上傳模塊到控制者嘅伺服器。


港車北上，係香港特區政府同廣東省政府喺2023年開始推出嘅一項計劃，畀合資格嘅香港私家車可以喺冇攞常規配額下，經港珠澳大橋往返香港同廣東省。計劃喺2023年6月1號接受申請，並喺7月1號畀獲批嘅香港私家車用港珠澳大橋。


2022年臺灣海峽危機係指中國人民解放軍因為美國眾議院議長佩洛西訪問臺灣，以軍事演習為藉口，喺臺灣周圍展開嘅一系列軍事行動。相對於同樣由中國共產黨引發嘅1996年臺海危機，今次中國解放軍發射嘅導彈唔單止飛越臺灣本島，部分實彈射擊區域亦已經覆蓋到中華民國實際控制區嘅內水同領海範圍入面，解放軍首次出現喺臺灣本島東岸附近演習，解放軍嘅軍艦、軍機都有跨越臺灣海峽中線。


係中國廣東廣州嘅水產交易市場，2016年10月1號開業，位置喺從化街口，流溪河東邊隔籬嘅河東路同埋街口大橋交界東邊，龍井路隔籬。佢亦係接收喺2016年6月21號搬走咗嘅從化區大型水果交易市場而留低嘅用地做水產市場用途。


1915年，美籍華人伍藉磐將無軌電車嘅經驗帶到嚟廣州而發展咗廣州嘅交通事業。喺電車未開通之前，廣東電車有限公司買咗好幾部嗌「Leus」嘅四個轆啲車到廣州市區入面搭客，但係呢啲車嘅質量差到笑甩大牙，加上成日發生車禍，結果嗰時嘅政府唔再畀呢啲車出街。


喺中華人民共和國成立咗之後，廣州話要重新搞返電車嘅初期準備工作，就喺1951年8月24號，廣州市人民政府財政經濟委員會批准成立籌委會嚟負責起無軌電車。喺1958～1959年，籌委會派咗技術人員同工人去咗北京電車公司嗰邊學嘢。


而1987年第一次喺人民路高架橋底用咗預捷構件嘅方式嚟整無桿線網出嚟，再喺1994年開咗第一部空調嘅電車路線。而105號電車同104路電車差唔多噉行，加上客流太少嘅關係，結果105號電車喺1990年就停咗。


1993至1997年，廣州起緊1號綫，搞到從中山七路到中山二路一帶出現交通癱瘓，影響嗮嗰時101、102、104同107號電車嘅營運而兜嗮去東風路嗰邊行，甚至重出現「有咗地鐵之後，重使唔使搞電車？」嘅講法。


由1985年去到1998年，電車嘅路線除咗北邊嘅總站變咗去而家嘅機場路同廣園中路嘅交界西南邊嘅三元里村入面、大東門總站因為東濠涌高架橋嘅工程而搬咗去農林下路口嗰度、南方大廈站改咗名嗌文化公園站同埋珠江大橋腳總站移咗嚟而家嘅中山八路汽車客運站嘅對面之外，其它都冇乜點變嘅。


喺2002年，廣州電車第一次用咗二桿合一嘅方式，喺中山路同埋而家嘅康王路同埋三元里大道嗰邊搞電車路線網。喺2003年1月23號，廣州電車第一次喺人民橋、解放橋同埋江灣大橋嗰度搞路線網。由於12號、13號、14號嘅電車通咗車，廣州電車第一次入咗河南。


呢三種電車由1974年用到1989年。佢哋係用解放牌載重汽車嘅底盤，喺車嘅前面同後面用大弧度嘅擋風玻璃。嗰時因為中國內地嘅工業技術比較落後嘅關係，加上都重未夠條件加啲新車，搞到客流量成日超過營運能力，結果整汽車嗰個團隊佢哋將技術改革咗，攞單卡車嘅車廂改成絞接型通道車嚟加大營運能力。


呢種電車喺2007年開始用，係中國內地第一部無障礙觀光無軌電車。由於佢嘅樣比較靚，加上車身嘅圖都係花嘅樣比較多，所以俾好多廣州當地嘅市民話咗佢係「春田花花」，呢種車係引入咗交流變頻技術，佢優化咗空調同變頻系統嘅同時，重提高咗成部車嘅技術性能。


呢種電車係由廣州市電車公司自己設計同開發，由廣州市電車公司同廣州駿威客車有限公司夾手一齊出，用咗2007年嗰時嘅國際先進客車技術同理念嚟研發嘅一種電車。佢用咗好多中國內地同西方國家入面，啱嗮城市公共交通嘅新型技術、結構同工藝，冚唪唥都用咗技術先進同有一定成熟經驗嘅中國內地產品，夠嗮高配置、齊全，技術先進、成熟，啱嗮性價比同費效比嘅要求。


受到解放戰爭勝利同中國東北解放嘅影響，學校根據上級批示，喺平津戰役打嗮之後馬上帶學生坐火車到天津一帶。學校喺1949年2月6號搬到天津後，喺湖北路58號，重改名做「第四野戰軍幹部子弟學校」而繼續辦學。


1949年9月初，學校又跟埋解放軍團隊去到湖北漢口下滑坡，重改名做「中南軍區兼第四野戰軍幹部子弟學校」而繼續辦學。但到咗1950年初，由於抗美援朝戰爭關係，軍區為咗防止美國軍隊突然打沉學校而搬到武昌東湖地區。


1955年2月同1956年8月，為咗紀念六一兒童節同八一軍隊，學校先後改名做「廣州六一小學」同「廣州八一小學」。後嚟考慮到軍區首長啲仔女返學路途太遠嘅關係，喺東山達道路嘅部隊大院搞咗分教處。學校改名做八一小學無耐，學校為學生安全起見而搬到黃華路重開辦初中班，學校改名做「廣州八一中學」，甚至保留咗附屬第一、第二小學，而達道路嘅分教處改名做「廣州八一中學附屬第二小學」。


1964年8月，校方轉交畀地方政府統一睇實。1966年9月，受到文革破四舊浪潮影響，嗰時讀完六年級啲學生冇埞升學關係，而開辦咗七年級。但時隔一年，其他學校開始復課之後，七年級啲學生去到七中、培正、62中同喺黃華路嘅八一中學繼續讀書。


但家長諗注留返學生喺八一讀初中，重向東山區教育局提出開辦初中，由於嗰時毛澤東話「教育要革命，學制要縮短」嘅關係，教育局同意咗喺1968年9月開辦初中，校名亦改做「廣州市八一學校」，嗰時凈得5年小學同2年初中。


直到1970年6月，第一屆初中4個班啲學生畢嗮業，家長強烈要求學校開辦高中，後嚟廣州市教育局收到料而好快批復咗喺1970年9月正式開辦，不過學制凈得2年。直到1982年，學校一共開辦咗12年學制，但隨後考慮到教育戰線太長，就將三年高中斬咗。


日高範子係日本女配音員、演員、廣播主持人、旁白，之前曾經係偶像歌手，結婚前叫伊東範子，響東京都千代田區九段出世。代表作有接觸嘅女主角淺倉南、龍貓嘅草壁皋月、亂馬½嘅天道茜、飛越巔峰嘅高屋法子、犬夜叉嘅桔梗同埋名偵探柯南嘅世良真純。


門徒落到海邊，馬可福音記載耶穌先「催佢哋上船」，大概係驚佢哋俾群眾利用擁立佢為王，但係佢哋等到天黑先至上船。加利利海係個內陸湖，由於湖形狹長，又俾陸地包圍，經常會突然返起風浪。湖嘅北端只有四英里，門徒搖櫓已經行咗十幾里，已經好近終點。


到咗四更天，即係朝早三至六點，重未天光，耶穌見到門徒隻船逆風好辛苦，就喺耶穌喺海面上行去門徒隻船嗰度。門徒喺黑暗之中睇得唔不清楚，以為係傳說中嘅鬼怪邪靈，尖叫起嚟，馬太福音重記載彼得喺海上行去耶穌嗰度，因為信心唔夠而下沈，而俾耶穌救起嘅事蹟。


保柏有限公司係香港一間保險公司，又稱保柏香港，1976年成立，母公司喺英國，母公司保柏集團的保險公司財務實力評級被國際評級機構惠譽評為「A+」。保柏已獲香港保險業監管局授權在香港經營，並受其監管。佢賣緊醫療保險服務，包括住院及手術保障、門診保障、產科保障、癌症治療保障、危疾保險、住院現金保障。


因為一次做太空船船長時，吸收咗宇宙射線，而令身體出現突變，變成一個有石頭皮膚同非常強壯嘅人。原本只可以舉起五噸，但因為有訓練就提升到可以舉起100噸。佢多次同變形俠醫打過，而最近重喺水底打贏Namor。


太歲緣起歲星，歲星即係木星。古人觀天定時，歲星約莫十二歲行黃道一週，是為一辰。歲同年相近，而一歲為日行黃道一週。如冬至到冬至。歲星在黃道十二方位，就代表一歲，十二歲一週。之不過歲星實情行快少少，行快千分之廿二，唔夠十二。


太歲既然咁重要，以後所有曆都會跟住佢。曆年起首一定有太歲在某干支，而某干支就係年干支。古人信日月星辰都有靈，久而久之，就附會成神話，道教亦發揚光大。太歲有如帝王，平民百姓受唔起，要迴避，最後變成禁忌，有犯太歲之說。


第六屆香港選舉委員會有1,500個席位，分為五大界別。當中當然委員有362人、機構提名委員156人同選舉委員982人。由於港區人大同政協嘅當然席位得190席，佢哋可以去其他界別登記做委員就可以自動攞到1席，今屆有15人噉做，變相令選舉委員減到967人。


早午餐係響早餐時間同午餐時間之間食嘅餐。英文Brunch就係代表breakfast同lunch嘅結合。佢通常響禮拜日食，因為果日啲人要做禮拜或者訓晏咗，所以早餐同午餐一齊食。早午餐份量比早餐豐富，但食物就同早餐同午餐差唔多。


小倉 優子係日本知名偶像同寫真偶像，千葉縣茂原市萩原町出身。擁有可愛嘅外型係佢嘅特色，事關生得標致兼拍旖眾多比堅尼泳衣寫真，喺日本男性中具有相當嘅知名度。2011年10月7號，小倉優子同佢嘅髮型師男友菊池勳註冊結婚，並喺當地時間2011年10月10號喺美國夏威夷搞婚禮。


《新異變人》係套喺2020年上畫嘅美國超級英雄恐怖電影，由Josh Boone執導，改編驚奇漫畫嘅同名團隊「New Mutants」，套片係「變種特攻電影系列」嘅第13部同埋最後一部電影。主演係Maisie Williams、安雅泰萊采兒、Charlie Heaton、Alice Braga、Blu Hunt、Henry Zaga。


隻揪sir，原名鍾俊邦，外號又叫「香蕉糖」，係一個香港差佬，喺反送中運動裏面因為對普通市民大叫同佢隻揪而出名。佢個樣俾人貼到周街都係，貼到去香港每一幅連儂牆，仲貼到去台灣英國加拿大。事後都有市民因為受佢嘅感召，寫信畀嗰時警隊阿頭盧偉聰邀請同香蕉糖隻揪，不過盧偉聰無作安排。


懷阿瀝阿瀝係美國夏威夷州嘅一座死火山，喺夏威夷群島西北嘅高華兒島嗰度，佢嘅全名係懷阿瀝阿瀝火山。呢座山係成個地球入面，最濕𣲷𣲷嘅地區。其中呢座山嘅海拔1549米嘅位係落雨得最多嘅地方，俾人話成係「全球濕極」。


因為嗰度唔單止喺1912年嗰陣出現過11,500mm嘅年降水量紀錄同時，甚至喺1982年出過年平均降雨量17300mm嘅紀錄。重有報告話喺1978年到2007年期間，呢度嘅茂伊島入面，碧博地區係落得雨最多嘅地方，雨量可以去到年平均10300mm。


呢座山就喺夏威夷西北邊嘅高華兒島嗰度，嗰邊重係夏威夷群島入面，第二高嘅地區，海拔有1544米。不過呢個地區差唔多日日都落雨嘅。喺呢座山嘅阿拿卡爾沼澤地區嗰度有一大片嘅熱帶雨林同沼澤響度。雖然話嗰度可以畀人入去探險，但一定要好小心先至得，因為嗰度濕到好似個大水凼噉㗎。


雖然話嗰幾次嘅數據都係有啲變噉，但喺美國國家氣候數據中心嗰邊眞係記低咗嗰30年嚟噉嘅降雨量數據。喺美國嘅國家氣候網路數據中心同埋健力士世界大全都有寫咗「懷阿瀝阿瀝係世界上落雨嘅時間最多嘅地方」，其中佢每年嘅平均降雨量方面，可以去到11455mm嘅恐怖紀錄。


老鼠愛大米係一首喺2004年12月底到2005年就㷫嗮成個網絡嘅熱門歌曲。呢首歌係由楊臣剛負責作詞同作曲，王啟文嚟負責主唱。而之後俾香香、郭美美、胡楊林等人同楊臣剛都唱過呢首歌。而呢首歌曲出咗街之後就俾其他歌星唱咗好幾個唔同嘅語言版本。


喺踏入咗21世紀之後嘅中國，由於出現咗好多種唔同嘅娛樂活動，而音樂喺業餘嚟講，已經越嚟越少人關注。不過由於網路時代已經殺到，甚至畀嗰時嘅新一代後生仔女將呢首歌當成係佢哋上網過程入面嘅伴奏音樂同舒緩放鬆神經嘅一種工具。


1951年6月1號，廣東省衛生廳出錢喺廣州荔灣區沙面一帶開咗間醫藥公司，初期嗌中國醫藥公司廣東省公司，重喺第二年開咗第一間門市部同改名做中國醫藥公司廣州分公司。1955年成立咗下鄉工作小組嚟負責送藥到廣州市屬下嘅鄉下地區。


1963年成為中華人民共和國指定嘅麻醉藥品供應點，1年後亦喺漢民路開咗廣東第一間專賣獸藥嘅商舖。1973年將醫藥同藥材兩個商業系統合併而成立藥品公司。1978年成立咗廣州市新藥商店。1980年，公司開咗嗰時中國大陸聞所未聞嘅「總經銷、總代理」嘅藥品分銷模式。


醫院倉庫喺1986～1989年間攞咗中國大陸醫藥「四好」倉庫嘅稱呼，1990年升級成醫藥商業國家二級企業標準。隨後工廠因唔夠用嘅關係，1995年，公司先後將倉庫搬到白雲區凰崗一帶，總部搬到大同路103號。


2001年，公司改制成有限責任公司兼改名做廣州醫藥有限公司，1年後又將原有嘅醫療器械、化學試劑同實驗玻璃玻璃儀器三間批發部商舖合併，組建成廣州器化醫療設備公司。2004年，公司正式衝出廣東，喺湖北同埋福建成立咗分公司，亦喺凰崗成立咗中國大陸第一間醫藥商業現代藥品物流中心。


2007年俾商務部批准，正式成為中外合資企業。2009同2010年先後喺佛山同深圳成立咗分公司，重喺2010年成為亞運會嘅運動員專用藥械唯一配送單位。2011年，公司喺陝西、海南成立咗分公司。2013年喺獅山搞咗物流中心，2014年衝出中國大陸，喺香港搞咗間分公司。


香港2021年移民潮，係指由於逃犯條例修訂草案風波後，北京未經香港人同意，單方面強加推行《香港國安法》同埋大幅度修改香港選舉制度，加上香港警察以《香港國安法》名義拘捕唔少泛民主派陣營人士，甚至導致壹傳媒停運，結果引起嘅移民潮。


聖地亞哥金波斯特拉火車出軌係指2013年7月24號西班牙嘅火車出軌意外，一架由馬德里駛向費羅爾嘅Alvia列車喺駛到Angrois嘅A Grandeira一個彎位嘅時候出軌，出軌地點距離聖地亞哥金波斯特拉車站大約3公里。


列車喺轉入發生意外嗰個灣嗰陣速度達191 km/h，比速度限制80 km/h超出多過一倍，車長發現超速嘅時候，啓動咗緊急剎車。呢單意外被一個鏡頭影到，顯示13卡列車全部出軌，其中4卡反轉咗。喺意外發生嘅地點，使用嘅列車自動保護系統係Anuncio de Señales y Frenado Automático。


事故嘅司法調查喺2018年12月結束，列車車長Francisco José Garzón同Adif交通安全總監Andrés Cortabitarte係唯一嘅被告。截至2019年7月，仲等緊省法院處理上訴，以便2020年可以審判。


媒體報導，嗰架列車喺出事地點時速有成一百八十公里，而嗰段高速鐵路由於有彎道，速度上限係八十公里。嗰架列車嘅司機亦困喺車相，受輕傷。媒體亦報導，司機話，火車過彎嘅時速有成190公里。個彎係由 Ourense 去 聖地亞哥德孔波斯特拉，八十公里長大直路之後，嘅第一個彎位。


喺2011年12月10號通車時，亦有火車過彎時震動，令到部份乘客失去平衡。件事原因係技術問題定係人為疏失，重調查緊，司機扣留問話，佢有超過三十年嘅駕駛經驗，重喺社交網站上分享超速揸火車嘅相，出事之後啲相就冇咗。


耶穌將上帝嘅國比喻做五穀生長成為莊稼。耶穌係撒種嘅人，種子係上帝嘅道，種子藉住上帝嘅能力發芽生長。發苗、長穗同結粒比喻做人成長嘅過程，收成就係得到嘅果效同祝福。呢個比喻係為咗令門徒進一步了解撒種比喻嘅意義，用種子嘅生長嚟講明屬靈生命嘅進步同提升。


《天姬戰》係一部2011年美國動作驚悚電影，由薩克薛達做導演、編劇。主演係Emily Browning、Abbie Cornish、Jena Malone、Vanessa Hudgens、Jamie Chung、Carla Gugino、Oscar Isaac。


故事設定喺禁酒時期嘅新澤西州大西洋城。由史提夫布斯美飾演Enoch 'Nucky' Thompson），佢係喺1920年代同1930年代嘅禁酒令期間躍升成為掌控大西洋城嘅政治人物。第二季內容發生喺1921年2月至8月之間。


根據實際應用需要，濾紙可以分成定性濾紙同定量濾紙兩種。普通過濾操作用定性濾紙就夠，而如果要用重量法做定量分析就一定要用定量濾紙。喺重量法入面，濾渣需要經過充分洗滌之後同定量濾紙一齊加熱到高溫直到重量唔變為止，喺爾個過程中定量濾紙會變成灰，爾個過程叫做灰化。


佢立場傾向親中派，認為香港係中國嘅一部分。佢喺2017年接受《信報》旗下刊物訪問嘅時候，經歷過六四、保釣等歷史時刻，更加堅定相信自己中國人嘅身份。佢又曾經撰文批評民進黨喺台灣嘅執政腐敗民粹。不過，佢喺評論2020年台灣總統選舉結果嘅時候，就呼籲北京政府應該多加尊重香港民意，否則需付上更大代價。


周有光係中國嘅作家同教育家，江蘇常州人。早年成日研究經濟學，差唔多50歲時開始研究同設計漢語拼音方案，後嚟佢份方案喺1958年俾中華人民共和國語言學部門通過，同埋喺1982年將佢設計嘅拼音方案列入到拼寫語體中文嘅國際標準。


民國初年，北腿泰斗仇振榮同南拳之王杜英豪搞咗場擂臺大戰，嗰時仇振榮先得10歲，親眼睇到阿爸俾杜英豪殺死咗，而杜英豪變成武術界出嗮名嘅大英雄。雖然杜英豪係個重情義嘅人，但佢重喺度掛住仇振榮係點死嘅，佢唔睇名利之餘重決定帶住佢老婆同仔女去上海匿埋。


亞速團，以前叫「亞速營」，係烏克蘭其中一個準軍事志願營，喺烏克蘭衝突中戥烏克蘭東部嘅親俄分裂分子作戰，同時向烏克蘭內政部報告嘅。呢個由民族主義政治人物創立嘅團體着認為係極端民族主義嘅，並且引發有極大爭議，因好多領導人同成員部份噉公開右翼極端主義政治立場同使用相應嘅符號與及喺德國有聯繫同交流撈同樣係右翼極端分子嘅第三路線或者同一運動。


呢個民兵組織係喺2014年春由民族主義政治人物柯勵·離殊歌同德美突羅·哥展斯基作為亞速營建立，來提供軍事支持畀烏克蘭軍隊來打擊烏克蘭東部啲親俄分裂分子。成個夏季，呢個營不斷噉壯大，並喺2014年9月得內政部長啞申·亞華哥夫  嘅法令擴大為「亞速特種作戰團」。


2019年亞速團因喺社交網絡Facebook上發表仇恨言論而着禁之後轉用Instagram。嗰度都做埋廣告畀喺馬里烏播嘅培訓課程，但冇提到有準軍事部隊嘅參與。因此並非所有啲參與者都知道到底邊個實際上組織咗啲培訓。


民兵領導人同好多成員係極右翼組織烏克蘭愛國者、SNA 或者右柵嘅成員 。據《20分鐘》報導，啲人當中有嘸少係新納粹分子同反猶分子，好多着認為係極右民族主義者。呢個團嘅財政支持包括烏克蘭寡頭Ihor Kolomojskyj 。


2014年11月上旬，內政部長啞申·亞華哥夫任命呢個團嘅指揮官華點·突羅因做警察局局長管基輔地區。2014年12月，烏克蘭總統波羅申科授予烏克蘭公民身份畀白俄羅斯部隊戰士社希·歌律基遲。1990年代後期以來，歌律基遲一路係白俄羅斯同俄羅斯新納粹運動嘅成員。


根據Belltower 新聞雜誌嘅研究，亞速營同厭世師招募成員跟國際國家社會主義黑金屬現場。聯絡人係着判謀殺罪嘅新納粹Hendrik Möbus 、M8l8th 樂隊嘅歌手同 NSBM 音樂節Åsgårdsrei嘅組織者 Alexey Levkin以及法國黑金屬樂隊Peste Noire嘅歌手 Famine。


亞速營着認為係啲極端民族主義者。呢個團使用嘅標誌性標誌係黃色背景上嘅藍色狼鉤。Wolfsangel 亦都着親衛隊第2師使用。另外，呢個單位隻舊標誌，隻一直使用到2015年8月11號嘅，上高有一隻黑太陽，係右翼場景裏頭廣泛使用嘅符號。


政治學家伊環·卡查挪符斯基將呢個團體嘅意識形態做比較畀個團體烏克蘭愛國者嘅意識形態，話到「SNA/PU倡導到一種新納粹嘅意識形態，帶埋極端民族主義同種族主義嘅。呢層都適用喺……啲成員喺亞速營、好多足球狂熱團體同埋另開一啲服務於呢個團隊嘅人。


因容忍右翼極端主義作戰部隊，烏克蘭政府受到過批評。烏克蘭政治學家 Anton Shekhovtsov 捉呢個營描述為公開嘅右翼極端分子。目前嘅烏克蘭政府照舊係呢個部隊成員嘅敵人。喺2014年10月嘅一次採訪中，內政部長亞華哥夫證實，「大多數」亞速戰士係有「佢哋自己嘅世界觀」，但否認佢哋使用嘅符號撈納粹有拏褦，而強調佢哋係保衛緊國家免受啲納粹親俄羅斯分裂分子破壞。


儘管呢個團經常着認為具有反猶太傾向，但公開嘅猶太社區成員亦都有喺其中服役過。最突出嘅例子之一係納坦·夏先，佢領導過猶太百人隊喺Euromaidan期間，亦都認為自己係亞速營嘅聯合創始人之一。亞速營指揮官安德烈·比列茨基強調，佢本人嘸係反猶太人或者種族主義者。


安東尼奧·弗里德里科·迪卡華路·莫塔  ，係巴西政治人同軍人，喺巴西塞阿拉州嘅格蘭哈出世。喺1908年到1912年間做塞阿拉州副州長。諾古拉亞西奧利喺1912年1月24號被逼辭職之後，由渠代理州長職務，直到1月25號宣誓就任塞阿拉州長，任期至1912年7月12號。


2017年12月，香港大學開始咗圖書館治療犬試驗計劃，希望幫助同學舒緩考試壓力。而九歲嘅Jasper就加入咗香港大學圖書館，由主人Gary負責照顧佢。嗰陣傳媒形容，佢個樣傻下傻下但係好乖。至於平日生活方面，佢高60cm，每日要食兩餐、出外行街4次、經常要睏覺。


1893年1月，由於東亞世紀寒潮南下侵襲，由嗰個月18號開始，北邊由基隆到南邊嘅嘉義一帶都出現大範圍落雪，重出現咗觀音白頭、雞籠積雪等奇觀。尤其喺臺灣北邊嘅桃竹苗一帶，喺18號晚黑連續落咗三日暴雪，積雪一度超過200mm。


林智遠自畢業後一路從事會計行業，做過唔同會計師事務所，2005年創立遠景會計師事務所做公司主席。佢亦做過香港華人會計師公會會長、香港會計師公會副會長。2021年12月19號，佢喺2021年香港立法會選舉選舉委員會界別選舉以970票排名第40贏得議席，由2022年1月1號上任。


中央集團係泰國最大嘅五間企業集團之一，亦係東南亞最大嘅零售商。佢喺1947年成立，旗下產業主要包括喺歐亞各國設立同控股嘅酒店同百貨公司。集團創始人鄭心平1927年由中國海南移民到泰國曼谷，集團係家族控股。


係黎巴嫩嘅軍人，納巴泰省Marj 'Ayoun人。佢曾經喺1975年黎巴嫩內戰期間成立咗南黎巴嫩軍隊，多年嚟佢因為佢同以色列政府有過親密嘅熱情合作同政治協助嚟打擊黎巴嫩政府、敘利亞政府同真主黨而出名。


《男親女愛》，係香港無綫電視翡翠台時裝處境喜劇，喺2000年2月21號至7月7號期間首播，共100集，由鄭裕玲同埋黃子華領銜主演，並由原子鏸、鄧健泓、苑瓊丹、胡楓、陳彥行、蕭亮、蔣志光、阮小儀同埋楚原聯合主演，監製徐正康。


呢套劇創下非黃金時段最高收視，平均35點、最高50點嘅收視紀錄。呢個紀錄同後來2005年《大長今》、2008年《溏心風暴之家好月圓》同埋2009年《宮心計》持平。 2000年劇集播完後曾推出舞台劇，係無綫少數接住有推出舞台劇嘅電視劇。


《奇異博士》係一套喺2016年上映嘅美國超級英雄電影，由漫威漫畫旗下嘅同名漫畫角色改篇。呢套戲係由史葛迪歷遜執導，莊史柏茲、羅拔卡喬編劇。由漫威影業製作，和路迪士尼電影工作室負責發行，係漫威電影宇宙嘅第十四套電影。


荒川惠理子係日本足球員，踢前鋒，曾經喺2000～2011年間為日本女子足球代表隊出場72次，入咗20球。佢代表日本參加過2003年FIFA女子世界盃、2004年夏季奧林匹克運動會、2007年FIFA女子世界盃同2008年夏季奧林匹克運動會。


羅賓最廣為人知係佢出現喺蝙蝠俠漫畫入面，作為蝙蝠俠助手，1940年羅賓第一次喺 Detective Comics出場，之後經歷過幾代唔同嘅羅賓，蝙蝠俠同羅賓呢個組合，有時會俾人叫做 Dynamic Duo。


羅賓曾經喺 Star Spangled Comics 第65至130期以單獨形式出現，第一套以羅賓做主角嘅漫畫系列喺1991年出版，故事講述Tim Drake 點樣受訓成為第三代羅賓。呢兩套漫畫喺出版後都大受歡迎，於是 DC漫畫喺1993年為羅賓推出獨立單行本。


喺蝙蝠俠出現之後一年，作者 Bob Kane 同 Bill Finger 就將羅賓呢個角色加入故事入面，喺1940年以 Boy Wonder形象出現喺 Detective Comics 第38期。Robin the Boy Wonder造形概念，係嚟自Errol Flynn嘅電影《俠盜羅賓漢》，不過之後又改口話羅賓概念係嚟自知更鳥而唔係羅賓漢。


Dick Grayson 原本只係家族雜技團裏面嘅細路仔，之後，Dick 嘅屋企人俾黑社會殺死咗，Dick 就做咗孤兒仔。好彩蝙蝠俠收留佢，重教佢打交同埋調查技巧，無幾耐，佢就成為咗第一代羅賓啦。之後着住羅賓衫嘅 Dick 就同蝙蝠俠一齊將殺佢屋企人嘅兇手繩之於法。


2007年初，足壇出現咗上海聯城擁有者、著名商業家朱駿準備出資收購上海申花嘅消息。之後兩間足球會發出合併公示，聯城重正式向中超聯賽委員會提出退出參加跟住落嚟嘅2007賽季比賽嘅申請，到2月10號中國足協同中超聯賽委員會收唔到反對意見，正式批准雙方合併。


原申花嘅投資方被收購後，退出咗新足球會，而原本上海聯城嘅擁有者朱駿就做咗新申花嘅主席。聯城嘅主教練吉梅內斯做咗新申花嘅主教練，原申花嘅主帥吳金貴最初被派去海外進修，不過賽季後期最終接替咗吉梅內斯嘅位置。


由於兩支足球會原本都係中超球隊，雙方陣容本來就相對完整，合併造成新申花人員嚴重過剩，球隊被外界戲稱為「魔獸」。而好多原本兩隊嘅球員就因此陷入冇波踢嘅境地，而且由於已經錯過咗中國足球轉會嘅期限，大多數都唔能夠喺嗰個賽季轉會。


奧德修斯一喺斯加利亞島醒咗，就見到斯加利亞島嘅公主瑙西卡。瑙西卡話自己之前嗰晚夢見雅典娜叫佢去海邊，嚟到海邊就搵到不醒人事嘅奧德修斯。奧德修斯哀  瑙西卡幫手，瑙西卡就帶奧德修斯去見佢嘅父皇同母后。國王唔知奧德修斯係邊個，但得知奧德修斯嘅處境就肯派艘船送佢返屋企。


盧森堡廣播電視集團，又叫做RTL集團係盧森堡嘅一個媒體集團，其主要持股人係德國媒體巨頭貝塔斯曼。RTL集團在10個國家擁有54家電視台和29個廣播電台。RTL喺德國、法國、比利時、荷蘭、盧森堡、西班牙、匈牙利、克羅地亞、印度同俄羅斯等國都擁有電視台，並且仲喺世界各地有眾多嘅節目製作公司。


后翼棄兵係最古老嘅開局之一，1490年嘅 Göttingen手稿有提過呢個開局，之後係17世紀 Gioachino Greco 有分析過佢。喺 18世紀，Philipp Stamma 好推薦使用呢個開局，亦都令呢個開局有時以佢嘅出生地命名做 Aleppo 棄兵。


愛情犀利哥係韓國KBS電視台喺2007年9月3號至2008年5月2號首播嘅日日連續劇，由趙東赫、韓智慧、金智錫、劉仁英、李英恩、金燦宇等演出。2010年6月4號起每晚喺香港時間晚上8點至9點半喺香港亞洲電視高清亞洲台同本港台播出。


2013年胡域治襲擊事件係發生喺英國倫敦胡列治嘅一單襲擊案，大概發生喺當地時間2013年5月22號下晝2點20分左右，英國陸軍皇家近衞團軍嘅樂隊鼓手李域比放工經過倫敦胡列治惠靈頓街時，俾兩名襲擊者殺死。


英國警方喺下晝2點20分收到有人報警關於胡列治襲擊事件，喺惠靈頓街接近胡列治南部循環路約翰威爾遜街交界，離李域比駐守嘅皇家砲兵營有300至400米遠。李域比當時放工，身穿印有「英雄救援」字眼嘅T恤。佢俾一架Vauxhall Tigra蓄意撞到，之後俾兩名襲擊者用刀同菜刀斬死，兩名襲擊者重想斬佢個頭落嚟。


年輕女孩佘小倩係哇到寶網購平台嘅忠實用戶，更加係大寶嘅頭號粉絲！小倩最大嘅願望，就係能夠去哇到寶返工，然後同馬大寶一齊並肩作戰，成為同大寶一樣魅力無限嘅職場強人！當小倩意外網買到住著鬼大寶嘅AI杯後，佢就以為對方係隻厚臉皮冒認馬大寶嘅野鬼！


畢竟，小寶存心隱瞞大寶嘅死，導致大寶只能放下身段，喺小倩面前扮一隻精靈又裝可憐嘅鬼，呃小倩幫自己追查死因，因為他只記得自己被偷襲後，就莫名其妙死咗。暗戀小倩嘅物流公司太子爺郭仁傑，對小倩有求必應，隨傳隨到！


仁傑同德明同病相憐，總係被父親質疑自己嘅工作能力，兩男惺惺相惜，一齊合作，要同哇到寶抗衡！德明心繫小倩，小倩並唔知自己其實就係促成德明創立GoReach購物平台嘅幸運星！每當德明遇上難題嘅時候，小倩都會能夠讓德明有所啟發，解決問題。


而家在位嘅英國女王伊利沙伯二世自從1952年登基以來，除咗喺1959年同1963年分別因為陀住安德魯王子同埋愛德華王子而出席唔到之外，每年都親自主持國會開幕大典。喺伊利沙伯二世無出席嗰兩場國會開幕大典上面，坎特伯雷大主教曾經受託負責主持大典，而女王致辭就由大法官代行。


喺君王抵達國會之前，帝國皇冠會由專用嘅馬車由倫敦塔小小心心咁運送到西敏宮嘅維多利亞塔，然後由駁船長負責將皇冠轉送畀宮務大臣嘅審計官。審計官之後就會將帝國皇冠、堅忍之冕同埋國家寶劍一齊存放喺皇家畫廊裏面備用。


喺每一次嘅國會開幕大典裏面，君王都會坐馬車抵達西敏宮嘅國會大樓，然後由維多利亞塔嘅皇家入口進入西敏宮。由於西敏宮係王室宮殿，因此君王一抵達西敏宮，西敏宮嘅屋頂就要掛起英國皇家旗，直到君王離開為止。通過皇家入口之後，君王同埋隨從會經過皇家大梯同諾曼門廊，然後喺禮服廳裏面着上國家禮袍同埋戴起帝國皇冠。


掌禮大臣接到指令之後，隨即就會舉起權杖，示意喺上議院議事廳大門前面候命嘅黑杖傳令官傳召下議院議員。喺上議院門衞同埋一位督察嘅陪同下，黑杖傳令官會抵達下議院議事廳大門口。喺黑杖傳令官到達下議院議事廳大門口嗰一刻，下議院議事廳嘅大門會喺佢面前被人大力閂埋，以象徵唔准皇室代表干預下議院辯論嘅權利。


接到指示之後，喺抓住禮節性權杖嘅警衞官嘅陪同下，下議院議長會立即率領一眾下議院議員前往上議院議事廳。喺議長後面帶頭嘅，一般係英國首相同埋第一反對黨領袖兩個人，而佢哋後面嘅下議院議員，亦都會兩個人一組，一排一排列隊前進。


當上下兩院所有議員到齊上議院議事廳之後，君王就會發表一篇預先準備好嘅演講，稱為「御座致辭」。呢篇演講唔係由君王親自寫嘅，而係由英國內閣擬定嘅，內文會勾劃出政府下一個立法年度嘅施政大綱，亦會講述下一個立法年度打算喺下議院進行嘅立法工作。


君王發表呢篇演講嘅時候，會盡量以一樣嘅聲線宣讀晒成篇演講，以表示中立，即係話佢既唔支持，亦唔反對呢篇演講嘅內容。由於內閣係「國王/女王陛下政府」嘅一部份，因此宣讀演講嘅時候會一概使用「我個政府」等字眼。


君王離開之後，上下兩院議員會各自返去自己所屬嘅議事廳，然後各自通過一條形式性嘅草案，象徵佢哋嘅辯論無受到皇室嘅干預或者影響。上議院嘅呢個草案叫做《教區委員會草案》，下議院嘅就叫做《被剝奪公民權人士草案》。


呢兩份草案無實質作用，祇係用來象徵新一屆會期辯論開始嘅，所以亦都唔會有二讀等等嘅程序。通過咗草案之後，兩院就會就御座致辭嘅內容進行辯論，並且「回應國王/女王陛下之美辭演講」。有關嘅辯論一般會持續幾日，每日更加會就演講入面唔同嘅部份，譬如外交、財政等事務進行辯論。


喺內閣成員宣誓就職之後，英國下議院就會重選議長。議長產生咗之後，會按照由17世紀初流傳到今日嘅習俗，「好唔情願咁」被人拉上議長席位。舊陣時，議長隨時會激嬲國王，頸上面個人頭隨時會不保，當選嘅議長往往唔願意就職，所以要被人「好唔情願咁」拉上議長席，結果就留低咗呢個習俗。


喺1915年2月10號因廣東巡撫使公署落咗批文喺大沙頭工程局搞電車，原計劃喺沙面對開嘅沙基去到大沙頭嘅路線，但呢個計劃一直未實現。中共建國前，嗰時嘅市政府就試下喺盤福路附近鋪軌嚟發展有軌電車，但由於嗰時太多戰亂，材料甚至喺抗日戰爭期間，冚唪唥失嗮蹤，結果一直都冇實現。


直到1960年9月，廣州市無軌電車通車之後，廣州終於有咗屬於自己嘅電車，從而實現廣州嘅「電車夢」，嗰時凈係開通咗1條路線。而佢嘅公司喺1962年4月先至正式成立，路線就多咗3條，變成4條路線，同而家嚟比，重好少。


1986年，電車路線去到7條，跟住電車路線冧都改嗮「10X」嘅三位數樣。但由於1989年因廣州市區啲馬路越嚟越多車，搞到原先越秀公園嘅101同103號嘅電車總站搬到而家嘅機場路同廣園中路交界嗰邊，三元里村附近。


從2007年10月開始，由於廣州政府話要解決公交企業嘅惡性競爭同巴士公司數量越嚟越多嘅問題，開始整合巴士資源，結果呢間巴士公司同一汽巴士、新穗巴士合併咗，變成而家嘅第一巴士公司，而汽車換成第一巴士裝飾係從2007年11月13號開始刮起浪潮。


「人民公敵」，或者叫做階級敵人、「國家公敵」，係共產主義既常用術語。「階級敵人」、「人民公敵」同埋「國家公敵」呢啲術語係共產黨對政治對手同埋一啲佢哋覺得會影響佢哋既利益同埋可能有威脅既社會單位、權力集團或者係社會階級既稱呼，然後佢哋會用「不惜一切代價」既手段將呢啲對手同埋威脅進行政治鎮壓，將佢哋消滅喺「萌芽階段」。


「人民公敵」呢個詞可以追溯到羅馬帝國 。公元68 年，元老院宣布尼祿皇帝係hostis publicus，直譯就係「公敵」 。喺呢度「publicus」喺中文同埋英文既語竟，都係用嚟描述同整個集體有關既嘢，暗示咗係政府或者國家，但係拉丁文既「publicus」除咗有呢個意思之外，仲可以直接指人，相當於populus、populi，所以「公敵」同埋「人民公敵」喺字源上，可以話幾乎係同義詞。


至貴嘅紗麗，係一件紗麗，喺2008年1月5號賣出，價錢係393萬1627印度盧比，獲得健力士世界紀錄認可係「世界上最貴嘅絲綢紗麗」。呢件紗麗係由印度公司清奈絲綢製成，紗麗上邊複製咗11幅印度畫家Raja Ravi Varma嘅作品。


表皮組織，係植物最外層嘅細胞。佢嘅作用好重要，例如可以防止水嘅流失，控制氣體交換，分泌新陳代謝嘅化合物，同埋喺根部吸收水同礦物質。喺一啲好舊嘅作品入面，表皮組織畀人當係一種特殊嘅薄壁組織，但係依家嘅現代植物學已經將佢獨立睇成表皮組織。


渠細路女嗰陣時，跟亞嬤住喺北柳府，3、4歲就搬咗去曼谷開始學演戲，10歲左右開始上電視度做童星，啲觀眾都好鍾意渠趣致同埋可愛。收尾渠憑響電影《ดาวพระศุกร์ 》度嘅演出紅咗，嗰部戲話一個叫阿星嘅女仔響細個時畀親生老竇老母拋棄咗，但大個咗之後成為靚女好多人鍾意，最後渠唔單止搵到真愛，重幾經波折搵番個親生老竇添。


其實，渠確實係講過呢番話，不過係響部戲度照住啲師爺寫嘅臺詞來噏，呢個絕對唔代表渠自己嘅睇法。班金邊報紙啲老記成日亂噏嘢唔使負責任，呢次卒之俾佢哋搞到單嘢咁大，政府事後追查係邊個謠言惑眾，拉咗十幾個入去，有人重俾人判咗「長徒」十幾年都出唔到來。


《Undertale》係由托比·霍士做嘅一款角色扮演遊戲，2015年9月15號出版。喺遊戲入面，玩家要控制一位跌落地底世界，俾魔法屏障隔開嘅人類細路。玩家嘅任務就係要將佢帶返地面，探索充滿城鎮同山窿嘅地下世界，並喺旅途入面解開無數嘅謎題。


2018年10月31日，由Toby Fox推出咗一款有相似角色設定嘅遊戲《Deltarune》，有同Undertale相似嘅設定，可以係Windows同埋macOS嘅平台上面免費玩。 好多人都以為Deltarune嘅Undertale嘅續作，但係佢其實係同Undertale冇關嘅另一款遊戲，Toby話個正式版會係未來7年之內推出。


《Undertale》嘅故事完全發生喺地底世界，啲怪獸俾人類封印喺一個好大的地底山窿入面，佢哋曾經同人類和諧咁生活喺地面，但係喺同人類嘅戰爭嗰陣時失敗咗而被驅逐，地底同地面世界就俾人類起嘅屏障隔開，之後，人類同怪獸完全分居。


不過，Frisk最終仍然同Toriel告別，揾Asgore嘅城堡同比結界阻擋，可以到地面世界嘅通道，喺旅途入面Frisk認識咗唔同嘅怪獸，包括擔任哨兵嘅骷髏骨頭兄弟Sans同埋Papyrus，皇家衛隊嘅首領Undyne、皇家科學家Alphys、地底世界嘅電視節目主持人Mettaton等等，但係間唔中就會有一啲怪獸戰鬥。


有一日，Chara計畫俾Asriel吸收佢嘅靈魂，順便穿過屏障，喺地面收集六個人類靈魂，諗住放啲怪獸。按計畫嚟講，第一個人類飲毛茛做嘅茶自殺，Asriel吸收咗Chara嘅靈魂，再帶佢嘅屍體穿過屏障返返佢嘅鄉下。


但係村民就以為Asriel殺咗Chara，而開始攻擊佢。Chara諗住跟住計畫殺死人類，而Asriel就拒絕做計劃，冇攻擊到人類，只係誓死抵抗班村民嘅攻擊，將Chara嘅屍體帶返地底，之後喺金色花床上面化成灰燼。


Chara係Asgore同Toriel收養嘅一個人類細路，係第一個跌落地底世界嘅人類，同Frisk一樣冇性別。雖然係中立路線同埋和平路線佢已經死咗，但係喺屠殺路綫佢俾Frisk嗰種所謂嘅「意志」超能力返生咗，同佢一齊毀滅地底世界。


根據2017年施政報告嘅介紹，港人首置上車盤嘅土地來源會係私人發展商擁有或由政府買返嚟嘅地。交畀發展商起樓嗰陣，會用地契條款要求發展商作混合發展，同時提供私人房屋單位同埋首置單位。首置單位出售對象資格由政府規定，包括要係居港滿七年嘅香港居民，從未喺香港置業，收入限額係居屋收入限額再加三成之內，轉讓年期限制亦會比居屋嚴謹。


而重新舉行選舉嘅原因係由於反移民嘅瑞典民主黨唔支持任何唔改變移民政策嘅政府提交嘅財政預算案，而四黨組成反對聯盟喺議案表決前一日夜晚亦表示唔會就財政預算案同執政聯盟合作，搞到瑞典民主黨做出嘅決定就能夠對瑞典政治有決定性影響。


民調話，由執政黨國民黨推舉嘅埃爾南德斯有五成一左右嘅受訪者支持，主要反對黨自由黨候選人塞拉亞有一成八支持，由自由和重建黨、革新和團結黨聯合推舉的候選人納斯拉亞支持率有三成，唔排除埃爾南德斯有機會連任。


花魁要學好多門高檔禮儀，包括古典書法、茶道、舞蹈、優雅樂器、和歌，重有圍棋之類。花魁好多時都係浮世繪嘅題材。花魁唔會接一般街客，而係佢哋會決定接受畀邊嗰請。達到最高級嘅太夫嘅衫靚到極，出門時一定有好幾個隨從攞行李。


李逍遙係大宇資訊著名角色扮演遊戲《仙劍奇俠傳》嘅男主角。喺《仙劍奇俠傳》、《仙劍奇俠傳二》、《仙劍奇俠傳五前傳》同埋《仙劍奇俠傳五》登場。蜀山仙劍派第27代掌門，南詔國公主趙靈兒、林家堡千金林月如嘅老公丈夫，蜀山仙劍派酒劍仙司徒鐘嘅徒弟。


任志強，花名係任大炮，山東萊州人氏。中華人民共和國企業家，北京地產大亨，前中國共產黨黨員同太子黨，老竇係曾任商業部副部長嘅任泉生。係中國大陸社交媒體微博度嘅一位資深博主，由於有著「紅色家庭」嘅身份背景，加上成日大膽咁點評時弊，成咗中共體制入邊異見同開明派嘅代表而出名同廣受關注。


2020年由於有傳文直接鬧到中共總書記習近平，被開除出中共兼俾人拉去受審。喺2020年9月22號由北京市第二中級人民法院出面，話任志強犯有經濟罪行，判咗佢要坐十八年嘅重監。外界相信，對佢落重刑唔單止係懲罰佢批評過習近平，亦係殺一儆百，俾啲反對派嘅警告。


新《頌恩》係將舊《頌恩》同《心頌》兩本溝埋，再從新編排，除咗再加一啲新歌之外，亦都將舊版嘅一啲歌剔走咗，所以有啲歌舊版有，新版反而冇。同舊《頌恩》唔同，新《頌恩》淨得五線譜，但係有簡譜嘅索引。另外，新《頌恩》入面除咗有少量英文聖誕歌之外，並冇任何英文聖歌。


洪水入咗城鎮裏便，就叫做水浸或者水浸街，語體文叫做「內澇」。香港政府用咗十幾年去編制排水系統，先解決咗水浸街問題，而大陸重有好多城市嘅排水系統唔完善，一落大雨就水浸，例如喺2012年7月21號，北京落咗61年來最大嘅暴雨，造成97人死亡、幾百億文人民幣嘅經濟損失。


故仔講女主角細井千晶啱啱入電視台做嘢，佢原本係想做編劇或導演，但被安排去資訊節目部門當幕後工作人員做跑腿，多次申請調職都不獲接納。有日，佢趕去直播室運送訪問錄影帶途中，原先想搭𨋢嘅，但因為佢入到去就有超重警報，佢只好死死氣咁行出𨋢。


千晶無意中得知原來鮫島徹有個讀高中嘅女 ── 伊藤瞳，原來阿瞳媽媽要再嫁，要佢搵爸爸餃島。阿瞳重同千晶講踢爆爸爸嘅秘密，說佢根本係一個滴酒不沾嘅人，飲少少都唔得。鮫島平時喺酒吧叫嘅「鮫島Special」根本係串通酒保開嘅，嗰杯其實係烏龍茶，係唔會醉，用嚟呃女仔。


劉錚，原名劉長壽，係朱德元帥嘅女婿，河北石家莊人。做過中華人民共和國外交部辦公廳秘書室翻譯、駐前蘇聯大使館隨員、外交部禮賓司科員、外交部前蘇聯東歐司科員、副科長同副處長、中國人民對外友好協會歐洲處副處長，駐前蘇聯使館二秘、一秘，中國人民對外友好協會歐洲工作部副主任等職。


娘要嫁人係由中央電視台、上海尚世影業、天視衛星傳媒、太原廣播電視劇製作中心、東陽華海時代影業一齊負責整嘅年代情感劇，部片一共46集。入面講嘅係剩女齊之芳一直先後遇到好多條好同衰嘅男仔，喺為愛或生存之間而結婚嘅尷尬事。


1960年代初嘅細城市，一個得人驚嘅電話講齊之芳嘅老公因為救人而死，丼低佢同大毛、二毛、毛毛三條蘇蝦。加上嗰時因大饑荒而遇到好多困難，雖有阿爸阿媽同阿哥、消防隊長肖虎幫襯，但重未搞掂佢一日三餐嘅溫飽問題。


肖曉琳係中國大陸嘅電視主持，湖南長沙人。1981年從北京廣播學院畢業之後去咗長沙電視台做嘢，1988年正式調入中國中央電視台做主播，期間先後主持過《新聞聯播》、《焦點訪談》、《半邊天》、《社會經緯》、《今日說法》呢啲欄目直到2017年2月正式退休。


阿Joe嘅雙親係嚴父慈母，阿爸對個仔一向冷漠對待，兩個人嘅關係由細到大到好生疏。阿爸不斷嘅責備同冷落，令到個仔嘅自我形象同性別嘅定位帶嚟負面影響。Joe知道阿茵有咗BB，但係因為心靈嘅種種陰影而抗拒。


二甘醇曾引起大規模中毒案。最著名嘅係一九三七年，響美國磺胺酏劑事故，磺胺酏劑，用二甘醇做溶劑。一百零七人食咗後毒死。呢件事催生美國「一九三八年聯邦食品、藥品及化妝品法案」。因藥品滲雜二甘醇至死，時有所聞。


南非、印度、尼日利亞、阿根廷、孟加拉、海地、中國同埋巴拿馬都發生過，毒死數以千計嘅人。原本藥用輔料係丙二醇同甘油，而二甘醇外觀近似，而售價平過正料，所以不法之人，用二甘醇冒充丙二醇同甘油賣，好多中毒案就係咁樣搞出嚟。


一九八五年，奧地利有釀酒商，酒加入二甘醇，等酒味更甜口感更佳。雖然二甘醇份量，唔足以令人即刻中毒。揭發後，奧地利酒，出口大跌。之後奧地利加倍管實釀酒商，當地釀酒商，亦由大量產甜酒，改為產量少但質佳嘅乾酒。


一九九六年，海地有乙酰氨基酚糖漿含有二甘醇。八十五個細路食咗毒死。糖漿由海地一公司生產，用咗受二甘醇污染嘅甘油，由於呢間公司，無採用標準品質保證程序，去確定甘油嘅純度，所以未發現嗰啲甘油有問題。嗰批甘油係由荷蘭一公司買返嚟，生產地係中國，始終都查唔到，響邊度得二甘醇污染個。


二零零六年五月，中國齊齊哈爾第二製藥廠生產嘅亮菌甲素注射液被發現含有高濃度嘅二甘醇。調查發現最少有11人因注射該藥死亡。事件起因係齊二藥嚴重違規操作，從不法商人購入假冒丙二醇嘅二甘醇並通過品質檢查投入藥品生產。


二零零六年十月，美國疾病控制及預防中心同埋巴拿馬衛生部響查卌六人嘅死因，發現咗一種無糖傷風藥水裏面，含有過量二甘醇，足以中毒。呢卌六人死之前，都見腸胃症狀、腎衰竭同埋癱瘓。幾乎所有受害者，都係卌至八十歲，都係高血壓同埋糖尿病患者。


巴拿馬政府亦立刑事案調查。呢次藥品污染，原自中國江蘇泰興市甘油廠，間廠將二甘醇標籤為甘油賣，其中一批經過三間公司後，賣畀巴拿馬一間國營機構，並用嚟生產廿六萬樽傷風藥水，結果引起無數人中毒。據報有三百六十五人食咗呢批藥水後死咗，其中至少有一百人，確定二甘醇中毒而死。


二零零七年六月一號，美國聯邦藥物管理局警告，中國入口嘅牙膏，含二甘醇，高達百分之四，重扣留埋批牙膏，又警告消費者，唔好用中國製造嘅牙膏。六月二號，中國國家質檢總局聲明，話中國出口嘅牙膏，二甘醇含量係安全嘅，希望美國儘快澄清。


六月五號，新加坡食品科學局宣稱，三款中國製牙膏，驗到有二甘醇，要求全數收番。六月十一號，香港海關驗到中國製牙膏有二甘醇，叫市民唔好用。但中國國家質檢總局，要求香港政府收番呢個決定。六月十四號，紐西蘭都驗到中國牙膏有二甘醇，叫人唔好用。


Laura Pausini係意大利歌手Laura Pausini嘅首張錄音室專輯，1993年5月18號由華納音樂响意大利首次發行，其後响歐洲、澳洲、日本同臺灣發行 。𠵱隻碟嘅全球銷量超過二百萬張。而响比利時專輯排行榜同葡萄牙專輯排行榜，排喺頭位。


Laura Pausini爲歌迷帶來「永恆嘅內心顫動」，啲歌有嘅意式情懷。專輯嘅第一首歌係第43屆米蘭聖雷莫音樂節嘅冠軍作品「落寞悲歌」， 更喺意大利單曲榜上排第一，之後喺歐洲大熱，盤踞歐洲國家嘅十大歌曲排行榜，包括比利時、荷蘭同法國。


最初呢種信仰係喺牙買加黑人草根階層先開始，根據佢哋演繹《聖經》嘅聖境預言，相信會有一個王中之王，帝中之帝出現。佢哋認為吸食大麻可以淨化靈魂同洗滌身心，達到同神溝通嘅狀態，所以每次讀經之前都會先吸一吸。


《 瘋劫 》，係1979年由許鞍華第一部導演嘅粵語劇情片。陳韻文編劇，鍾志文攝影，余燦峰剪接，羅開睦監製，李玉蘭製片，比高出品。由萬梓良、趙雅芝、李海淑、張艾嘉主演。片長八十分鐘。票房收入二百一十幾萬，當年華語電影中賣座排第十六。


影片結合奇情同寫實，佈局撲朔迷離。敘事時序全以個人意識而非物理時間邏輯帶動，睇到編導嘅風格。但當觀眾揭開電影嘅懸疑故事外殼，會發現佢內裏亦有作者對「人物心理空間」嘅探究、對世情嘅關懷。用西環舊樓陰暗侷促同乾淨光猛嘅醫院等現代空間做對比，將新舊文化嘅「參差磨擦同人物間不穩定嘅感情暗生連繫」。


《電流戰爭》係美國一部傳記歷史電影，片長107分鐘，2017年首映，2019年上映。講述支持直流電嘅愛迪生同支持交流電嘅威斯汀豪斯爲咗成爲美國最大供電商而展開連場明爭暗鬥世紀激戰嘅「War of the currents」。


狂徒創作群曾經係臺灣大宇資訊旗下嘅遊戲製作小組，以「狂徒創作群，再現永恆經典」為口號，創造咗好多經典華文遊戲。著名嘅作品有《仙劍奇俠傳》以及《大富翁系列》二到五代，仲有同軒轅劍遊戲系列製作小組DOMO共同研發嘅《仙劍奇俠傳二》。


嚮外國有法例唔准賣畀非專業投資者。不過，嚮香港好多銀行分行都有得代售。銀行職員，話名投資顧問為咗個佣金，重賣畀退休人士、相熟街坊、師奶咁，香港政府又唔管，等到2008年金融海嘯出現，迷你債券市價大跌，冇錢還，大家先至知味道。


《魔幻羅盤》喺一部2007年嘅奇幻冒險電影，由基斯韋士執導，改編Philip Pullman嘅「黑暗元素三部曲」裏面嘅第一本小說《北極光》。主演係妮歌潔曼、迪歌達布魯李察斯、丹尼爾基克、Sam Elliott、伊娃格蓮、伊恩麥基倫。


電影版令人好失望，所以令到兩部續集都俾人取消咗。12年後，即係2019年，就製作咗電視劇版《黑暗元素》出嚟。由Bad Wolf同New Line Production公司製作，喺BBC One同HBO播出。


Sexy Zone係由中島健人、菊池風磨、佐藤勝利、松島聰同埋Marius葉組成5人組合。Sexy Zone嘅經理人公司係日本Johnny's事務所，唱片公司宜家係Universal Music入面其中一個廠牌Top J Records。


有啲投資工具風險比較高，例如股票，如果你主要既投資係呢啲高風險工具，你要做好倉位管理。簡單啲講，倉位越大，潛在回報越高，但係風險亦都越大。有啲投資工具風險比較低，例如短期美國國債，如果你主要既投資係呢啲低風險工具，你既潛在回報一般都比較低。


牛仔肉係比較年幼嘅牛嘅肉，通常係出世22個禮拜之內，比一般牛肉嫩滑，生長期間主要用奶製品飼料餵養，肉色係粉紅色，比一般牛肉顏色淡，脂肪含量比成年牛嘅肉低，有一種特殊嘅香味，係一種高檔嘢食，喺意大利菜同法國菜用得比較多。


2020年5月尾，佢有份參與一份聯署，支持北京未經諮詢或香港人同意而強行訂立，引起泛民主派一致負評嘅《香港國家安全法》，但有關文藝界聯署之後被揭發做假，其中名單上嘅張寶華、徐熙媛、李巧靈同蔣志光之後死口唔認有份參與聯署，而陳汝騫就响2019年與世長辭。


陳志康由1992年起喺駒騰開始佢嘅踢波生涯，之後先後效力於流浪、南華同愉園，喺2002/03年香港甲組足球聯賽季度重投南華。有亞洲足協A級教練牌嘅陳志康喺2008/09年香港甲組足球聯賽季度開始兼任青訓教練，2009/10年香港甲組足球聯賽季尾退役之後，佢全職擔任助理教練。


呢條條約結束咗由1807年打到1809年嘅英土戰爭。土耳其宮廷恢復咗英國喺佢哋帝國中大部份嘅商業同法律特權，而英國就承諾會用自己嘅艦隊同供應武器畀伊斯坦堡來保護鄂圖曼帝國，等佢哋可以對付來自法國嘅威脅。


地震引起好多中國大陸、港澳臺同海外華僑、海外媒體嘅關注。後嚟喺同年6月，山西太原有政協委員提出建議，為咗悼念呢單災難啲死難者兼加強全民憂患意識，提高防災減災能力而設立噉嘅日子。結果喺2009年3月2號俾中華人民共和國減災委同民政部發佈消息，兼俾國務院批准，從2009年開始，逢每年5月12號係中國大陸嘅防災減災日。


米坦尼係喺米索不達米亞嘅古老國家，青銅器時代西亞嘅強國之一，由胡里安人喺大約公元前1550年建立，整體歷史記載唔係幾清楚，多數由鄰國所記錄嘅拼湊。最初可能係趁赫梯消滅巴比倫同埋亞述古王國衰落嘅時候留落嚟嘅權力真空崛起，成為今日敘利亞一帶嘅最強國家。


領土範圍喺現家嘅米索不達米亞嘅北部，喺公元前15世紀國力達到頂峰，係青銅器時代數一數二嘅強國，同埃及第十八王朝法老圖特摩斯三世並列，爭奪地中海東岸霸主地主，佔有目前嘅土耳其東南部、敘利亞北部同埋伊拉克北部，將亞述古王國納為附庸，首都瓦舒坎尼嘅位置則尚未確定。


元類別，電腦程式用字，物件導向之中，以物件來描述類別嘅行為。唔係隻隻物件導向程式語言都有，就算有都好，各自對元類別有唔同睇法。由於電腦程式日新月異，時常用返同一個名，元類別內容亦可能唔係嗰樣嘢，可謂名同實異。


如何為之元類別，並無一貫定義。至可行就參照始祖Smalltalk，睇佢結構同功能，有幾多相似。同名實異為後來者帶來爭執。就好似Java有元類別之名Metaclass。然而佢同Smalltak比，就差天共地，結構同功能都大為相異。


州議會選舉現行制度係聯立制。議席總數180。成個拜仁分成91個選區，按簡單多數制各選1席。另外名單比例代表制選89席，選區按7個行政區分，得票滿5%嘅黨當選。但係可能出現超額議席同平衡議席，令議席數有突。


《3個小生去送殯》係一部2017年美國搞笑電影，由Richard Linklater做導演，改編Darryl Ponicsan嘅2005年英文同名小說。主演係史提夫加維、Bryan Cranston、羅蘭士費斯賓。


當黑方嘅2 ... dxc4喺中間投降嗰陣，白方會諗辦法攞返中間位置，同時利用佢向黑方進攻。但係，黑方並唔係冇反制嘅機會。如果可以阻止到白方嘅中間位置，黑方就可以落... c5同... cxd4嚟削弱白方喺中間位置攞到嘅好處，再喺之後嘅終局攞到優勢。


係指喺韓國高等學校一到三年級嘅學生間舉行嘅棒球競技。高等學校之間嘅棒球大賽係由大韓棒球協會主管嘅。參加比賽嘅球隊都受過長期訓練，同日本、美國幾乎間間學校都開棒球項目唔同，開有棒球部嘅韓國高等學校大約有60~70間。


Edyta Anna Górniak係波蘭一位流行女歌手，波蘭南部小城奧波萊出世。佢喺1994年代表波蘭參加歐洲歌唱大賽，以一曲〈非卿本人〉贏得第二名。佢係抒情女高音，廣闊嘅音域可橫跨約四個八度音程。


身形高䠷而又嫋娜娉婷嘅Edyta Górniak，雖然佢有一位赫赫聲名嘅嫲嫲 Edith Piaf，但因爲遺傳咗羅姆裔爸爸嘅深釉膚色，所以成日畀同學䎵笑。直到十七歲嗰年，有幸得到賞識，獲邀參演音樂劇Metro，先至擺脫以往醜小鴨嘅形象，佢喺三年之間演出超過七百場音樂劇，原本以爲從此就飛上枝頭變鳳凰，卻又因劇團嘅政治性決策下，遭到臨時換角嘅命運。


但佢因𠵱次遭遇，開始向外發展佢嘅演藝事業，從而轉危爲機。1994年Edyta Górniak代表波蘭參加喺柏林所舉行嘅歐洲歌唱大賽，獲得第二名，令佢成爲歐陸最受矚目嘅新星，亦都開始咗佢錄音室歌手嘅生涯。


喺佢打緊波嗰時，幫過中國女籃攞過2001、2004年亞洲女籃錦標冠軍，同時攞埋2002、2010年亞運會女籃冠軍返嚟。喺2009年4月28號重入咗去芝加哥天空隊一直到2010年先至返到八一隊繼續打波，到咗2013年11月4號先至宣佈退役。


2018年，佛羅里達州通過《日光保護法案》，令嗰個州全年都用夏令時間。由於嗰個州有兩個時區，實際情況係佛州大部分由北美東部時區變換到東部夏令時間，而狹長地帶同阿巴拉契科拉河以西部分係由北美中部時區變做中部夏令時間。


奧德修斯一路走一路大聲噉笑獨眼巨人，途中提到自己個真名係乜。出乎所有人意料嘅係，原來獨眼巨人係海神普西頓個仔，佢知道咗奧德修斯係邊個，就向佢阿爸祈禱。普西頓聽到個仔嘅祈禱，知道自己個仔盲咗，就勃然大怒，施法咒奧德修斯，咒佢要十年都冇得返屋企。


臺北經濟文化代表處，減筆叫臺灣代表處或台北代表處，係中華民國喺非邦交國所設立，行使大使館或領事館部分權責、享有外交禮遇嘅代表機構。非邦交國因為同中華人民共和國政府有外交關係，所以唔可以同中華民國政府建立正式邦交。


喺廣東沿海嘅漁民長期被視作賤民，處於社會嘅最低層，更被蔑稱為「蜑民」，唔畀上岸居住同參加科舉考試。清朝道光年間，廣東水師每月向坪洲嘅漁民輪流徵用兩條漁船，假扮作為一般商船，用嚟誘惑海盜搶劫。漁船係漁民嘅謀生工具同埋住處，雖然呢種「扮商誘盜」嘅策會按船上舵工水手人數而津貼口糧，但所發嘅口糧僅夠男丁食，而唔夠養活船上大小家眷。


因為咁樣，黃勝興為首嘅12名漁民向官府稟報，經知縣同游擊商討後，決定由漁民、水師及同縣衙門三方合資建造兩隻蝦笱艇，畀水師用作誘盜，並永遠禁止徵用漁民嘅漁船。方案獲得兩廣總督批准，並知會廣東布政司、按察司、督糧道、新安縣等各級衙門。


除咗發生喺糖酵解同三羧酸循環之中嘅底物水平磷酸化之外，製造腺苷三磷酸嘅另一條路徑係氧化磷酸化作用，呢一作用發生喺細胞呼吸嘅過程之中。喺氧化磷酸化期間，還原型煙醯胺腺嘌呤二核苷酸被氧化為氧化型煙醯胺腺嘌呤二核苷酸，生成2.


唔好似氧化磷酸化，氧化與磷酸化呢兩個過程喺底物水平磷酸化過程中並未聯繫喺一齊，儘管呢兩種磷酸化都會令到腺苷三磷酸生成並且喺分解代謝嘅氧化過程中常會得到活性中間體。然而通常情況下多數嘅腺苷三磷酸係喺有氧或無氧呼吸嘅氧化磷酸化過程中形成嘅。


一旦糖酵解嘅產物丙酮酸進入線粒體基質，丙酮酸就被轉變為乙酸酯並結合到輔酶A上以生成乙醯輔酶A並進入三羧酸循環。然而三羧酸循環係需氧呼吸，底物水平磷酸化嘅另一個例子就發生喺琥珀醯輔酶A轉換為琥珀酸時，鳥苷二磷酸通過被轉上一個磷酸基團而生成咗鳥苷三磷酸。


另一種形式嘅底物水平磷酸化見於工作中嘅骨骼肌與大腦之中。磷酸肌酸作為一種便利現成嘅補充物被儲存起來，肌酸磷酸激酶將磷酸基團從磷酸肌酸轉移到腺苷二磷酸上而生成腺苷三磷酸。接著腺苷三磷酸釋放所匯存嘅化學能。


喺中國，有啲官員有時會用「惡意」嚟形容一啲人民行徑。本來人民法理上有權咁做，但呢啲官員覺得佢哋咁做會對佢哋或社會其他人有所影響，所以就將佢哋嘅行為冠以「惡意」之名，甚至採取約談等行政手段處理。其中部分指控有「惡意上訪」，「惡意討薪」，「惡意返鄉」等。


喺2022年，為咗拯救經濟，中國各地將「救房市」列為要項，軟硬花招盡出。6月17號，青島市薛家島街道辦事處發布「關於做好促進居民購買新建商品房的通知」，其中包括下令調查居民購房意願，仲要求針對「惡意不買房」而且銀行有巨額存款嘅人者，一律約談，結果遭到眾多中國網友訕笑同埋批評。


《梨泰院Class》，係韓國喺2020年1月31號播嘅劇，由金成允導演同趙光真編劇。呢套劇由同名漫畫度改編返嚟，講述咗亞爸喺一次意外度死咗，佢個仔就喺首爾梨泰院開咗間酒館仔，搵害死佢亞爸嘅人報仇嘅故仔。


反應停醜聞，為近代醫藥上一大醜聞，人為藥物大災難。發生喺二十世紀五十年代末到六十年代初，皆因反應停隻藥，亦即沙利度胺，搞到四十六國，上萬蘇蝦畸型，無數胎兒流產。西德藥廠格蘭泰以安眠藥，治理失眠、焦慮、緊張，以及害喜，亦即孕吐。


荃灣享和街血案係2010年7月22號喺香港荃灣享和街90號18樓發生嘅兩母女兇殺案，疑犯簡家良涉嫌嗰日凌晨喺屋企殺咗阿媽同埋阿妹簡仲榆。事後，簡家良去咗荃灣海濱公園遊蕩同𠝹手，又報警自首，俾差人帶返警署。


愛爾蘭三色旗最早係一班同情愛爾蘭獨立運動嘅法國女性喺1848年送畀起義領袖湯馬士·法蘭西斯·米亞嘅禮物。1916年復活節起義期間，三色旗被革命政府採用，喺都柏林郵政總局大樓上面昇起，係三色旗第一次被人用做國家象徵。


1919年，三色旗被新嘅革命政府採用為國家象徵，之後嘅愛爾蘭自由邦同愛爾蘭共和國都採用同一面三色旗做國旗。而喺北愛爾蘭，三色旗被好多民族主義者用做成個愛爾蘭島嘅象徵，甚至連蓋爾運動協會都用三色旗來做成個愛爾蘭島嘅象徵。


有時，有人會用綠、白、金三色來代替綠、白、橙三色，而且有時亦都會有人用金黃色或者其他相似嘅顏色來代替橙色。但係根據總理辦公室嘅規定，伊種做法係「應該要主動阻止嘅」。如果係因為國旗老化而導致甩色嘅話，就應該換過面新嘅國旗。


根據愛爾蘭政府嘅官方解釋，綠色象徵愛爾蘭嘅蓋爾傳統，橙色象徵來自尼德蘭奧倫葉－拿修王室嘅英王威廉三世嘅追隨者，白色象徵希望雙方和平共存。歷史上，用綠色來做愛爾蘭共和主義嘅象徵，可以追溯到18世紀90年代嘅聯合愛爾蘭人會運動。


德干係印度南部，因爲係高原，亦叫德干高原。德干來自梵文Dakkhinapatha，意爲南方。德干範圍，有兩種講法，一種係指南摩多河同訖思特那河之間，此爲中印度。而另一種，係指南摩多河以南，印度半島全境。


佢喺2022年冬季奧林匹克運動會，代表中華人民共和國攞兩面女子自由式滑雪金牌，係呢個項目歷嚟最後生嘅金牌得主。不過喺運動會期間，被外地傳媒揭發擁有中國同美國雙重國籍，理論上違反中共法例，而喺社交媒體回答政治敏感問題時，亦䑛咗嘢，因此惹嚟政治同法律聲討。


坐東向西，面闊三間12.65米，深兩進21.20米，佔地268.2平方。硬山頂，磚木石結構，封簷板刻花草。正脊龍船形，正背面灰塑有祥瑞圖案。五級石春上頭門門面，月台花崗岩欄板，兩邊花崗岩八角柱。擎托抬樑式架樑，木額枋連山牆，駝峰、斗栱擎托橫檁。


國際學生能力評估計劃係一個由經濟合作與發展組織搞嘅對全世界15歲學生學習水準嘅一種測試計劃，最早喺2000年開始，每三年搞一次。呢個計劃係目前世界上最具影響力嘅國際學生學習評價項目嘅其中一個。喺2015年已經有超過53萬名學生代表72個國家參與呢個測試。


泰坦號潛水器失事係指2023年6月18號觀賞鐵達尼號沉船殘骸嘅觀光潛水器泰坦號喺加拿大紐芬蘭島對出嘅北大西洋海底一度失蹤一事，艇入面有5個搭客，到6月22號，搜救隊喺鐵達尼號殘骸四百幾米外發現一個殘骸區，上面有泰坦號嘅其中一啲殘骸，估計泰坦號失蹤嗰陣已經發生內爆，令所有搭客即時罹難。


喺阿里士多德嘅著作形而上學入面，一開始就解釋咗四因說，呢本書係探討個人經驗之上嘅事物原理同原因，並認為呢啲知識先係智慧，因為呢啲知識比感官經驗更加難得，佢哋可以解釋宇宙萬物，而唔單止係單一嘅個體。然後，佢說明咗原因嘅四種涵義，並根據呢樣嘢去解釋或者批評以前哲學所論述嘅原因，提到嘅先哲包括蘇格拉底、阿那克斯美尼、第歐根尼、希帕索斯、赫拉克利特、恩培多卡勒、阿那克薩哥拉、巴門尼德、克拉佐門尼嘅赫爾摩底謨、畢達哥拉斯學派、麥里梭、色諾芬尼、以及佢嘅老師柏拉圖，喺第一冊，第六章，佢根據自己嘅四因說批評柏拉圖嘅理型論，正式同佢老師嘅學說分開。


一般認為 αἴτιον 同 αἰτία 都係同義詞，所以都翻譯為「原因」。但係有啲學者認為，將 αἰτία都翻譯為「原因」係一個誤導，應該將佢翻譯為「解釋」先啱 。亦即係，阿里士多德佢係探討緊事物原因嘅各種合理解釋方法，而呢種合理解釋係人類嘅理智可以達成同埋理解，呢個原則畀經院哲學嗰陣嘅湯瑪斯阿奎那繼承咗。


《漫漫回家路》係一部2016年電影，由Garth Davis執導，Dev Patel、Rooney Mara、David Wenham、妮歌潔曼、Abhishek Bharate、Divian Ladwa、Priyanka Bose、Deepti Naval、Tannishtha Chatterjee、Nawazuddin Siddiqui、Sunny Pawar主演。


蘇珊嫻茜喺倫敦肯星頓出世。阿媽叫 June，係教書先生。阿爸叫 George Kenneth Hampshire，係帝國化工一位董事。兩公婆非正式分咗居，所以阿爸好少喺屋企。蘇珊係愛爾蘭裔，係屋企孻女，有三個家姐同一個大佬。


Ojibwe人，又稱Ojibwa人、Chippewa人，中文音譯奧志布偉人、 奧吉布瓦人、 奧吉布韋族、 歐及布威人或者奇佩瓦人係位於加拿大南部、美國中西部北部同北美大平原嘅一支阿尼什那貝族群。奧志布偉人係屬於亞北極地區同東北林地文化區嘅原住民。


奧志布偉人係美國大峽谷以北人口最多嘅美洲原住民民族。根據美國人口普查局結果，佢地係美國人數最高嘅原住民族裔之一。而喺加拿大，佢地就係僅次於克里人嘅加拿大第二大第一國族。 佢地人口有大概32萬人，其中大約160,000人住喺加拿大、170,742人住喺美國。


靈臺，亦即天文臺、觀星臺、氣象臺，用以觀天監變，唔限於星象，諸如雲氣、天色等，凡天之變都歸佢睇。從而負責靈臺嘅官署，亦叫靈臺。開初為夏人所設，叫清臺，殷人就叫神臺，到周人就叫靈臺，後世又有唔同名，漢設有靈臺。


《求生走佬Family》係喺2017年2月11號上畫嘅日本片，講述主角一家人諗住走佬，離開因為唔知咩原因冇曬電好似廢墟噉嘅東京。編劇、導演係矢口史靖。小日向文世主演。呢套戲參與咗第1屆澳門國際影展嘅競賽項目。


肉靈芝俗稱太歲，係一種未知詳細組成，可能含有細菌、黏菌等生物嘅物體。佢嘅存在、作用同影響喺生物學界一直有爭議，一般發現者都形容佢好似一嚿肉。目前中國民間傳說認為，呢種「太歲」就係古代傳說中喺地底下挖出來嘅「太歲神」。


太歲喺好多中國小說入面都有零零散散嘅記載。喺中國古代，秦始皇派過人三次揾呢種常人所稱嘅長生不老藥。人們推測挖出來嘅肉靈芝係一種「特大型罕見黏菌黏菌複合體」，可能就係《本草綱目》入面嘅「視肉」、「肉芝」，係一種蕈類，含有特殊嘅氨基酸。


歐綠保集團係一間專做廢物處理同回收嘅企業，總部喺德國柏林。旗下有「ALBA」同「Interseroh」兩個品牌，喺德國、歐洲、美國及亞洲都有業務。根據歐綠保公佈，喺2017年，僱用約7500人，全年收入約18億歐元。


歐綠保集團同綜合環保集團合組歐綠保綜合環保有限公司。2015年，ALBA IWS獲環境保護署批出廢電子產品處理設施合約，喺屯門環保園興建「WEEE·PARK」。佢哋會為廢電器電子產品生產者責任計劃入面受管制嘅電器提供免費上門回收服務。


《Deltarune》，係美國獨立遊戲製作人托比·霍士做嘅電子角色扮演遊戲。玩家要控制一個同怪獸一齊生活係地表嘅人類──Kris，並同同班嘅怪獸同學Susie同埋係旅途嗰陣遇到嘅王子Ralsei，扮演拯救世界恢復光暗平衡嘅英雄，一同係被人叫做「黑暗世界」嘅地方冒險。


玩家將會將封印係喺東邊嘅「黑暗湧泉」再返到原本嘅世界做目的，過程之中會遇到被人叫做「暗之民」嘅敵人阻撓玩家封印黑暗湧泉，佢哋會用各種彈幕攻擊玩家，玩家可以用和平主義嘅方式或者暴力嘅手段突破障礙嚟達成結局。


呢個遊戲嘅戰鬥基本上承繼《Undertale》嘅系統，大多都採用回合制，但係玩家多數場合都要同其他非玩家角色組隊作戰，喺同一個回合決定佢哋緊接嘅所有行動。除咗玩家本身有機會選擇戰鬥、防禦、互動或者寬恕，亦都可以操作其他自己隊嘅角色發動特殊攻擊或者施展法術等等嘅技能，咁樣會受制於消耗新嘅TP值百分比。


Interlisp，程式語言一種，為Lisp分支。佢唔單止語言咁簡單，亦包括編程環境。一九六六年開始寫，一九七〇年 叫BBN Lisp。一九七三年，轉到施樂公司，並改名Interlisp，普遍用於人工智能。


係由日本電視台出品嘅劇集，總共兩季。其中第一季喺1994年4月16號到1994年7月2號首播，第二季喺1995年4月15號到1995年7月8號首播。亞洲電視喺1995年買過呢部劇嚟播。成部片圍繞犯罪同勵志、貧困題材為主。


12月8號，第二同三讀以九十三票贊成對零票反對通過。議長尤利·埃德爾斯坦就選舉日期召開會議，利庫德集團同猶太復國主義者聯盟就想3月10號選、工黨就要求喺3月17號選、沙斯黨同聖經猶太教聯盟就想3月24號選，而阿方就要求將選舉推遲到五月。


2015年2月，總理內塔尼亞胡因為執政利庫德集團嘅一條競選廣告被人告上法庭。而競選廣告一開頭就模仿咗「伊斯蘭國」嘅旗幟，跟住就打出字句「轉左」即係向恐怖主義低頭，暗示如果中間偏左陣營喺選舉入面贏出，「伊斯蘭國」就會喺以色列抬頭，呼籲選民要支持右翼嘅利庫德集團，支持總理內塔尼亞胡。


廣告喺2月14號攞上網冇耐就好快引起爭議。因為廣告背景歌腦咗一支由約旦流行樂隊組合，佢哋話內塔尼亞胡嘅政黨冇得到佢哋嘅同意就攞佢哋首曲，同賊仔冇分別。而呢支四人樂隊，成員都係巴勒斯坦難民嘅後代，本身就唔支持以色列政府，亦反對「伊斯蘭國」嘅所作所為。


由現任總理內塔尼亞胡嘅利庫德集團大勝，但係攞唔到過半數議席，要搵人嚟籌組聯合政府，預料內塔尼亞胡會聯同其他傳統右翼同宗教盟友嚟組黨，內塔尼亞胡就想拉攏前利庫德集團成員卡隆領導嘅中間派庫拉努黨，呢個黨喺呢次選舉攞咗十席，而卡隆早前話入閣條件係要做新政府嘅財長。


根據中央選舉委員會嘅初步點票結果，執政嘅利庫德集團喺國會百二席入面攞到三十席，而主要對手中間偏左嘅猶太復國主義者聯盟就少六席比預期嘅差。而猶太復國主義者聯盟領袖赫爾佐克就認輸，並且已經打電話畀內塔尼亞胡祝賀，同埋赫爾佐克強調唔會加入新政府，會繼續做反對派監督政府。


蝙蝠俠同蝙蝠車係漫畫家Bob Kane同埋故仔創作人Bill Finger合作而來，當時係DC Comics發行。蝙蝠俠最早出現喺Detective Comics #27。當時蝙蝠俠只係揸架普通紅色嘅私家車，並無蝙蝠車。


黐線係一套港產嘅Jackass電影，當中除咗有唔少嘅演員之外，亦包括咗唔少香港知名嘅演員演出，好似吳彥祖同埋李璨琛等嘅角色。響套片度亦有一啲危險動作嘅演出，好似響架車度揸住一部玩具車、玩BB彈、推人落海等。


學校喺1973年開辦，初期係廣州航道局嘅船員培訓班，辦學點喺海珠區新港東路近新洲一帶辦，直到1991年2月先至轉型成技工學校。1997年6月成立咗全廣東唯一航道行業技能嘅鑒定所。2001年5月跨海搬到黃埔區港前路嘅冷凍廠西邊隔籬繼續辦學。


喺2020年6月，北京未經諮詢或香港人同意強行訂立《港版國安法》後，觸發咗港人移民潮，有啲民主陣營國家亦給予比較寬鬆嘅門檻幫助香港人。唔同媒體對港人移民潮都有所嘅報道評論，但有部份親中派媒體就被指發放假新聞或者誤導，或者建基於虛假資訊發表評論。


梁振英係親中派入面最經常評論移英港人嘅人。例如，佢曾經指呢啲人只係移居唔係移民，因為佢哋無交還香港身份證或特區護照，又話呢啲人會被當地排斥。佢又喺2022年7月話，如果要移英港人簽署承諾書唔可以用香港嘅醫療服務，佢哋肯定唔制。


葉劉淑儀喺2022年4月發表文章，同意梁振英「移居非移民」嘅說法，又話當初BNO喺英國無居留權，只係旅遊證件，中國亦唔承認。而家英國推出BNO Visa，係違反承諾，挑釁香港人。不過，佢就話，事件涉及雙重國籍，移英嘅人好多係因為非政治因素，就算中國唔承認雙重國籍，處理問題都必須小心衡量利弊。


麥美娟喺2022年7月剛上任民政及青年事務局局長無耐後就發表種族血統區分言論，話有啲人同國家特登令香港年輕人同香港政府對立，聲稱佢地就算支持民主同自由都會幫佢地，仲強調香港年輕人無論移民去邊度，都係永遠中國人。


葉健強喺1953年喺廣州嘅橫街窄巷入面出世，從細個開始見證咗廣州30年嚟嘅社會變遷。1971年加入攝影圈做廣州新聞圖片社學新聞部搞攝影工作。1980年加入羊城晚報做攝影記者，之後發佈咗一系列攝影作品，尤其喺1981年10月1號拍嘅「導彈行街」同1988年喺南海官窯嘅一間工廠入面拍外來妹啱落火車就去工作單位報到嘅相而引起好大轟動。


1989年重喺廣州、佛山同中山市三地搞咗個人嘅單車橫跨美國攝影展覽。2002年，佢俾《城市畫報》大篇幅刊登咗佢廿年嘅街頭日記。2003年重向嶺南美術出版社出咗佢嘅攝影專集。2005年3月喺羊城晚報開咗《葉健強跑街》嘅攝影專欄。


國家師參與了入侵法國嘅行動，也投入過東線幾場主要戰鬥中，包括在庫斯克會戰嘅普羅霍夫卡戰役裡與蘇軍嘅第5近衛戰車軍團戰鬥。之後，國家師被送往西線，投入諾曼底嘅戰鬥，並參與了突出部戰役，最終於匈牙利和奧地利戰鬥至戰爭結束。


在波蘭戰役中，儘管親衛隊部隊渴望戰鬥嘅熱誠並未令人懷疑，但幾個事件中仍可看出其戰鬥效率不高。國防軍最高統帥部嘅報告中指出，親衛隊特務部隊常冒著不必要嘅風險暴露自己嘅位置、莽撞行事，招致了比陸軍還要高嘅傷亡率。


1939年10月，「德意志」、「日耳曼尼亞」和「元首」等團組成了親衛隊特務師，參與了1940年進攻西線嘅戰鬥。親衛隊師第一項任務喺攻擊荷蘭中部戰線和鹿特丹，在奪取鹿市後，嗰師連同其佢陸軍師展開攔截法軍嘅行動，迫使後者往泽兰與安特衛普退卻，接著掃蕩德軍佔領地中各個被孤立嘅口袋敵軍部隊。


強渡嗰河後，柯林根堡帶著僅六名部屬繼續往貝爾格勒市中心前進。很快地進入嗰座城後，柯林根堡遭遇到20名南軍士兵，但不費一槍一彈，後者就投降了。獲得些許增援後，「國家師」嘅分遣部隊守住嗰座城、擊退南軍嘅反擊，之後在嗰个國家大使館上升起了大面嘅卐字旗，宣告此城已落入德軍手中。


東線入侵階段期間，國家師依附於德國中央集團軍下，並參與了斯摩稜斯克附近嘅葉利尼亞戰役以及進攻莫斯科嘅行動。儘管德軍在對蘇戰爭初期尚算順利，但對於武裝親衛隊來說已經付出了極高昂嘅代價，國家師已損失了60％嘅實力，但還喺參加了莫斯科會戰，在蘇軍嘅反攻中受到重創，6月時尚有2,000人實力嘅「元首」團在現在已減少到35人上下。


經過短暫而激烈嘅戰鬥後，國家師再度進行重整工作，這時國家師已被轉為裝甲師，正式全稱為「親衛隊裝甲師『國家』」。改編期間，國家師留下其部份單位於東線，名為「國家戰鬥群」，又名為「蘭姆丁戰鬥群」。呢个師修整期間調往西線，並參加了圍剿法國境內游擊隊嘅行動，其中還發生了格拉訥河畔奧拉杜爾嘅屠殺事件。


1943至1944年期間嘅冬季，蘇軍對中央戰線發動了大規模嘅冬季攻勢，包圍了眾多嘅德軍單位，國家戰鬥群即為其中一支，親衛隊第2裝甲軍發動突擊，勉強救出了國家戰鬥群嘅幾支單位。1944年2月，呢个戰鬥群轉調法國加入呢个地嘅國家師，同樣地，國家師留下了一支小單位於東線，並命名為「魏丁格爾戰鬥群」，隨後撤退至赫梅利尼茨基與捷尔诺波尔。


國家師先喺跨越塞納河，接著撤至德國本土嘅齊格菲防線之後。國家師接著參與了「突出部戰役」，將穿越阿登森林，往安特衛普進發，行動自1944年12月16日發起。在通過默茲河37公里後，國家師於12月25日在马奈一帶被阻滯，並漸漸被盟軍嘅反攻所擊退。


國家師成員共有69位騎士鐵十字勳章、151位金質德意志十字勳章和29位荣誉勋饰獲得者。其中，有三位喺寶劍級、10位喺橡葉級騎士鐵十字勳章擁有者。隨著時間過去，呢个單位越來越多嘅更高級嘅勳獎獲得者，令呢个師超過其佢武裝親衛隊師。


呢个師嘅戰車團在111星期嘅戰鬥中誕生了20名騎士鐵十字勳章、17名金質德意志十字勳章獲得者，以損失500輛戰車嘅代價，摧毀了敵軍1,730輛戰車與突擊砲。呢个單位在其戰鬥全期共摧毀敵軍超過2,000輛戰車，超過其佢所有嘅德軍野戰師。


德國當局曾有意見要將戴克曼因屠殺案而起訴，但在那之前呢个人即於戰鬥中陣亡。1953年1月12日，此案於波尔多召開軍事法庭審理，審理當時曾參與嘅200人中、現今亦存活嘅65人。僅21人到場，其中7人為德國人，另外14人為阿尔萨斯嘅法籍德裔人。


自身類別，電腦程式用字，類別一種，元類別一種，但亦有講法，佢唔完全合符元類別，皆因佢唔能改變物件承繼方式，亦即層層向上搵承繼類別嘅嘢，唔能改變搵法。類別造出物件時，背後為物件生多個物件，如影隨形，以描述自身，就為自身類別。


以Smalltalk開始，有種設計思想認為，物件導向程式語言，類別本身都可以為物件。咁依類程式語言，類別本身，亦都係物件。咁類別個物件，就喺定義類別就生出來。類別嘅資料結構方面，除咗有成套實例變數，亦成套定義常數，另外再有成套類別變數，視為類別嘅狀態，所有佢嘅實例都可共用。


以依個背景，就可以講自身類別。件件物件，包括前面講過，類別本身就係物件，都自動黐咗塊貼身膏藥，名叫自身類別。物件嘅自身類別。可以喺自身類別上面，定義方法。依啲方法，就只限喺嗰物件專屬。若果件物件唔係類別，咁就只可以嗰件物件先叫到出來行。


強迫症係一種精神病。有強迫症啲人做開嗰樣嘢，係都要繼續做，但係未必好鍾意，如果有人迫佢哋戒或者轉就好悶或者緊張。或者係重覆動作，例如每晚要鎖門鎖够十次先安樂。有強迫症啲人不斷諗同一樣嘢。重有，患者明知自己啲動作係唔正常、多餘，但係戒唔甩。


碼頭喺1990年12月26號正式喐手起，1993年10月15號起好嗮。初期連同出入港公路3.07km同碼頭嗰6個泊位整咗出嚟。1997同2002年先後夾埋整多咗總共5個泊位。2000年俾交通部定做一級客運港口碼頭，2002年4月重成為以交通局做主體，喺灕江旅遊客運管理嘅一部分。


彌撒曲，喺天主教，係指喺彌撒同其他禮儀入面用嘅禮儀經文，配咗音樂之後而成嘅歌。爾啲禮儀經文包括例如垂憐頌、光榮頌、天主經等等，或者例如亞肋路亞、亞孟等等嘅短句。同一般聖詩唔同嘅係佢哋嘅字係禮儀嘅一部分，就算唔唱出來都要講出來。


作彌撒曲好多時會作成套，等啲音樂有一致嘅感覺，但係中文嘅彌撒曲就算作嘅時候有成套作，用嘅時候好多時都係溝亂用。喺而今嘅西方，真係喺彌撒用嘅成套嘅彌撒曲順序包括垂憐頌、光榮頌、聖聖聖、信德的奧蹟、亞孟同羔羊頌。


Sans係一隻骷髏骨頭，亦都係Papyrus嘅哥哥，身材矮細，好鍾意講笑話。雖然佢嘅對話大多數都係用Comic Sans MS字體造成，但係當佢認真，或者喺某啲特別情況之下嘅時候，佢嘅對話就會用到遊戲嘅預設字體。


國際象棋開局，或者就咁叫開局，係一盤國際象棋嘅對局入面三個階段嘅第一個，另外兩個分別係中局同殘局。好多嘅開局行法都有專有嘅名，好似係西西里防禦、西班牙開局、Colle 系統咁。The Oxford Companion to Chess 呢本書入面列咗 1,327 個有名嘅開局同變著，但其實除此之外仲有好多或常見或罕見嘅唔同開局。


個porfolio入面雖然有幾種穏陣啲嘅公司，但因為 detachment point唔係百分百，就算佢哋乜事都冇，只要portfolio入便其他公司出問題，都會領嘢。投資者唔小心就會有錯覺。因為賣時冇講清楚抵押品係乜，有啲嘢會嚴重到七間藍籌掛住成百幾張CDO，投資者都唔知。


天道神學院係加拿大安大略多倫多嘅一間基督教跨教派嘅私立大學，1894年創校嗰陣係一間聖經學校，1976年成立神學院，2003年獲准升格成為大學，2020年獲准正式改名，但係中文名沿用「天道神學院」而唔叫大學。


Saulteaux人，中文音譯稱梳拖人、 索特人， 又稱平原奧志布偉人， 係個美洲原住民族群，奧志布偉人嘅一個分支。梳拖人係奧志布偉人各分支裏面分佈區域靠西嘅一支，受到平原印第安人文化影響，佢地嘅習俗同傳統文化因此係平原文化同林地文化嘅混合。


翠虛過倉梧，遇大旱，咁佢拎住鐵鞭，跳入龍潭，驅龍落大雷雨。翠虛過三山大義渡，洪流大到啲舟艇唔敢行，佢就拎住笠就過咗。過欽管道中，遇到羣盗拉殺，盗散水之後，佢自己復蘇。又可以含水銀，第二日變白金。最後傳丹法畀白三蟾。


余氏從事廣告業界三十多年，曾經做過幾間廣告公司嘅高層主管，同埋電視台民視副總經理嘅職位，喺2018年9月退休。2019年11月，佢同親民黨主席宋楚瑜搭配參選2020年中華民國總統選舉，首次參與政治活動，但係喺2020年1月11號選舉失敗。


蘇聖瑪麗有一個嗌蘇聖瑪麗機場嘅機場，另外亦有一條嗌17公路嘅高速公路，嗰道亦有一條嗌國際大橋嘅橋，通去美國。公共運輸方面，蘇聖瑪麗嘅巴士公司係灰狗巴士，同時亦有一間嗌Sault Ste. Marie Transit嘅短途巴士公司並存。


假結婚係指爲咗一啲目的去同一個人舉行婚禮或者法律上結婚，但係之後並唔係好似夫妻之間咁樣去生活。通常目的係爲咗得到結婚之後先有嘅好處、權利，例如透過結婚去移民、去外國打工，或者享受政府針對已婚人士嘅政策、福利咁樣。


文明帝國係由Francis Tresham發明嘅棋，1980年喺英國發行，1981年喺美國由Avalon Hill發行。呢隻棋可以兩至七個人玩，可以玩八個鐘以上。呢個棋嘅牌子已經俾孩之寶控制，但唔再喺美國出新貨。


文明帝國棋盤圍繞住海中海多個地區，每一個玩家代表一個部族不斷發展，一分為二，二分為四咁生落去，至到一定程度可以起城市並生產物資，每個部族都要爭取佢嘅發展空間，生產最多嘅物資以換取最大嘅交易成果，換取技術，去到新鐵器時代要求而趨向勝利。


呢個棋部族間少不免會有戰爭，但主要目的都係發展，好少有滅族嘅情況。當部族發城市展到一定程度，就會隨機出災難，呢啲災難係混入物資牌度，甚至可以交易畀其他部族，災難嘅影響好多時比起戰爭重大，所以應付災難係好重要嘅事。


最初個名叫 “Neue Haas Grotesk”，係同呢隻叫 Akzidenz Grotesk 字款掙市場，之後喺1960年改名做 Helvetica，嚟自 Confederatio Helvetica，即係瑞士嘅拉丁名。


興坪古鎮係中國廣西桂林嘅地名兼旅遊景區，亦係中國歷史文化名鎮，位置喺陽朔東南25km嘅地方。城區相傳喺三國吳時期開搞。呢個鎮之所以出名，係因為中國人民銀行喺1999年發行嘅20文紙背面個圖案喺呢度攞景，加上附近都係啲古色古香啲村鎮。


感覺型失語症係一種同語言相關嘅病。有感覺型失語症嘅病人講嘢嗰陣能夠發出準確嘅聲，但講嘅嘢冇乜意思，例如個病人想講話佢去同隻狗散步，但講出嚟嘅嘢係「我知隻狗有啲唔舒服所以我想佢去行吓，我想好似你講嘅噉照顧吓佢」。